ועדת הפנים והגנת הסביבה, כנסת 25, פרוטוקול מספר 12, 2023-02-13 00:00

יעקב אשר: בוקר טוב לכולם

יעקב אשר:  אני פותח את ישיבת ועדת הפנים והגנת הסביבה

יעקב אשר:  מנהלת הוועדה, יועצים משפטיים, נציגי הממשלה, חברי הכנסת החרוצים שנמצאים כאן ברעידת אדמה אמיתית ולא במה שקורה בחדר לידינו שזו רעידת אדמה מלאכותית

אחמד טיבי: גנבת לנו את הפאנצ'

יעקב אשר: אני מתנצל

יעקב אשר:  על שולחננו נמצא הנושא הזה של רעידת האדמה

יעקב אשר:      אומר לי היועץ המשפטי שברעידת האדמה בתורכיה ובסוריה, 33 אלף הרוגים

יעקב אשר:  כל מילה מיותרת

יעקב אשר:      הייתי רוצה להתחיל דווקא בציטוט שקראתי מאתר ועדת ההיגוי הבין-משרדית – ונמצא כאן אמיר יהב – ונראה איך הגלגל מסתובב

יעקב אשר:      לגבי פעילות ועדת ההיגוי הבין-משרדית להיערכות לרעידות אדמה: "ב-1999 התרחשה בתורכיה רעידת אדמה שהמחישה פעם נוספת את פגיעותה של כל מדינה להרס העצום העלול להיגרם מרעידת אדמה

יעקב אשר:  באוגוסט 1999 מינתה הממשלה ועדת שרים להיערכות לאפשרות כרעידת אדמה חזקה בישראל

יעקב אשר:  ועדת השרים מינתה כגוף מטה את ועדת ההיגוי להיערכות לרעידת אדמה

יעקב אשר:  בוועדה זו 40 נציגים

יעקב אשר:  ועדת ההיגוי עוסקת בתיאום ובקרה על פעולות משרדי הממשלה, גופי החירום, מכוני המחקר במכלול הסוגיות להיערכות להתרחשותה של רעידת אדמה חזקה בישראל"

יעקב אשר:      זה מפחיד ומצמרר שבעצם ב-1999 התעוררנו לרעידת אדמה בתורכיה והשאלה מה נעשה מאז והשאלה מה קורה

יעקב אשר:  השאלות המרכזיות הן חשובות מאוד

יעקב אשר:      אני רואה באיום הזה אחד האיומים המרכזיים על מדינת ישראל, לא פחות מאיומים אחרים עליהם אנחנו אוהבים לדבר, לא פחות מאיומים ביטחוניים, לא פחות מהאיום האיראני, לא פחות מהקורונה אותה עברנו כאן לפני כמה שנים

יעקב אשר:  לכן הדברים הם מאוד חשובים

יעקב אשר:  הוועדה הזאת, ועדת הפנים והגנת הסביבה אחראית על ההיערכות מטעם הכנסת על כל הנושא שקשור לרעידות אדמה בכל ההיבטים, כי זה לא רק מה קורה כשמתרחשת רעידת אדמה אלא גם איך אנחנו מכינים את עצמנו קודם לכן, איך אנחנו מכינים את המבנים שלנו בארץ, הן את מבני הציבור והן את המבנים הפרטיים

יעקב אשר:  נמצאים כאן ראשי רשויות שעומדים בחזית הראשונה בקו הסורי-אפריקני שם קיים הסיכון הגבוה ביותר

יעקב אשר:  חלקם נמצאים כאן וחלקם לצערי הרב נבהלו ממה שאמור להיות המצור על ירושלים ולא הגיעו ולכן באופן חריג אנחנו נעלה אותם ל-זום

יעקב אשר:  אני מתנצל בפני אלה שהגיעו, אבל ממש באופן חריג אישרנו כי היו כמה שיצאו לדרך ונלחצו

יעקב אשר:       מה שאני מתכוון לעשות היום זה דיון גדול, רחב ומפורט אבל זאת תהיה רק התחלה של דיונים

יעקב אשר:  אני מתכוון לעשות – אני לא יודע אם מי מכם מכיר את זה אבל אני הייתי חבר בוועדת כלכלה בזמנו של ידידי הטוב איתן כבל כיושב ראש ועדת הכלכלה שעשה בנושא אחר, בנושא של תאונות הדרכים, סדרת דיונים של הוועדה שאפילו קראו להם שימוע

יעקב אשר:  אני חושב שיש כאן כל כך הרבה פרטים בהיבטים רבים ובמשרדים רבים והשאלות הגדולות שמרחפות בדיון כאן הן מי אחראי, מי המתכלל, מה תפקידה של הרשות המקומית שאני רואה אותה בחזית וכולנו יודעים שבסופו של דבר הרשויות יהיו בחזית

יעקב אשר:  השאלה היא מי מגבה אותן, מי נותן להן את מה שהיא צריכה כדי להתמודד עם הנושא הזה

יעקב אשר:  כל הדברים האלה לא יסתיימו בישיבה אחת אלא להערכתי יהיו שלושה, ארבעה, חמישה דיונים בסופם – גברתי מנהלת הוועדה – נוציא דוח עם מסקנות אופרטיביות לפעילות אופרטיבית של כל הגורמים ונעקוב אחרי זה

יעקב אשר:      לאחר שתסתיים סדרת הדיונים נוציא מסמך מקצועי ומפורט, כמובן ביחד עם משרדי הממשלה וביחד עם הארגונים השונים

יעקב אשר:  לאחר שיהיה לנו את מסמך ההמלצות ואת המסקנות בכוונתי להקים ועדת משנה שתעקוב אחר הביצוע של הדברים

יעקב אשר:      הדיון היום הוא קודם כל קריאת השכמה שקיבלנו בשבוע שעבר

יעקב אשר:  אני רוצה לומר לכם שבשבוע שעבר כינסתי דיון שהיה מתוכנן עוד קודם לכן בנושא מבנים מסוכנים

יעקב אשר:  חלקכם מכירים את זה

יעקב אשר:  הנושא של מבנים מסוכנים, בלי קשר לרעידות אדמה

יעקב אשר:  בוקר לפני הדיון קיבלנו את רעידת האדמה בתורכיה ובסוריה, וכמובן שהדיונים היו אחרים

יעקב אשר:       אני רוצה לומר לראשי הרשויות שנמצאים כאן וגם לאלה שאינם כאן

יעקב אשר:  ראשי הרשויות המקומיות והרשויות המקומיות עצמן הם אבן יסוד של הטיפול באירועים כאלה, הטיפול במניעת אירועים כאלה ולכן לאורך כל הדיון אני חושב שהחשיבות הגדולה היא מה עושה הממשלה ואיך היא עושה את זה ביחד ובסנכרון מלא עם הרשויות המקומיות

יעקב אשר:  אנחנו כמובן נשמע את כולם בעניין הזה

יעקב אשר:      כאמור, בשבוע שעבר קיימנו דיון על מבנים מסוכנים

יעקב אשר:  אחד הנושאים שעלו בו היה האם יש למדינת ישראל סקר מבנים, כן או לא

יעקב אשר:  התשובה היא לא

יעקב אשר:  עדיין לא

יעקב אשר:  דיברנו על מי להטיל את הדבר הזה ונדבר על כך גם היום

יעקב אשר:  הדבר הזה הוא אפשרי

יעקב אשר:  סקר מבנים הוא לא כזה דבר קשה, במיוחד שאנחנו יודעים שאנחנו צריכים להתמקד במבנים הוותיקים, אלה שנבנו לפני 1985, בתקווה שאלה שנבנו לאחר מכן נבנו כמו שצריך ולא יתברר – כמו שקרה בתורכיה – שהיו גם מבנים כאלה שנבנו לא כמו שצריך ולא לפי התקנים החדשים

יעקב אשר:  זה חלק אחד

יעקב אשר:  הדבר השני הוא בהסתכלות ובעדיפות ראשונית על אזורים שנמצאים בסיכון הגבוה ביותר ואנחנו תכף נשמע את הדברים

יעקב אשר:      כמו שאמרתי, בדיון נדבר גם על הטיפול המניעתי שמבחינתנו כמובן הוא חיזוק המבנים והמסקנות כאשר יותר ויותר עול מתוך הדברים הנושא של התחדשות עירונית שתכלול בתוכה את חיזוק המבנים

יעקב אשר:  נדבר גם על מה קורה אחרי תמ"א 38, האם חלופת שקד נותנת חלופה לעניין הזה, כן או לא

יעקב אשר:  המסקנות וההסתכלות – לפחות שלי וגם מה שעלה כאן בוועדה – היא שהתחדשות עירונית היא לכאורה הכלי הנכון ביותר להשתמש בו

יעקב אשר:  כאן תעלה ותצוף העובדה הבעייתית האחת והיא שהתחדשות עירונית וחיזוק מבנים בצורה כזו או אחרת, הורדת מבנים ובנייתם מחדש, היא בהחלט מתקדמת במדינת ישראל ויש עלייה גבוהה מאוד של אחוז הפרויקטים הללו שמתאשרים ויוצאים לבנייה

יעקב אשר:  דע עקא, כל זה קורה באזורי הביקוש, באזורי המרכז, באזורים שפחות מסוכנים, לפחות על פי דעת המומחים, וגם באזורים שהם הכי פחות, מה שנקרא, תורמים לחידוש של עיר, לשיקום של עיר, להתחדשות עירונית ולביטחון של התושבים

יעקב אשר:  אני מדבר במיוחד על הפריפריה וזאת לא רק הפריפריה הרחוקה אלא זאת הפריפריה הרחוקה והקרובה כי אזורי הביקוש מתמקדים באזורים מסוימים ושם גם אם הממשלה לא תעשה כלום, קצת הורדת רגולציה, תהיה התחדשות עירונית ויקומו מבנים חדשים

יעקב אשר:  במקומות האחרים, היכן שאנחנו באמת זקוקים לזה, אם הממשלה לא תדע להכניס יד עמוקה מאוד לכיס בעניין הזה, אנחנו נהיה בבעיה גדולה מאוד

יעקב אשר:      מדובר כאן באמת בתקציבים גדולים מאוד

יעקב אשר:  אני יודע שהאוצר בדרך כלל אוהב לעשות תחשיבים כמה עולה לו, אבל אני הייתי מבקש שהבדיקה תהיה כמה תעלה לנו רעידת אדמה, כמה יעלה לנו בביטוח, כמה יעלה לנו בשיקום, כמה יעלה לנו בפליטים כאלה ואחרים חלילה שיכולים להגיע, כמה תעלה לנו כל האופרציה מסביב

יעקב אשר:  היא תעלה המון, המון, בכל קנה מידה שאנחנו יכולים לדמיין

יעקב אשר:  לכן חכם שעיניו בראשו משקיע היום כדי שמחר יהיה פחות סיכון ופחות הוצאות למדינה וזאת צריכה להיות ההסתכלות שלנו

יעקב אשר:       נמצא כאן המל"ל וועדת השרים, והתבשרנו – ואני שמח על כך – שתוך ימים ספורים הקימה הממשלה, אתמול, ועדת שרים לנושא של רעידות אדמה

יעקב אשר:  אני מקווה השרים הזאת תתכנס יותר מאשר עשתה קודמתה

יעקב אשר:  אני לא רוצה כרגע לשאול את השאלה כמה פעמים התכנסה ועדת השרים קודמת

יעקב אשר:  אני מעריך ומקווה, וככל שתלוי בנו אנחנו גם נדאג לזה, שהדברים ייעשו

יעקב אשר:  אני יודע - בהתארגנות לקראת הישיבה היום – שאמורה להיות ישיבה גדולה במל"ל הם משרד ראש הממשלה והגופים הביטחוניים

יעקב אשר:  שר הביטחון יואב גלנט מונה לעמוד בראש ועדת השרים, איש שמכיר היטב גם את החזית אבל גם את העורף

יעקב אשר:  אני בטוח שיהיה לנו שיתוף פעולה מלא בעניין הזה

יעקב אשר:      יש נושא של חיזוק מבני ציבור

יעקב אשר:  יש דברים שיעלו תוך כדי הדיון

יעקב אשר:  יש רשויות מקומיות שמטה החירום שלהם נמצא בבניין העירייה, משם יצטרכו לנהל את רעידת האדמה אך שוב דע עקא, המבנה עצמו ישן ונבנה לפני 1985 והוא לא עומד בקריטריונים ברעידת אדמה, שלא לדבר על בתי ספר, גני ילדים, מעונות יום, בתי חולים

יעקב אשר:  נקבל גם סקירה ממשרד הבריאות

יעקב אשר:  לאורך כל הקו יש הרבה מאוד נקודות

יעקב אשר:  מהנתונים שבידינו יש גם מוסדות של כיבוי אש ומתקנים משטרתיים שאינם עומדים בתקן

יעקב אשר:       עוד לפני שנדבר על איך יעבדו כל הגופים האלה ביחד, בואו נראה אם יש להם גם בסיס, אם הם יצטרכו לעבור לדירת מסתור כזו או אחרת

יעקב אשר:  נצטרך לסקור את החלטות הממשלה

יעקב אשר:  בזמנו היו החלטות על הקצאה של חמישה מיליארד שקלים ל-20 שנים והשאלה מה קרה עם זה או מה לא קרה עם זה, כמה הרשויות המקומיות קיבלו את הכסף הזה וידעו להוציא אותו לפועל

יעקב אשר:      לצורך הדיון אני הייתי מבקש ממה בקצרה סקירה, סטטוס, ממרכז המחקר והמידע

יעקב אשר:  הוא לא הכין דוח מפורט ומלא לקראת הדיון אבל בהחלט עשה איזושהי סקירה גם לאור החלטות שהיו בעבר

יעקב אשר:  יש גם דוח של מבקר המדינה בנושא

יעקב אשר:  אם כן, נשמע סקירה קצרה ולאחר מכן יתייחס אמיר יהב

אחמד טיבי: הערה לסדר אדוני היושב ראש

אחמד טיבי:  הדיון הזה מתקיים כהעברה של דיון דחוף של חברי כנסת שהגיעו הבוקר מוקדם מאוד

יעקב אשר: רגע, רגע

יעקב אשר:  נכון

יעקב אשר:  נכון

יעקב אשר:  אתה צודק

יעקב אשר:  אנחנו עשינו איחוד של הישיבה ולכן, כדי שנעמוד בתקנות ובהרגלים של הכנסת, אני בהחלט אתן לך להתייחס

יעקב אשר:  אתה רוצה להתייחס עכשיו     

אחמד טיבי: יאסר יפתח ואחר כך אני

יעקב אשר: בסדר

יעקב אשר:  חבר הכנסת יאסר חוג'יראת, בבקשה

יעקב אשר:  דברי פתיחה לישיבה ואחריו חבר הכנסת אחמד טיבי

יעקב אשר:  לאחר מכן נשמע ממרכז המחקר והמידע את הסטטוס

יאסר חוג'יראת: תודה כבוד היושב ראש

יאסר חוג'יראת:  תודה לחברי אחמד

יאסר חוג'יראת:  אני העליתי את הנושא לסדר היום במליאה, אחרי האירוע שהיה בתורכיה, גם כראש מועצה לשעבר

יאסר חוג'יראת:  נושא רעידת אדמה והמוכנות הוא נושא שמאוד מדאיג אותי

יאסר חוג'יראת:  אני אתייחס לכמה נקודות לגבי רעידת אדמה ולגבי המוכנות בכלל ולגבי המוכנות בכלל ביישובים ערבים

יאסר חוג'יראת:       דוח מבקר המדינה העלה שיש הרבה – אני לא יכול לנקוב במספר – אלפי בתים או אלפי מבנים בסכנת קריסה

יאסר חוג'יראת:  יש נפשות רבות שגורלם לא ידוע

יאסר חוג'יראת:  כל הנושא של רעידת אדמה, לצערנו במדינת ישראל אנחנו זוכרים את הדברים לטווח קצר, מקימים ועדה, אחרי שנה, שנתיים, שלוש הכול מתמוסס ואז חוזרים לסדר היום הרגיל

יאסר חוג'יראת:  אני זוכר שלפני 10 שנים, עת הייתי ראש מועצה, הייתה תוכנית למפות מבנים מסוכנים ביישובים, גם מבנים שיש להם ממ"דים וגם מבנים מסוכנים כדי לראות איך לטפל ולהיות מוכנים ביישובים

יאסר חוג'יראת:  מבקר המדינה הודיע שהוא עורך ביקורת היערכות הרשויות המקומיות השוכנות לאורך השבר הסורי-אפריקאי

יאסר חוג'יראת:  המבקר התייחס לרשויות והתעלם מהרשויות הערביות בעלות סיכון רב והן לאורך השבר הסורי-אפריקאי וכמו כן תוכנית המתאר הארצית לחיזוק מבנים, תמ"א 38, כמעט ולא מיושמת

יאסר חוג'יראת:  מתוך 4,368 פרויקטים של תמ"א 38 שבוצעו לחיזוק מבנים בקריסה, היה כמעט אפס פרויקטים שבוצעו בערים ויישובים ערביים

יאסר חוג'יראת:       הנושא הזה הוא נושא מאוד חשוב

יאסר חוג'יראת:  המוכנות של היישובים והמועצות מאוד חשובה כי בסופו של דבר מי שינהל אירוע של רעידת אדמה, זה יוטל על כתפי ראש המועצה

יאסר חוג'יראת:  תיאר את זה בצורה מאוד טובה חברי אחמד

יאסר חוג'יראת:  הרי רעידת אדמה היא תופעת טבע ויש הרבה תופעות טבע והשאלה היא האם אנחנו מוכנים לתופעות הטבע האלו

יאסר חוג'יראת:  אנחנו לא מוכנים לתופעת הטבע של רעידת אדמה

יאסר חוג'יראת:  תודה

יעקב אשר: תודה רבה

יעקב אשר:  חבר הכנסת אחמד טיבי, בבקשה

אחמד טיבי: תודה אדוני היושב ראש, הכותרת המתאימה לדיון היא היעדר מוכנות לרעידות אדמה

אחמד טיבי:  התוצאות הטרגיות הן קשות ומכאיבות ברעידת האדמה בסוריה ובתורכיה כאשר יש יותר מ-33 אלף הרוגים עד עכשיו ואלפי מבנים הרוסים

אחמד טיבי:       אני אחזור על מה שאמרתי כי רעידות האדמה הן לא אסון אלא תופעות טבע שכיחות על פני כדור הארץ

אחמד טיבי:  מה שהופך אותן לאסון, אלה בני אדם – אנחנו – באופן בו הם בונים ונערכים או יותר נכון, באופן בו אנחנו לא נערכים לאסון הזה

אחמד טיבי:      בהיעדר אפשרות למנוע או לחזות רעידת אדמה, האפשרות לצמצם את הנזקים העלולים להיגרם בעקבות הרעידה, נמצאת בהיערכות נכונה לאסון, מוכנות, תקצוב הרשויות השונות, יהודיות וערביות כאחד, הגברת מוגנות וחינוך האוכלוסייה במקרה של אסון

אחמד טיבי:       מבחינת המספרים, לפי הערכות משתנות יש כ-60 אלף מבנים מסוכנים בסכנת קריסה ובין 600 אלף ל-800 אלף דירות בבניינים ישנים שאינם עמידים לרעידות אדמה

אחמד טיבי:  לפי מרכז המיפוי בישראל, 36 אלף דירות צפויות להיהרס כתוצאה מרעידות האדמה ולהעמיד את חייהם של כ-150 אלף אנשים בסכנה

אחמד טיבי:       מכאן אני רוצה לעבור לדוח מבקר המדינה שכולכם מכירים, משנת 2018 על הנושא הזה לפיו בין עשרת הערים בסכנה גבוהה מאוד - אני מבקש לשים לב – נמצאות בית שאן, טבריה, צפת, קצרין, קריית שמונה, חצור הגלילית, ראש פינה, עפולה, מגדל העמק ואילת

אחמד טיבי:  מה מסיקים? שכל הערים הערביות אל נמצאות בסכנה וזה אחרי בדיקה או שפשוט לא בדקו

אחמד טיבי:  העיוורון כלפי היישובים הערביים זועק לשמיים

אחמד טיבי:  איך דוח מבקר המדינה שוכח את היישובים הערביים? ליד כל ישוב כזה יש ישוב ערבי

אחמד טיבי:  לדעתי הדוח הזה של מבקר המדינה שווה שמישהו יבקר אותו ואני כאן מבקר אותו

אחמד טיבי:      הנקודה השנייה היא תמ"א 38 לחיזוק המבנים

אחמד טיבי:  לא במקרה לא קודמה ולא אושרה תוכנית תמ"א 38 באף ישוב ערבי

אחמד טיבי:  את מכיר את זה אדוני היושב ראש?     

יעקב אשר: לא

יעקב אשר:  אני מכיר שאופי הבנייה הוא לא בנייה רוויה

יעקב אשר:  יש הבדלים

יעקב אשר:  את זה אני מכיר כראש עיר לשעבר

אחמד טיבי: הנקודה השלישית

אחמד טיבי:  אני רוצה לומר לכם כחלק מפרויקט תרועה להתרעה קצרת מועד מפני רעידות אדמה, יש רשת תחנות ססמיות בישראל, כמעט 120 תחנות

אחמד טיבי:  בדקתי את המפה, ומה מצאתי? באף ישוב ערבי אין תחנה ססמית

אחמד טיבי:  וועדת הבריאות קיבלתי תשובה מנציג המל"ל - יכול להיות שהוא נמצא כאן כי כולם עוברים מוועדה לוועדה שדנה בנושא רעידות אדמה - ונאמר לי שהתחנות הססמיות האלה נמצאות בשבר הסורי-אפריקאי ושם הן מתריעות לכולם

אחמד טיבי:  אבל גם ישובים ערביים נמצאים בשבר הסורי-אפריקאי, אדוני היושב ראש

אחמד טיבי:       אני מתריע על היעדר ההתרעה

אחמד טיבי:  הממשלה הייתה צריכה לקבל לפני שנים רבות החלטה על תקצוב, על חיזוק מבנים, על מיפוי נכון אבל הדבר הזה לא נעשה למרות שהיו רעידות אדמה

אחמד טיבי:  רעידת האדמה הנוכחית בסוריה ובתורכיה היא קשה, היא אחד האסונות הכבדים בהיסטוריה המודרנית באזור הזה והדיון הזה צריך להוות קריאת השכמה

אחמד טיבי:  ההקדמה שלך נגעה למכלול הבעיות ואני מבקש להתריע כי ברעידות אדמה כל היישובים ייפגעו, יהודים וערבים, ואסור להיות עיוור לישוב כלשהו

אחמד טיבי:  תודה רבה

יעקב אשר: תודה רבה חבר הכנסת טיבי

יעקב אשר:  אני חושב שבהתייחסות שתהיה יינתנו התשובות גם לדברים האלה

יעקב אשר:  מבחינתנו כל אזרח במדינה צריך שתהיה לו התרעה כמו שיש לכולם וגם את המוגנות

יעקב אשר:  יכול להיות שבמקומות מסוימים יש הבדלים באופי בנייה

אחמד טיבי: לא אמרתי שאין התרעה לערבים

אחמד טיבי:  אמרתי שאין תחנות ססמיות

יעקב אשר: כמובן שנדבר גם על העניין הזה

יעקב אשר:      מרכז המחקר והמידע

יעקב אשר:  מתן

מתן שחק: תודה אדוני היושב ראש

מתן שחק:  אני אציג בקיצור נמרץ מסמך קצר שכתבנו לקראת הדיון היום

מתן שחק:  המסמך מתבסס על מסמך שכתבנו לקראת הדיונים בחלופת שקד שהתקיימו בוועדה הזו ועל מסמכים אחרים שכתבנו בנושא

מתן שחק:      המצב הקיים כיום, כמו שכבר צוין כאן, הוא שבידי הממשלה אין מיפוי של המבנים שעמידים בפני רעידת אדמה ולא ברור עד כמה וכיצד נאכפים תקני הבנייה הקיימים לעמידות בפני רעידת אדמה

מתן שחק:  תמ"א 38 שגובשה כדי לפתור את הבעיה הזאת, כפי שכבר נאמר כאן יושמה בעיקר באזורי עדיפות כאשר שלושת-רבעי מהמבנים שחוזקו ומוגנו מתוקף התמ"א נמצאים במחוזות תל אביב והמרכז שגם בהם יש סיכון לרעידת אדמה אך הסיכון לרעידת אדמה באזור השבר הסורי-אפריקאי גבוה יותר ושם תמ"א כמעט ולא יושמה

מתן שחק:  המקרים הבודדים בהם היא יושמה היו ביוזמה של משרד הבינוי והשיכון, כמו שאני עוד מעט אציג

מתן שחק:      בסוף שנת 2019 החליטה המועצה הארצית לתכנון ובנייה לסיים את תמ"א 38 גם בגלל הכישלון לחיזוק מבנים בפריפריה וגם בגלל הכישלון בציפוף איכותי של אזורי הביקוש, כלומר, במקומות שהיא כן יושמה, היא יצרה בעיות עירוניות של תשתיות, מבני ציבור ובעיות תכנוניות אחרות

מתן שחק:  בנוסף גם עלו שאלות בנוגע לאופן החיזוק שנעשה מתוקף התמ"א ומידת העמידות שלו

מתן שחק:       התוכנית החלופית, מה שנקרא חלופת שקד, תוכנית מיגון מבנים מפני רעידת אדמה שהתקבלה בשנה שעברה כאן בוועדה ובכנסת, מציעה חלופה שאמורה לתקן את הליקויים שיש בתמ"א 38

מתן שחק:  מדיוני הוועדה באשר ליישום שלה בפריפריה, מדיוני הוועדה עלה שגם התוכנית הזאת לא תהיה ישימה בפריפריה

יעקב אשר: גם היא לא כלכלית

מתן שחק: היא לא ישימה

יעקב אשר: לא ישימה

יעקב אשר:  היא לא כלכלית וממילא גם לא ישימה

מתן שחק: המשותף לשתי התוכניות האלה שאינן ישימות לחיזוק מבנים מפני רעידות אדמה בפריפריה הוא שהם מודלים מבוססי שוק

מתן שחק:  כלומר, הרעיון בהם הוא שהמדינה נותנת הטבות וזכויות בנייה נוספות כדי לתמרץ יזמים לעשות את החיזוק

מתן שחק:  אין צורך באמת לבנות עוד יחידות דיור מעל מבנה שצריך חיזוק אלא צריך לחזק את המבנה

מתן שחק:  תוספת הזכויות ניתנה כתמריץ

מתן שחק:  היום זה כבר נתפס כאיזשהו מודל שאי אפשר בלעדיו אבל יכול להיות ששווה לחשוב על דרכים אחרות

מתן שחק:  כמובן שאין עדיין נתונים על יישום חלופת שקד אבל ידוע כבר היום שהיא לא תהיה ישימה בפריפריה

דוד מור: כלומר, בטוחים שהיא כן תהיה ישימה באזורי הביקוש?     

יעקב אשר: גם לא

יעקב אשר:  זה אני מוסיף

מתן שחק: מבחינת לפעילות הממשלה לחיזוק מבנים באותן 10 ערים בפריפריה, בקרבת השבר הסורי-אפריקאי, בשנים 2020-2014 סבסד משרד הבינוי והשיכון חיזוק של 133 מבנים בהם כ-3,000 דירות, רובן המכריע באותן 10 ערים בתקציב של כ-233 מיליון שקלים

מתן שחק:  מדובר בכ-10 אחוזים מהמבנים שזקוקים לחיזוק לפי הערכות ועדת ההיגוי הבין-משרדית

מתן שחק:  כלומר, קצב הביצוע וההיקף התקציבי הוא מצומצם

יעקב אשר: אלה מבנים של עמידר?     

מתן שחק: לא רק מבנים של עמידר אבל אלה מבנים שלא בנויים לפי התקן

יעקב אשר: אבל אתה מדבר עכשיו על יחידות דיור?     

דוד מור: דיור ציבורי

מתן שחק: זה חלק מפרויקט שיקום שכונות

יעקב אשר: גם שם היו החלטות

מתן שחק: כן

יעקב אשר: ומה קרה עם ההחלטות האלה?     

מתן שחק: הייתה החלטת ממשלה שקראה למשרד הבינוי לחזק את המבנים

מתן שחק:  הייתה החלטה אחרת שסייגה אותה והשאירה את שיקול הדעת למשרד הבינוי והשיכון

מתן שחק:  משרד הבינוי והשיכון הקצה חלק מהתקציב לחיזוק וחלק לדברים אחרים

מתן שחק:  אלה בסוף תוצאות המהלך

יעקב אשר: כמה חוזקו בפועל?     

מתן שחק: אחוז מתוך המבנים שלפי הערכות אינם עמידים בפני רעידת אדמה, מדובר ב-10 אחוזים מהמבנים באותן ערים

מתן שחק:  כלומר, בקצב הזה, אם הקצב הזה יימשך, ייקח 80 שנים

יעקב אשר: 10 אחוזים מאותן ערים שנמצאות על השקר הסורי-אפריקאי

מתן שחק: כן

מתן שחק:  כמו שנאמר, באותן 10 ערים אין מיפוי מלא ומסודר, ובחברה הערבית המצב עוד יותר קשה מאחר שנתוני המבנים אפילו יותר מצומצמים

קריאה: ומכלל המדינה, יש נתונים? מעבר ל-10 אחוזים?     

יעקב אשר: מה מבנים יש באותם 10 ישובים?     

מתן שחק: באותן 10 ערים יש, אם אני זוכר נכון, כ-1,800 מבנים

זאב אלקין: 1,871

זאב אלקין:  לפי המיפוי של שנת 2015

מתן שחק: המיפוי נעשה בשנת 2015

שוקי אוחנה: לפני חצי שנה נעשה סקר של פיקוד העורף ויש נתונים

שוקי אוחנה:  אלי רגב כאן והוא יוכל להציג אותם

שוקי אוחנה:  הנתונים שונים לחלוטין

דוד מור: אנחנו שואלים לא בתוך השבר

דוד מור:  אני שואל לא בתוך השבר

שוקי אוחנה: אולי תיתן לנו לדבר מתוך השטח? מי אתה? למה אתה מפריע? יש איזה אינטרס? מה קורה? אנחנו כאן, מבחינתנו, לפחות כרגע אנחנו מדברים על 10 ערים, בוא נגיד על ה-9 של הצפון

שוקי אוחנה:  אני לא יודע לגבי אילת

שוקי אוחנה:  לנו יש נתונים אחרים לאחר ביצוע סקר ממש לפני שנה

יעקב אשר: אנחנו תכף נשמע את זה

יעקב אשר:  אני רוצה לומר שוב הדיון לא הולך להיות רק על נושא אחד אבל אנחנו הולכים לי איזשהו היגיון

יעקב אשר:  ההיגיון אומר שבמדינת ישראל יש עשרות אלפי יחידות דיור, אפילו ברמה של מאות אלפי, כ-600 אלף, 800 אלף, אני לא רוצה לזרוק מספרים, בכל רחבי הארץ

יעקב אשר:  אנחנו מתחילים מהמקום המסוכן ביותר לדעת המומחים ותכף גם נשמע אותם, ואחר כך אנחנו מסתכלים על הפריפריה שם אנחנו יודעים – לא יודע אם רמת הסיכון היא יותר גבוהה – שרמת האפשרות ששם יקרה חידוש מבנים או חיזוק מבנים שואף לאפס

שוקי אוחנה: הוא גם לא כלכלי

יעקב אשר: כי ערך הקרקע וכל האלמנטים מסביב הם לא כלכליים

אלון שוסטר: היושב ראש, רק להעיר שבמקרים בהם הצורך הביטחוני למגן מתחבר עם הצורך הססמי, שם התחלנו לעשות משהו

שוקי אוחנה: הוא מקבל משנה תוקף

יעקב אשר: אני יודע שהיה חיבור - ותכף נשמע על זה גם מחבר הכנסת אלקין שעד לא מזמן היה שר הבינוי והשיכון – ועשו דבר חכם

יעקב אשר:  לקחו את מעט הכסף שיש לחיזוק של ממ"דים וחיברו אותו לאותו תקציב גם לנושא הזה של חיזוק המבנים באיזשהו איגום משאבים

יעקב אשר:  שוב, כל זה עדיין טיפה בים

יעקב אשר:  אני מבין מהנתונים שבמשך כל השנים הללו, כי מה אתה תיארת זה בערך 15-10 שנים של פעילות, חוזקו 10 אחוזים

מתן שחק: לא

מתן שחק:  זה רק ביוזמת משר הבינוי והשיכון באותן 10 ערי פריפריה

מתן שחק:  אם ניקח את סך כל תמ"א 38, הונפקו היתרים לכ-4,500 מבנים בכל הארץ

יעקב אשר: במרכז

מתן שחק: בוצעו ואוכלסו 1,834 מבנים שהם 2

מתן שחק: 3 אחוזים מסך המבנים שלהערכת משרד הבינוי והשיכון לא נבנו לפי תקן לרעידות אדמה, אותם 80 אלף מבנים

מתן שחק:  שוב, זו הערכה

יעקב אשר: אבל שוב, אנחנו מדברים על אזורים פריפריאליים ועל האזור המסוכן של אותם 10 ישובים – תשעה בצפון ואחד בדרום – ושם לא כלום

יעקב אשר:  טפטופים ואפילו לא טפטופים

מתן שחק: רק לציין שלאחרונה צוות בין-משרדי לבחינת הצעדים הנדרשים לקידום התחדשות עירונית בפריפריה הגיש את מסקנותיו לפיהן יש כ-96 אלף דירות ב-6,700 מבנים בבנייה רוויה ביישובים עירוניים שנבנו שלא לפי תקן עמידות בפני רעידות אדמה והסבסוד הממשלתי הדרוש לביצוע התחדשות עירונית באמצעות פינוי-בינוי לאותו היקף דירות עשוי להגיע לכ-57 מיליארד שקלים אם מחשבים את זה לפי סך המבנים האלה שנערך על פי המיפוי

יעקב אשר: זה כולל את כל הארץ?     

מתן שחק: לא

מתן שחק:  זה בפריפריה

מתן שחק:  נגב וגליל

מתן שחק:  זה לא בכל הארץ

קריאה: זה מעבר ליישובים הססמיים?     

יעקב אשר: מעבר ליישובים הססמיים

מתן שחק: כן

מתן שחק:  זה בנוסף ליישובים הססמיים

מתן שחק:  אני לא יודע איזה ישובים זה בדיוק כולל

יעקב אשר: תודה

יעקב אשר:  אמיר יהב, מנהל ועדת ההיגוי לרעידות אדמה

יעקב אשר:  תן לנו כמה מילים על ועדת ההיגוי, מתי היא קמה, מה נעשה מאז היא קמה, מה היא הולכת לעשות ואיך זה מתחבר להחלטות של הממשלה כפי שנתקבלו אתמול

סרג' קורשיא: אני יושב ראש המועצה המקומית כפר שמריהו, ישוב קטן

סרג' קורשיא:  אני מציע, יש כאן אנשים מומחים עם הרבה ניסיון ויש כאן ראשי ערים שישמחו לשמוע את עצתם של המומחים

סרג' קורשיא:  אולי תנו לנו קודם לומר היכן הבעיות שלנו

קריאה: אני מציע ללכת על פי החלטתך ולשמוע את יושב ראש הוועדה

יעקב אשר: תודה רבה

יעקב אשר:  חברים, אני מקווה שיש לכם סבלנות כי זה דיון שכנראה הולך להיות ארוך אבל הוא הולך להיות ממצה

יעקב אשר:  אנחנו נוריד אותו אחר כך גם לאיזושהי תוכנית עבודה ככל שאנחנו יודעים לעשות את זה

יעקב אשר:  אני הולך באיזשהו סדר ואני רוצה לשמוע כרגע את אמיר יהב שמונה מטעם ממשלת ישראל לעמוד בראש הוועדה

יעקב אשר:  זאת בעצם הוועדה היחידה שתפקדה בשנים האחרונות, לפחות הייתה אמורה לתפקד ואני מבין שגם תפקדה

יעקב אשר:  אני רוצה לשמוע ממנו את הדברים שלו ולאחר מכן נגיע כמובן לראשי הרשויות ולמומחים

יעקב אשר:  הכול יושם על השולחן כאן

קריאה: אחרי רעידת האדמה שהייתה בתורכיה, מי מטפל במה שקורה כאן? אתם שומעים את עצמכם?     

קריאה: זה לא הדיון

יעקב אשר: תוציאו אותה בבקשה

יעקב אשר:  אני אבקש לצאת החוצה

קריאה: זה בדיון ליד

יעקב אשר: שם זאת לא רעידת אדמה

יעקב אשר:  שם זאת רעידת אדמה מלאכותית

קריאה: לא, היא לא מלאכותית אבל בוא נדבר על רעידות אדמה מהטבע

יעקב אשר: רובה מלאכותית

קריאה: לא מקבל

דוד מור: חבל להכניס לכאן את מה שקורה בחוץ

דוד מור:  בואו לא נכניס לכאן את מה שקורה בחוץ

דוד מור:  תודה

יעקב אשר: נכון

קריאה: אתה יכול להציג את עצמך? מי אתה? יושב ראש הוועדה

יעקב אשר: תן לי

יעקב אשר:  אני מבקש מכל האנשים שנמצאים כאן, גם בעלי תפקידים, ראשי רשויות ואחרים, לא לעזור לי לנהל את הדיון

יעקב אשר:  תנו לי להתבלבל לבד

יעקב אשר:  הכול בסדר

יעקב אשר:  עכשיו מדבר אמיר יהב

יעקב אשר:  בבקשה

אמיר יהב: בוקר טוב

אמיר יהב:  אני חושב שרעידת האדמה שהייתה בתורכיה ממחישה מה שיכול להיות אצלנו

אמיר יהב:  זאת אומרת, אם אצלנו תהיה רעידה דומה נגיד בעוצמה של 7

אמיר יהב: 5-7, אנחנו צפויים לראות מראות דומים

אמיר יהב:  אני לא יודע אם זהים אבל בהחלט דומים

אמיר יהב:  רעידת אדמה פוגעת במרקם החיים כולו של המדינה, לא רק במבנים אבל המבנים או חיזוק המבנים ושיפור עמידות המבנים, זה בהחלט מרכיב קריטי

אמיר יהב:  כמו שאנחנו רואים עכשיו, רעידת אדמה פוגעת במרקם החיים כולו ומרקם החיים כולו צריך להיערך לנושא של רעידת אדמה, בעיקר בנושא של צמצום הנזקים מראש, לפני שהם קורים

אמיר יהב:  זאת ההיערכות האמיתית לרעידת אדמה ולדבר הזה אין תחליף אמיתי

אמיר יהב:       כאשר ועדת היגוי קבעה לפני שנים שהמסגרת להיערכות תהיה 7,000 הרוגים, כולם קפצו ואמרו ש-7,000 הרוגים זה לא דבר שהוא אפשרי בכלל אלא זה משהו מדומיין

אמיר יהב:  אנחנו מדברים היום על 30 ומשהו אלף הרוגים, על 33 אלף הרוגים בתורכיה, באירוע שהוא דומה למה שאנחנו עלולים לפגוש בעוצמתו גם בישראל

אמיר יהב:  בסוף אנחנו מדברים על אותו העתק ועל ההמשך שלו

אמיר יהב:  בקצה שלו זה מה שקרה בתורכיה אבל אנחנו קצת יותר דרומה

יעקב אשר: בוא נרד לאופרציה

אמיר יהב: נרד לאופרציה

אמיר יהב:  מדינת ישראל נערכת לרעידת אדמה והמדינה מתקדמת בהיערכות לרעידת אדמה

אמיר יהב:  זה לא נכון שאין כלום

אמיר יהב:  ודאי שיש

אמיר יהב:  אם אנחנו מסתכלים על היערכות של מדינות אחרות בעולם, אנחנו לא במקום מאוד מאוד רע מבחינת ההיערכות

אמיר יהב:  אבל ההתקדמות היא מאוד מאוד איטית והיא בעצלתיים

אמיר יהב:  כשאנחנו מסתכלים על מגוון הנושאים בהם צריך לטפל שכמו שאמרתי הוא כל מרקם החיים שיש לנו – זה פשוט עצום

אמיר יהב:  אני מקווה שהמדינה תתעורר בעקבות האירוע הזה ותשקיע יותר בנושא שאני בהחלט חושב שצריך להשקיע בו יותר של היערכות לרעידות אדמה

אמיר יהב:      אני יורד עוד יותר לאופרציה

אמיר יהב:  אנחנו מדברים על עבודה שנעשתה בשנת 2015 על ידי ועדת ההיגוי, אז אותרו 10 ישובים שהקריטריונים שלהם הם קריטריונים אובייקטיביים - ואם רוצים, אני יכול להציג אותם כאן - כאשר בסוף בסוף זוקקו 10 ישובים בקריטריונים האלה

אמיר יהב:  אנחנו עשינו עבודה ממש לאחרונה, וכשאני אומר לאחרונה זה בשבוע האחרון, בעקבות מידע חדש, ואנחנו רואים שמדובר בהרבה יותר

אמיר יהב:  זאת אומרת, אם אנחנו עושים השוואה או אזורים שהם מקבילים לאזורי הסיכון של עשרת היישובים האלה, אנחנו כבר יודעים היום, עם המידע החדש, שזה יותר מעשרת היישובים האלה

יעקב אשר: אתה מבין את המשמעות של מה שאתה אומר

אמיר יהב: אני מבין טוב מאוד את המשמעות של מה שאני אומר

יעקב אשר: אולי כדאי שתסביר לנו ותפרט לנו

אמיר יהב: אני אפרט

אמיר יהב:  הנתונים שהיו בזמנו התייחסו לתאוצות קרקע לפי מפת התקן בלבד

אמיר יהב:  היום הוספנו גם את הנושא של התגברות ובחינה של נושא תאוצות הקרקע ונושא של הגברות באזורים שונים בארץ

אמיר יהב:  קיבלנו תוצאה שמבחינת הסיכון הססמי היא זהה לסיכון הססמי שקיים ב-10 הרשויות וזה רחב יותר מ-10 הרשויות

אמיר יהב:  יש מפה שהועברה ומפה שהוכנה לעניין הזה

אמיר יהב:  להבנתנו בהחלט ההיערכות של המדינה צריכה להיות בכיוון הזה

אמיר יהב:  אם אנחנו מדברים על מנגנונים שצריכים לקום במדינה, בהחלט צריכים לקום מנגנונים ייעודיים לטפל בעניין הזה, מה שהיום לא כל כך קיימים

יעקב אשר: אתה יכול לתת דוגמה?      

אמיר יהב: של אזורים?     

יעקב אשר: כן

יעקב אשר:  אתה אומר כאן משהו שאנחנו צריכים להבין אותו

אמיר יהב: כן

אמיר יהב:  אני יכול

יעקב אשר: אלה אינדיקציות מהתקופה האחרונה?     

אמיר יהב: כן

יעקב אשר: מהשבוע האחרון?     

אמיר יהב: כן

אמיר יהב:  אנחנו מדברים על אזורים באזור הצפון שהם אזורים נוספים – אזור חיפה, אזור הקריות

יעקב אשר: אתה מבין מה המשמעות של חיפה והקריות?     

אמיר יהב: כן

אמיר יהב:  אני מבין

אמיר יהב:  רגע

אמיר יהב:  אני אשלים

אמיר יהב:  גם אזורים בדרום ובירושלים אזורים נוספים

אמיר יהב:       אני חושב שתמ"א 38 ואולי גם החלופה שלה – כרגע זו החלופה שקיימת - אבל תמ"א 38 וחלופת שקד, הן לא תוכניות גרועות אלא להיפך, הן תוכניות טובות והן עושות את העבודה, בקצב לא מספק אבל עושות במקום אליו הן יועדו ואלה אזורי הביקוש

אמיר יהב:  אני חושב שכן צריך לתת מענה לאזורים שהם לא אזורי הביקוש

אמיר יהב:  שם בהחלט חסרה תוכנית של הממשלה או של המדינה לצורך שיפור עמידות המבנים, תוכנית כזו או אחרת

אמיר יהב:  יש כל מיני רעיונות לתוכניות וממשלות קודמות עשו כבר עבודות בעניין הזה ואת התוכניות האלה צריך ליישם

יעקב אשר: יש תוכנית ליישם את הנושא הזה? אני רוצה להבין

יעקב אשר:  משהו קצת מתבלבל אצלי

יעקב אשר:  הנתונים שאתה מביא – אני עוד מנסה להבין את הנתון הקודם שדיברת עליו, על רשויות נוספות ועל ערים נוספות בצפון וגם אזורים אחרים כמו ירושלים וכולי – אני חושב שבדבר הזה צריך לבוא פירוט יותר מסודר

יעקב אשר:      דבר שני

יעקב אשר:  אני רוצה להבין מה הסמכויות של הוועדה שאתה עומד בראשה, האם זאת רק ועדת מומחים או שיש לכם סמכויות אופרטיביות?     

אמיר יהב: אין לנו סמכויות אופרטיביות

יעקב אשר: אתה אומר שמאוד נחמד יהיה אם הממשלה תעשה כך ואחרת אבל השאלה מי מנהל את האירוע הזה לפני שהוא מגיע

יעקב אשר:  מי מנהל את צעדי המניעה הללו? מי אחראי על כל ההתרעות הססמיות למיניהן? מי אחראי לסגור את גבולות הגזרה ולהגיד כאן זה המקום?     

אמיר יהב: אדוני היושב ראש, אני אענה

אמיר יהב:  כל משרד מעצם מהותו ומעצם תקציבו צריך להשקיע גם בנושא היערכות, גם לרעידות אדמה וגם לכל חירום אחר אבל ודאי לרעידות אדמה, ובזה אף גורם אחר לא יכול להחליף אותו

אמיר יהב:  זאת אומרת, אף ועדת היגוי לא יכולה להחליף את המומחיות של משרד השיכון או של משרד האנרגיה או כל משרד אחר

אמיר יהב:  כל משרד מעצם מהותו צריך לטפל בזה

אמיר יהב:  ועדת ההיגוי, תפקידה – לפחות נכון לעכשיו – להכווין את הפעילות של הגופים השונים בנושא המקצועי של היערכות לרעידות אדמה

אמיר יהב:  כתב על זה מבקר המדינה

אמיר יהב:  אין לה סמכויות ואנחנו מבקשים יפה ומקווים

אמיר יהב:  בדרך כלל עושים אבל זה מה שאנחנו יכולים לעשות וזאת המציאות

תומר רוזנר: אתם גוף המטה של ועדת השרים

אמיר יהב: נכון

תומר רוזנר: ואתם מבקשים יפה ממשרד זה או אחר לעשות משהו והוא או שהוא לא עושה או שעושה

תומר רוזנר:  זה מובא לוועדת השרים?      

אמיר יהב: כן

אמיר יהב:  בכל שנה אנחנו מעבירים דוח לוועדת השרים שמסביר מה הפעילות של כל משרד

אמיר יהב:  יש 38 משרדים שאמורים כל שנה לדווח לוועדת ההיגוי מה ה ם עשו ומה תוכנית העבודה שלהם לשנה הקרובה

אמיר יהב:  אנחנו מעבירים לוועדת השרים גם את הפערים

יעקב אשר: מתי התכנסה לאחרונה ועדת השרים?     

אמיר יהב: ועדת השרים בנושא רעידות אדמה התכנסה ב-2016

אלון שוסטר: היה דיון בוועדת השרים בנושא תרועה, מערכת התרעה

אמיר יהב: נכון

אלון שוסטר: אני ריכזתי שם

יעקב אשר: ועדת ההיגוי נמצאת בקשר מול הרשויות המקומיות?     

אמיר יהב: ועדת ההיגוי נמצאת בקשר מצוין מול הרשויות המקומיות אבל אנחנו לא מנחים את הרשות ולא מכווינים את הפעילות שלהן אבל כן אנחנו נותנים הכוונה מקצועית כשאנחנו מתבקשים לתת אותה

יעקב אשר: אם אני יכול לסכם כרגע לפחות את החלק הזה מבחינה ניהולית, יש ועדה, ועדת היגוי שיושבת ביחד ומעלה נושאים ועושה דברים מסוימים

יעקב אשר:  אני מבקש לדעת האם יש גורם שהוא הגורם המתכלל של אותם משרדים

יעקב אשר:  השאלה מה קורה אם ועדת השרים לא התכנסה במשך השנים הללו ואם הוועדה שאתה עומד בראשה – שאני בטוח שאתה עושה כל מאמץ שאתה יכול – אין לה שיניים, אין לה לוחות זמנים וגם אין לה יכולת לקבוע תקציבים לפעילויות הללו לפחות? אני עוד לא מדבר על הבנייה אלא אני מדבר פעולות הרבה יותר קלות

יעקב אשר:  השאלה, וזה אולי הדבר הראשון שאנחנו צריכים לשמוע כאן, מי בעצם מתכלל או לפחות תכלל עד היום או מה התוכניות של הממשלה בהמשך

אמיר יהב: כבוד היושב ראש, זאת המציאות

אמיר יהב:  יש דוח של מבקר המדינה שכתב את דעתו - ועם רוב הדברים אני מסכים – גם על ועדת ההיגוי

יעקב אשר: מה גובה התקציב שלכם? נדמה לי שראיתי באיזשהו מקום

אמיר יהב: 6 מיליון שקלים

יעקב אשר: לפעילות

קריאה: צריך רק עוד שלושה אפסים

תומר רוזנר: אני חושב שזה למשכורות

יעקב אשר: זאת רק פעילות של המטה

אמיר יהב: זה התקציב של ועדת ההיגוי

יעקב אשר: אני מבין שנמצא כאן תת-אלוף במילואים איציק בר

איציק בר: נכון

יעקב אשר: סגן ראש המל"ל

יעקב אשר:  תעזור לנו שלפחות נדע מי אחראי עד כה או מה הולך לקרות עכשיו אחרי החלטת הממשלה

יעקב אשר:  אולי יש שינוי ואני מתאר לעצמי שדובר על הנושא הזה

יעקב אשר:  אנחנו צריכים לדעת גם עלמה שהיה אבל גם על מה שהולך לקרות מחר בבוקר

יעקב אשר:  מי הולך לתכלל ולהיות אחראי על האירוע הזה, האם זה משרד ראש הממשלה, האם זה משרד הביטחון, האם זה המל"ל כגוף על שאמור לתכלל את הכול, מה תפקיד המטה שאמיר עומד בראשו

יעקב אשר:  תן לי את עץ המבנה כדי קודם כל לדעת מי מטפל, מי אחראי, למי לבוא בטענות או למי לתת זר פרחים על פעילות מסוימת

איציק בר: ברשותך יושב ראש הוועדה, יש החלטת ממשלה מספר 1577 והיא החלטת ממשלה שמנחה את שר הביטחון

איציק בר:  שר הביטחון אחראי על הכנת העורף למלחמה ולתרחישים שאינם מלחמתיים לרבות רעידת אדמה

איציק בר:  בחלוקה שבין שני המשרדים המובילים, המשרד לביטחון לאומי בשמו החדש שתחתיו משטרת ישראל, משטרת ישראל אמורה לתת את המענה לשעות הראשונות

קריאה: לא

איציק בר: רגע

איציק בר:  כמו שאמרת, האחריות הכוללת, מי שנושא באחריות להכנת העורף לאירוע רעידת אדמה, זה שר הביטחון

איציק בר:  לשם כך הוקמה רח"ל, גוף מטה לצדו של שר הביטחון

איציק בר:  ועדת ההיגוי - ואמיר יהב נוכח כאן – ואגב, יושב ראש הוועדה הוא ראש רח"ל, היא חונה תחת משרד הביטחון

איציק בר:  בעבר היא הייתה במשרד ראש הממשלה

איציק בר:       שאלת מה נדרש לעשות

איציק בר:  הבעיה במדינת ישראל היא שלא קיימת תוכנית לאומית רב שנתית ששמה וקטור תקציבי להכין את מדינת ישראל לאירוע רעידת אדמה

איציק בר:  אני עברתי על כל החלטות הממשלה מרעד 1 ב-1999 ועד רעד 20 - הבעיה המרכזית היא בעיה תקציבית

איציק בר:  הבעיה השנייה היא שאם אנחנו רוצים להתארגן ובאופן יעיל, נדרש להקים מינהלת ייעודית שתיקח את כלל משרדי הממשלה – וזה עוד לא אושר על ידי ראש המל"ל – אבל מחר מציגים לראש המל"ל, בעקבות הנחיה של ראש הממשלה, תוכנית לאומית, היערכות לרעידת אדמה

איציק בר:  אני לא אומר מי לטעמי צריך להוביל את זה אבל צריך מנגנון של מינהלת

איציק בר:  לא ועדה אלא מינהלת עם סמכויות

איציק בר:       אתמול נפגשתי עם 10 ראשי רשויות, חלקם יושבים כאן, כדי לשמוע מהם את הדברים

איציק בר:  הבעיה היא לא רק כסף

איציק בר:  הבעיה היא שהמדינה צריכה ללכת למסלול ירוק, לתמ"א ייעודית

איציק בר:  חיזוק מבנים הוא אירוע נקודתי לא מספק, בטח לא ב-10 הרשויות המאוימות

איציק בר:  צריך ללכת לפינוי-בינוי, להתחדשות עירונית

יעקב אשר: אלה כבר לא 10 רשויות אלא יותר

איציק בר: אנחנו כרגע מתמקדים ב-10 הרשויות כי 10 הרשויות האלה יושבות על שבר הסורי-אפריקאי, פוגשות לא מעט מבנים שנבנו לפני 1981 והם מעל שלוש קומות ולכן צריך להתמקד קודם כל ברשויות האלה

איציק בר:      אחרי אמרתי את הפערים המרכזיים – דרך אגב, על אחד מהם דיבר אמיר ודיבר על זה גם מבקר המדינה – שלוועדת ההיגוי אין סמכות לאכוף את תוכניות העבודה של משרדי הממשלה

איציק בר:  יש החלטת ממשלה שנקראת רעד 2 שמחייבת את כל משרדי הממשלה לשים תקציב כל שנה ולקדם את המוכנות לרעידת אדמה

איציק בר:  בגלל מגבלות התקציב הדבר הזה בדרך כלל נדחק לסעיף האחרון במסגרת התקציב, הוא לא תקציב מגודר ואין מנגנון

יעקב אשר: היו פעילויות במשרדים שונים

איציק בר: אתה צודק

איציק בר:  יש גם משרדים מצטיינים בהקשרים של מוכנות לרעד כמו משרד האנרגיה

קריאה: גם מכון התקנים של הבנייה שהוא מהות התקנה

איציק בר: זה לא שלא נעשה

איציק בר:  נעשה

איציק בר:  בשנת 2022 מדינת ישראל נמצאת עם יכולת להפיץ התרעה לרעידת אדמה

איציק בר:  אפרופו, זו עבודה של ועדת ההיגוי ולכן זה מטה שמקדם דברים

איציק בר:  המשאבים הם איגום של כמה משרדים והיום במדינת ישראל יש יכולת להפיץ התרעה לרעידת אדמה

איציק בר:  זה רכיב מאוד משמעותי

תומר רוזנר: אומרים שאין לזה תקציב

תומר רוזנר:  אין לתקציב לתחזוקה

איציק בר: רגע

איציק בר:  גם בזה יש אי דיוק

איציק בר:  זה הוקם וזה מתוקצב ל-2023

איציק בר:  צריך עכשיו, בשנת 2023, במסגרת התקציב להמשיך ולתקצב את זה

תומר רוזנר: למערכת אין תקציב לתחזוקה

איציק בר: המערכת עובדת, היא מתוקצבת עד 2023

איציק בר:  במל"ל עשינו דיונים על מקורות התקציב למערכת, אפרופו מימוש האחריות של משרדים

יעקב אשר: זה התפעול השוטף?     

איציק בר: כן

איציק בר:  אלה סכומים מאוד קטנים

איציק בר:  אני לא חושב שמדינת ישראל תחסוך מעצמה

יעקב אשר: המערכת היום פרוסה בכל המקומות שהיא צריכה להיות פרוסה? היא פרוסה במקסימום?     

איציק בר: כן

איציק בר:  המערכת היום כשירה ועובדת

איציק בר:  אמיר יהב יכול להרחיב

איציק בר:  זה בהובלה שלו

איציק בר:  נדרש ללכת לעוד מרכיבי פיתוח

איציק בר:  אנחנו רוצים להגיע ליכולות כך שכמו שיש במטוס קופסא שחורה, על אותו רעיון אפשר לשים את זה במבנים מסוכנים ואפשר לקבל חיווי שקרה משהו במבנה

איציק בר:  יש הרבה מאוד דברים שאפשר ללכת איתם לעולמות המניעה לפני רעידת אדמה

איציק בר:  אני מאוד מקווה שהתוכנית שאנחנו הולכים להציג תאושר , תגובה בהחלטת ממשלה ותהיה מגובה בתקציבים מגודרים כך שלא כל שנה – או עם החלפת תקציב מדינה – יהיו כאן סימני שאלה אם זה מתוקצב או לא

איציק בר:  זה אירוע שצריך לעסוק בו

איציק בר:      בשבוע שעבר ביקרתי בתורכיה ואתה מבין את היקף האסון

איציק בר:  זה לא אירוע דמיוני

איציק בר:  זה התרחיש שאנחנו מדברים עליו

איציק בר:  עוצמה של 7

איציק בר: 5, 10 ערים בתורכיה נפגעו בהיקפים שהם מאוד דומים להיקפים של מדינת ישראל

איציק בר:  הרס מוחלט

איציק בר:  אתגר לא פשוט

איציק בר:  לזה צריך להיערך

איציק בר:  נכון שאירוע רעידת אדמה הוא תרחיש קיצון באופן שבו מדינה מתמודדת עם אירוע חירום, אבל הוא תופעת טבע שצריך לראות שהיא לא הופכת להיות אסון טבע

איציק בר:  לשם כך צריך היערכות ושהיא תהיה היערכות שיטתית לאורך זמן

יעקב אשר: את זה אנחנו הבנו כולנו

יעקב אשר:  לפני שאני מאפשר לראשי הרשויות, לחברי הכנסת ולמשרדי הממשלה להתייחס אני רוצה להבין

יעקב אשר:  תמיד אנחנו אוהבים לעשות ועדת חקירה אחורנית

יעקב אשר:  אני מדבר גם על אחורנית כי בדרך כלל מה שקורה בעבר לפעמים חוזר על עצמו בעתיד

יעקב אשר:  אני רוצה להבין כרגע - כדי שאנחנו נהיה רגועים - האם אתה אומר כאן בוועדה שכרגע אנחנו, המל"ל, בהוראה של ראש הממשלה, אנחנו כרגע אחראים להקים את כל האופרציה הזאת, להכין תוכנית שמדברת על כל האספקטים, גם על האספקט המניעתי, גם על האספקט התקציבי, גם מי אחראי, מי הולך להיות אחראי בהמשך

יעקב אשר:  אני רוצה שתגיד לנו דברים ברורים לפרוטוקול

איציק בר: אמרתי דברים ברורים

איציק בר:  כן

איציק בר:  ראש הממשלה הנחה את ראש המל"ל לבנות תוכנית לאומית

איציק בר:  היא תוצג השבוע לראש המל"ל ואני מאמין שלאחר מכן נעשה עוד תיקונים והיא צריכה להגיע לאחר מכן לדיון אצל ראש הממשלה

איציק בר:  זאת תהיה המלצת המל"ל

איציק בר:  כפי שאמרתי, נושא באחריות, המשרד המוביל, משרד הביטחון

אליהו (אלי) רביבו: מתחילת הדיון אני מנסה להבין משהו

אליהו (אלי) רביבו:  כל הדיון המאוד מאוד חשוב הזה לא היה מתקיים אלמלא קרה מה שקרה בתורכיה וסוריה

אליהו (אלי) רביבו:  בואו נגיד את האמת

יעקב אשר: נכון

אליהו ברוכי: לבושתנו

אליהו ברוכי:  כל מה שאני שומע מכל המומחים ובעלי המשרות שאחראים זה איך אנחנו מונעים ומצמצמים את מספר הנפגעים

אליהו ברוכי:  אני לא שומע האם יש חלוקת סמכויות ברורה אצל כל בעלי התפקידים בטיפול בנפגעים שיהיו כי יהיו נפגעים

אליהו ברוכי:  חרף כל מה שנדבר על חיזוק בניינים, על תמ"אות, על התחדשות עירונית – עדיין יהיו נפגעים ואני רוצה לדעת אם יש חלוקת תפקידים ברורה, חלוקת סמכויות שאומרת זה אחראי על זה, זה מפנה לשם וכולי

אליהו ברוכי:  6 מיליון שקלים זה סכום קטן אבל עדיין זה כסף ואני רוצה לדעת מה עשו איתו כל שנה

יעקב אשר: אנחנו נגיע לזה

יעקב אשר:  אתה רוצה לענות בקצרה?     

איציק בר:  כן

איציק בר:  יש חלוקה מאוד ברורה

איציק בר:  במדינת ישראל יש מערך שנקרא מערך פס"ח

איציק בר:  לכל דבר יש היערכות

איציק בר:  יש גם פערים ואני חושב שגם נכון להציב את הפערים

איציק בר:  אפשר גם לקרוא את דוח מבקר המדינה משנת 2018 על נושא המוכנות של מדינת ישראל לרעידת אדמה

איציק בר:  יש שם 12 סעיפים מרכזיים והוא מדבר על עיקרי הפערים שיש במדינת ישראל

איציק בר:      לגבי מה שנאמר כאן, מערך פס"ח שהוא תחת משרד הפנים ערוך לתת מענה בסוגיית החללים

איציק בר:  אני רוצה לומר מילה לגבי זה ומה הפערים הקיימים

איציק בר:  אני חושב שהדיון הזה הוא דיון מאוד חשוב אל מול יכולות שעתידות השנה להתבטל

איציק בר:      מדינת ישראל מחזיקה בחירום רעידת אדמה 27 תחנות טיהור חללים

איציק בר:  בתוך זה יש שניים מרכזיים ועוד שלישי בעבודת מטה, לא עלינו, לקחת את המיתקן של משרד הביטחון, של צה"ל, שהוקם במחנה מצליח, לטובת טיהור חללים

איציק בר:  הפער הראשון שקיים הוא שלא הוסדר בהיבט של אחריות מי משנע את החללים

איציק בר:      האירוע השני הוא האירוע הכבד - למדינת ישראל יש מאגר של טביעות אצבע

איציק בר:  בחקיקה המאגר הזה שמונה היום – אלי רגב יתקן אותי אם אני טועה - 4 מיליון טביעות אצבע, עתיד להימחק השנה במסגרת חוק שחוקק סביב העניין של שמירת זכויות הפרט

איציק בר:  אירוע כזה שיקרה, מדינת ישראל תימצא עם חללים בלי יכולת זיהוי ואנחנו נגיע למצב שמדינת ישראל לא רוצה להגיע אליו

יעקב אשר: כשאני הייתי יושב ראש ועדת החוקה, זה היה בזמן הקורונה, היינו צריכים בתקופה הזאת לאשר איזשהו שלב בחקיקה של הביומטרי

יעקב אשר:  היה דיון והייתה ועדה משותפת, כמו שקובע התקנון, ואני לא זוכר שהעלו את הנושא הזה של מאגר טביעות האצבע

איציק בר: אני מציע לך יושב ראש הוועדה לקיים על זה דיון ייעודי

יעקב אשר: זה מאוד שווה דיון ייעודי אבל אני עוד בגיל שזוכר מה היה לפני שנתיים וחצי, ואני אומר שהנושא הזה לא עלה

יעקב אשר:  עלו הרבה נושאים של שמירת הפרטיות, של בעיות כאלה ואחרות, חוקתיות, משפטיות, הכול עלה, אבל הנושא הזה לא עלה

יעקב אשר:  יתקן אותי היועץ המשפטי אם אני טועה

תומר רוזנר: אני לא הייתי שם

יעקב אשר: אבל כנראה היה מישהו מטעמך או מטעם ועדת החוקה

יעקב אשר:  אני לא זוכר

תומר רוזנר: ועדת החוקה

יעקב אשר: אני לא זוכר שזה עלה וזה נושא שחייבים להתייחס אליו

יעקב אשר:  כהמשך למה שביטא חברי חבר הכנסת רביבו, ואני מקווה שנגיע עוד בדיון הזה

יעקב אשר:  אני אומר שוב, לא היית כאן בתחילת הדיון, שאנחנו הולכים לקיים סדרת דיונים, כמו שימוע

יעקב אשר:  מבחינתנו

יעקב אשר:  לאחר מכן הוועדה תוציא המלצות של כל הנושאים שיעלו כאן

יעקב אשר:  יש המון נושאים

יעקב אשר:  אי אפשר כרגע לברור מה יותר ומה פחות

קריאה: כדי שתוכל לבצע את דוח מבקר המדינה מלפני חמש שנים שעדיין לא בוצע

יעקב אשר: הנה, רק במשפט אחד או שניים נחשפנו כאן לדבר

יעקב אשר:  אני מכיר את זה כראש עיר, כיושב ראש ועדת מל"ח, פס"ח, איך שאתם קוראים לזה, ואני זוכר את התרגילים שעשינו בפארק הלאומי, אבל הנה כבר יש בעיה קטנה

קריאה: תת נושא

יעקב אשר: תת נושא

יעקב אשר:  שינוע

יעקב אשר:  אני אומר שוב שלא ניכנס כרגע לכל הברים הללו אלא נעשה את זה לפי איזשהו סדר

יעקב אשר:  נמצאים כאן אנשי פיקוד העורף והם יאמרו לנו מה קורה כשזה קורה

יעקב אשר:  השאלה שרציתי לשאול אותך כי שמענו שמי שעומד בראש ועדת השרים הוא שר הביטחון

איציק בר: אמת

יעקב אשר: אתה גם אמרת שמי שהולך להיות אחראי זה משרד הביטחון ושר הביטחון

איציק בר: אמת

יעקב אשר: אני שואל שאלה אחת והיא האם שר הביטחון יהיה אחראי גם לפעולות המניעה שהן לא צבאיות, ביטחוניות, חירומיות? למשל מי יקדם את הנושא הזה של התמ"אות השונות, האם זה גם סמכויותיו או שלצורך העניין הזה יהיה מישהו אחר? אני רוצה לדעת את גבולות הגזרה

יעקב אשר:  אני אומר שוב שאני שמח כי שר הביטחון יואב גלנט הוא איש רב פעלים ואני בטוח שהוא שייקח את הנושא הזה בצורה הכי רצינית שאפשר אבל אני רוצה להבין כדי שאנחנו נבין לפחות לעתיד

יעקב אשר:  מה היה בעבר, אנחנו כבר יודעים, אבל מה בעתיד? מחר בבוקר

איציק בר: אנחנו צריכים לסכם - זה צריך לעבור אישור ראש מל"ל וראש הממשלה – איזה משרד יוביל את המינהלת

איציק בר:  יש כמה חלופות כאשר אחת החלופות היא משרד הביטחון

איציק בר:  אני לא רוצה לומר עמדה מקצועית כי זה עוד לא אושר

איציק בר:      הסוגייה השנייה

איציק בר:  יש דברים שחונים על הפרק

איציק בר:  אני אעביר לך מסמך שנקרא החלטת ממשלה ב/302

איציק בר:  הממשלה תקצבה 5 מיליארד שקלים ב-2018

איציק בר:  עד היום מתוך ה-5 מיליארד שקלים הגיעו 250 מיליון שקלי כאשר חלקם מטפלים בבעיה כפולה, גם היערכות למלחמה בצפון וגם חיזוק מבנים לרעד

איציק בר:  אני יכול לתת כאן מספרים וסעיפים

איציק בר:  אחת הבעיות היא שכל פעם אנחנו מתמודדים – אני אומר את זה כאחד שמוביל עבודת מטה – עם סוגיית התקציב ואתה נדרש לתוכנית עבודה

איציק בר:  התקציב לא מגודר והוא לא מובטח

איציק בר:  הוא לא מגיע בתחילת שנה

איציק בר:      אני אתן כאן דוגמאות

איציק בר:  בתוך מגן הצפון יש פינוי-בינוי בקריית שמונה ושלומי בעלויות לא קטנות

איציק בר:  יש כאן מענה לחיזוק תשתיות של משרד הבריאות

יעקב אשר: מי מאגף התקציבים כאן? אם אני מבין נכון, גם החלק של הביטוח כאן

יעקב אשר:  אתה אגף התקציבים? תכין את עצמך לתשובה

איציק בר: זאת דוגמה טובה כי נבנתה כאן מינהלת משרד הביטחון שמובלת על ידי פיקוד העורף

איציק בר:  שמתי כאן בשקף בצורה של צבעים מה בוצע בשנת 2022, מה בביצוע, מה מתוכנן ל-2023

איציק בר:  חלק מרצף היערכות זה לטפל בבעיות האלה

איציק בר:  זה פוגש את 10 הרשויות שחלק מראשי הרשויות שלהן נוכחים כאן

איציק בר:  אתגר

איציק בר:  זה אתגר שצריך להיערך אליו

תומר רוזנר: האם הכוונה שלכם להביא את התוכנית להשלמה ולתקצוב כבר בתקציב הקרוב?     

איציק בר: אני מאמין שכן

איציק בר:  כן

איציק בר:  אני מודע לדיוני התקציב

יעקב אשר: אני רוצה להצטרף לאמונה הזאת מאחר ואני איש מאמין

איציק בר: גם אני

יעקב אשר: ולא רק להאמין בעניין הזה אלא לעשות את זה

יעקב אשר:  אני אמרתי בתחילת הדיון שאני חושב שחייבים תוכנית, חייבים אחראים, חייבים תוכנית לאומית ברורה וליווי של ועדת השרים לאורך כל הדרך ולו מסיבה אחת, מה שאתה אמרת

יעקב אשר:  אם בסוף משרד האוצר לא מעביר את הדברים בזמן או לא עומד בדברים ולא בא ומשקיע - אני אומר כאן לאוזני האוצר, לאלה שנמצאים כאן ואני קורא גם לשר האוצר – אנחנו נשלם חלילה מחיר יקר בכל מובן, מעבר למחיר הכי יקר שהוא נפשות ופצועים חלילה

יעקב אשר:  מעבר לזה נשלם מחיר כספי יקר

יעקב אשר:  יש השקעות שמחזירות את עצמן

יעקב אשר:  אני רוצה לומר לכם שאחד הדברים שנתקלתי בהכנה לדיונים, ראיתי שיש קרן פיצויים ממשלתית

יעקב אשר:  המדינה מפרישה 25 אחוזים מההכנסות של מס רכוש לנושא של פיצויים במלחמות, נזקי מזג אוויר וכולי וכולי

יעקב אשר:  בקרן הזאת יש הרבה מאוד מיליארדי שקלים

זאב אלקין: עד למלחמה הקרובה, חס וחלילה

יעקב אשר: עד למלחמה הקרובה

תומר רוזנר: עכשיו קצת פחות

תומר רוזנר:  לקחו כסף לכסות את הבלו של הדלק

תומר רוזנר:  לקחו משם

יעקב אשר: אוקיי

יעקב אשר:  אז קצת פחות

זאב אלקין: חלק מהכסף כבר נוסע בכבישים

יעקב אשר: הכי קל זה לבוא מכאן ולומר מה לעשות

יעקב אשר:  במסגרת עלות תועלת, תחשבו כמה יעלו כאן פיצויים של מס רכוש, נפש וכל הדברים שמסביב לעניין הזה כולל הביטוחים ושיקום הריסות

יעקב אשר:  תחשבו כמה זה יעלה למדינה

יעקב אשר:  ככל שאנחנו היום נשקיע יותר, זה יהיה אחרת

זאב אלקין: זה כסף שלא נספר במגבלת ההוצאה

יעקב אשר: אני לא יודע

יעקב אשר:  יש כספים שלא נספרים

יעקב אשר:  יש גם קרן ניקיון, אתה מכיר אותה?     

זאב אלקין: היטב

יעקב אשר: היטב

יעקב אשר:  יש שם 3 ומשהו מיליארד שקלים

יעקב אשר:  היינו אמורים לקיים בשבוע הבא דיון אבל הוא נדחה בכמה ימים לבקשת השלטון המקומי

יעקב אשר:  אני אומר שוב שאני לא יודע איפה היכן והיכן הכספות שקיימות כאן אבל אני יודע דבר אחד והוא שאתה מנהל משהו ואתה אחראי על משהו

יעקב אשר:  לכן אני אומר לך נציג המל"ל שאתם חייבים בסוף לקבוע אחריות, מי אחראי, מי מנהל את האירוע

יעקב אשר:  כשיהיה אחראי ויהיה מנהל אירוע, הוא ידע גם להביא את התקציבים

יעקב אשר:      אני רוצה להתקדם בדיון

יעקב אשר:  נשמע עכשיו לסירוגין, שני ראשי הרשויות וחבר כנסת

יעקב אשר:  נתחיל עם ראשי רשויות שחירפו את נפשם ובאו מהצפון למרות אזהרות קצין הכנסת שכמעט הצליחו להכניס את כולנו למקלטים

יעקב אשר:       ג'קי לוי, ראש עיריית בית שאן, בבקשה

יעקב אשר:  לאחר מכן ראש עיריית צפת ואחריו חבר הכנסת אלקין

ג'קי לוי: אדוני היושב ראש, חברי הכנסת, חבריי ראשי הרשויות

ג'קי לוי:  נכנסתי לכאן באמת מודאג ועכשיו אני יוצא כשאני פוחד

ג'קי לוי:  צריך לומר את האמת

ג'קי לוי:  אני כבר 20 שנים שומע, 20 שנים אני שותף לדיונים וכל אחד עוד לא שם לב לדבר אחד

ג'קי לוי:  כולם מסכימים שרעידת אדמה תבוא, כולם מסכימים שזה האירוע הכי גדול שמדינת ישראל התמודדה איתו, אבל אף אחד לא נמצא במקום שצריך לקבל את ההחלטה

ג'קי לוי:  צריך אדם אחד שהוא מתכלל את כולם

ג'קי לוי:  צריך היום להניח תקציב ולא מחר כי אני אגיד לך מה יקרה

ג'קי לוי:  רעידת אדמה לא תבוא בהחלטת ממשלה אבל אם היא תבוא, זה יהיה אסון שאף אחד לא יישאר על הכיסא שלו

ג'קי לוי:  שלא תטעו

ג'קי לוי:  אני הזהרתי, אני שלחתי מכתבים, שאלו אותי אם אני עושה את זה לכיסוי תחת

ג'קי לוי:  אני אגיד לכם איפה הבעיה

ג'קי לוי:  כולנו מכירים את המבנים שלנו וזה לא סובל דיחוי גם לעוד שנה

ג'קי לוי:  גם אם תתקבל היום החלטה, זה יארך שנתיים

יעקב אשר: שנתיים, היית אופטימי

ג'קי לוי: כן

ג'קי לוי:  אני אומר למה אני מתכוון

ג'קי לוי:  כשהייתי סגן שר והשר היה יואב גלנט, קיבלנו החלטה פנימית שלנו לחזק את היישובים כשיקום שכונות ממטולה ועד אילת

ג'קי לוי:  לא החלטת ממשלה אלא מתקציב שלנו

ג'קי לוי:  האוצר היה נגדי

ג'קי לוי:  שאלו אותי למה אני משקיע בחיזוק

ג'קי לוי:      אני אסביר את זה כאן

ג'קי לוי:  צריך להבין דבר אחד והוא שגם כאשר מדברים על התחדשות עירונית, אני רוצה להזכיר לכולם שכאשר זורקים אותנו לוועדה המחוזית זה חמש שנים

ג'קי לוי:  אם יש מבנה בסיכון, תשאירו אותו בוועדה המקומית

ג'קי לוי:  תנו לנו את הסמכות לקבל מהיום

ג'קי לוי:  מתי היית ראש עיר? תנו לנו מעכשיו לקבל החלטה

דוד מור: יש לך סמכות לפנות תושבים במבנה מסוכן

ג'קי לוי: ואני אלך הביתה

ג'קי לוי:  אתה תלך הביתה? אני אלך הביתה ולא אתה כי איפה אני אשכן את הדיירים?     

יעקב אשר: מי אתה? אתה מוכן להציג את עצמך?     

דוד מור: אני מהפורום להתחדשות עירונית

דוד מור:  אני מתנצל אם הפרעתי

יעקב אשר: אתה נמצא כאן כדין אבל אתה מדבר שלא כדין

יעקב אשר:  אני מבקש לא להפריע

יעקב אשר:  זה לא דין, זאת סתם אווירה מנומסת

ג'קי לוי: אדוני היושב ראש, אני רוצה לשתף אותך ואת סגן ראש המל"ל בדבר אחד שעברתי על בשרי

ג'קי לוי:  כשפואד היה שר התשתיות הוזמנתי לדיון חירום

ג'קי לוי:  בני בגין היה מטעם המכון

ג'קי לוי:  היו מהטכניון, מצה"ל

ג'קי לוי:  כולם ישבו

ג'קי לוי:  שאלתי אותם למה זימנו אותי

ג'קי לוי:  אמרו לי שהם רוצים להכין אותי לכך שבמקרה ותהיה רעידת אדמה, בית שאן תספוג ובין 40 ל-70 שעות לא תהיה עזרה ולכן תתארגנו

ג'קי לוי:  הם מראים לי סרט ומסבירים לי ומכינים אותי ואומרים לי שבמידה ותהיה רעידת אדמה, אתה מפקד העיר, אתה מקבל צווים על כל הכלים הכבדים, אתה והנציגים שלך של העירייה, אתה מפקד העיר

ג'קי לוי:  שמעתי אותם

ג'קי לוי:  אמרו לי איפה לשים את ההרוגים, באצטדיון, איפה לשים את הפצועים, איך להיערך

ג'קי לוי:  שאלתי אותם שאלה אחת: אף אחד לא בטוח שרעידת אדמה תהיה בלילה או בבוקר, ואם קורית רעידת אדמה ואני והחבר'ה שלי הולכים, מי לוקח פיקוד? באותו רגע הסתיימה הישיבה ועד היום לא התכנסה

ג'קי לוי:  ישבו וצחקו

ג'קי לוי:  לא הבינו שהם לא ערכו את התסריט שיראה מה יקרה אם

ג'קי לוי:       אני חוזר ואומר, אשר, אל תיפול בפח

ג'קי לוי:  תזכור מה אני אומר

ג'קי לוי:  אנחנו בזמן אפס

ג'קי לוי:  אנחנו ראינו את היומן בתורכיה אבל הסרט יהיה כאן

ג'קי לוי:  תזכרו דבר אחד שאני מתריע עליו

ג'קי לוי:  אין זמן

ג'קי לוי:  אנחנו בזמן אפס

ג'קי לוי:  אני מקנא באלה שמרגישים שיש להם זמן

ג'קי לוי:  אני מקנא

ג'קי לוי:  אני אומר שברגע שתהיה רעידת אדמה, יגידו שלא צפינו

ג'קי לוי:  אני אומר היום שעדיף להקדים ונהיה טועים שהקדמנו ויצרנו ביטחון מאשר לטעות ויבוא אסון

ג'קי לוי:       אני מבקש דבר פשוט

ג'קי לוי:  ממשלת ישראל צריכה להחליט כמו במקרה של נגיף הקורונה

ג'קי לוי:  הביאו חיסונים בלילה אחד

ג'קי לוי:  תשימו את הכסף למכה הראשונה של הגנה של המבנים המסוכנים ביותר

ג'קי לוי:  שימו את הכסף אתמול

ג'קי לוי:  אחר כך תדונו איך מפנים את הפצועים ואת ההרוגים

ג'קי לוי:  אני לא רוצה להגיע לשם

ג'קי לוי:  מי מפנה את המתים ומי מנייד אותם, תודה רבה למל"ל, זה לא מעניין אותי

ג'קי לוי:  אני רוצה למנוע את זה

ג'קי לוי:  התושבים שלי רואים בי כתובת

ג'קי לוי:  אנחנו מותקפים בפייסבוק, חושבים שאני הממשלה

ג'קי לוי:  אתה לא נערך לחיזוק מבנים

ג'קי לוי:  אנחנו הפכנו להיות שק האגרוף של הממשלה

ג'קי לוי:      אני אומר כאן, תזכרו טוב טוב מה שאני אומר

ג'קי לוי:  האחריות מוטלת עלינו ואתם נפלתם במשמרת

ג'קי לוי:  אני לא שייך לכנסת לא לממשלה, אתם במשמרת

ג'קי לוי:  אוי לכם אם זה יקרה במשמרת שלכם, אתם בחיים לא תסלחו לעצמכם

ג'קי לוי:  כשבא טיל אחד, שמו מיליארדים על כיפת ברזל

ג'קי לוי:  חבר'ה, מדובר כאן באירוע הכי גדול של מדינת ישראל

ג'קי לוי:  איך אתם ישנים? איך אתם לא נערכים?      אני קורא לכולם עכשיו ואני אומר שהשיח כאן הוא שיח טוב אבל השיח הזה מוכיח רק דבר אחד, הוא מוכיח שיש בלגן מטורף

ג'קי לוי:  סלח לי, כל נושא רעידות אדמה הוא הדלת האחורית של כל משרד

ג'קי לוי:  אף אחד לא רוצה להוציא כסף במשמרת שלו כי הוא רוצה לעשות דברים אחרים

ג'קי לוי:  כל נושא רעידות האדמה צריך להתארגן תחת גוף אחד ושיהיה תקציב מדינה ולא תקציב של משרדים

ג'קי לוי:      יעקב, אני אומר לך כאן, אתה יושב ראש ועדת הפנים

ג'קי לוי:  עיריית בית שאן נבנתה בשנות ה-60

ג'קי לוי:  ברעידת אדמה בעוצמה של 5, היא מתמוטטת

ג'קי לוי:  כל רעידה קטנה, אנחנו מקבלים עוד סדק ועוד סדק ועוד שמו את פיקוד החירום שם

ג'קי לוי:  אתה מבין? פיקוד החירום של בית שאן ייפול הראשון

ג'קי לוי:  איזה גאונים

ג'קי לוי:  מדהים

ג'קי לוי:       אני שואל אתכם את השאלה הכי פשוטה שבעולם

ג'קי לוי:  אתם מבינים את גודל האחריות שמוטלת עלינו? אני אומר לכם שאם לא מבינים את האחריות, תנו לנו להתפטר ולשמור על כבודנו אבל אם אתם מבינים את האחריות, אנחנו השותפים הראשונים לעשייה היום יומית

ג'קי לוי:      לסיכום, שלוש נקודות: האחת, לתת סמכות לראשי רשויות בוועדה מקומית לגבי מבנים מסוכנים ולא לדחות אותנו חמש שנים בוועדה המחוזית

ג'קי לוי:  השנייה, פינוי-בינוי במקומות שאפשר

ג'קי לוי:  השלישית, התחדשות עירונית במקומות שאפשר אבל הכול חייב להיות בכסף מדינה

ג'קי לוי:  אתה יודע למה תמ"א 38 לא הצליחה בפריפריה? מסיבה אחת

ג'קי לוי:  היא נולדה בחטא

ג'קי לוי:  מדינת ישראל הקימה החלטה שאנשים פרטיים ישימו כסף

ג'קי לוי:  תשכחו מזה

ג'קי לוי:  כסף יבוא רק מהממשלה

ג'קי לוי:  אף גורם פרטי הוא לא פראייר של המדינה להשקיע בפריפריה

ג'קי לוי:  אם מוציאים מחיר למשתכן במחיר קרקע אפס, מי יבוא?     

יעקב אשר: יעשה את זה בתל אביב או ברמת גן

יעקב אשר:  תודה

יעקב אשר:  ראש עיריית צפת, שוקי אוחנה

שוקי אוחנה: שלום לכולם

שוקי אוחנה:  צפת, כל 100 שנים רעידת אדמה

שוקי אוחנה:  יש לנו ב-1837, ב-1927, והנה אנחנו מתקדמים בצעדי ענק ויכול להיות שהפעם זה יקדים

שוקי אוחנה:  המבנים שלנו הם מבנים ישנים, בהמשך למה שנאמר על ידי ג'קי

שוקי אוחנה:  כולנו כאן מדברים על אתגרי ביטחון, זה עובר יפה בתקשורת, באמת כולם מסתכלים על זה, מלחמת לבנון השלישית, אבל הכאוס המרכזי והמשמעותי שיקרה במדינת ישראל יהיה רעידת אדמה ואנחנו במצב שזאת לא שאלה של אם אלא שאלה של מתי

שוקי אוחנה:  אני כבר צועק את זה כמה שנים ואני לא רואה שום התייחסות

שוקי אוחנה:      לנו בעיר צפת, רוב המבנים הם טרום שנות ה-80

שוקי אוחנה:  רוב המבנים לא בתמ"א 38, התחדשות עירונית

שוקי אוחנה:  צריך להבין שבערים כמו שלנו זה לא בא לידי ביטוי

שוקי אוחנה:  הממשלה חייבת את היד לכיס ותממן

שוקי אוחנה:      אני רוצה להגיד לך משהו

שוקי אוחנה:  באמת, תסלח לי חבר הכנסת אלקין

שוקי אוחנה:  לפני משהו כמו שנה החליטו על ארבע ערים אצלן עושים פיילוט

שוקי אוחנה:  איפה ארבעת הערים האלה? הן על השבר הסורי-אפריקאי? ממש לא

שוקי אוחנה:  רמת גן, גבעתיים

שוקי אוחנה:  עיני לא צרה במרכז הארץ אבל תנו עדיפות לעשרת הערים שבסיכון

שוקי אוחנה:  אותי לא מעניין לא יזם זה ולא יזם אחר וגם לא אם זה כלכלי

שוקי אוחנה:  אנחנו אחראים על התושבים שלנו

שוקי אוחנה:  אתה יודע כמה מבנים עשו בצפת? שבעה מבנים

שוקי אוחנה:  חיזוק מבנים

שוקי אוחנה:  יש עוד שלושה בדרך

שוקי אוחנה:  שבעה מבנים

יעקב אשר: פרטיים או ציבוריים?     

שוקי אוחנה: משרד השיכון השקיע

שוקי אוחנה:  שבעה מבנים וזה לקח המון המון זמן

שוקי אוחנה:  אני אומר שאתמול צריך לשנות את סדר היום, להכניס כאן כסף, להשקיע כאן כסף כדי שאנחנו בערים שבסיכון נוכל לקבל את המענה

שוקי אוחנה:  אני לא רואה שזה קורה

שוקי אוחנה:  אני בכלל לא מדבר על מוסדות חינוך כי אני באמת לא רוצה להדאיג

יעקב אשר: על זה אני רוצה לשאול

יעקב אשר:  במשך השנים היו תקציבים שיועדו לעניין הזה

יעקב אשר:  האם אתם, כעיר שנמצאת ממש בחזית של עשרת היישובים שלפחות עד היום ידענו עליהם, קיבלתם?     

שוקי אוחנה: לא יושב ראש הוועדה

שוקי אוחנה:  כלום

יעקב אשר: מישהו נמצא אתכם בקשר?     

שוקי אוחנה: שום דבר

שוקי אוחנה:  אנחנו עובדים מצוין עם פיקוד העורף מבחינת המוכנות אבל לא מעבר

שוקי אוחנה:  לאחרונה עשו איזשהו סקר מבנים של פיקוד העורף בגלל אותם סדקים וכולי, אבל לא מעבר לזה

שוקי אוחנה:  לא הושקע כלום

שוקי אוחנה:  אין לנו דלתות פתוחות ובסוף זה ייפול במשמרת שלכם

שוקי אוחנה:  זה לא מספיק שאנחנו כראשי ערים רוצים לתת פתרונות, מנסים לתת פתרונות, אנחנו לא יכולים לתת תמ"א או התחדשות עירונית כשזה לא כלכלי

שוקי אוחנה:  זה לא כלכלי

שוקי אוחנה:  צריך לקבל כאן החלטת ממשלה ומיידית, שכל אותם מבנים ב-10 הרשויות האלה מקבלים מענה אתמול ולא לחכות

שוקי אוחנה:  כמובן לתת עוד מקדים לכך, את כל מבני החינוך ומבני הציבור שגם הם בבעיה

שוקי אוחנה:  אנחנו לא רוצים להגיע לפעם השלישית של כאוס שהישוב היהודי בצפת ב-1837 נעלם

שוקי אוחנה:  אנחנו רוצים פה ועכשיו

שוקי אוחנה:  התושבים רוצים

שוקי אוחנה:  אנחנו כבירת הגליל רוצים לתת את המענה הזה

יעקב אשר: תודה רבה

יעקב אשר:  חבר הכנסת אלקין, בבקשה

זאב אלקין: תודה רבה אדוני היושב ראש

זאב אלקין:  אני חושב שבאופן נכון מרכז המחקר והמידע של הכנסת חילק את הסוגייה לכמה מרכיבים כי באמת יש כאן כמה מרכיבים

זאב אלקין:      אני תכף אקדיש את עיקר דבריי ל-10 הרשויות הססמיות שכולן בפריפריה, אבל אסור לשכוח את כל שאר הארץ כי אף אחד לא ערב לנו שרעידת אדמה, אם חס וחלילה תקרה, הנזקים יהיו רק ב-10 הרשויות האלה וזה עוד לפני שדיברנו על מה שנאמר כאן, שזה בכלל חידוש, שיש עוד אזורים נוספים שהם מעבר ל-10 הרשויות

זאב אלקין:  אגב, זה מה שנקרא כותרת

יעקב אשר: לצערנו הרב

זאב אלקין: אני שאלתי את המנכ"ל שלי לשעבר אם הוא מכיר

יעקב אשר: אתה יודע, זה בדיוק מה שאני אומר לעצמי, האם עד היום לא שאלו את השאלה הזאת או שלא ידעו על זה

זאב אלקין: שאלו את השאלה

יעקב אשר: לאחר הרעש בתורכיה התגלו עוד מקומות?     

זאב אלקין: את זה אתה צריך לשאול את המומחים

זאב אלקין:  תפיסת המדינה הייתה שיש 10 רשויות שהן בסיכון הכי גבוה ושם צריך להתמקד

זאב אלקין:  אם יש עוד מקומות שנמצאים באותו סיכון, זה כמובן דורש שינוי של כל התפיסה

יעקב אשר: אמרו איזו עיר קטנה, קריות, חיפה

זאב אלקין: חלקים של ירושלים

יעקב אשר: כולנו יודעים מה יש בחיפה ובקריות

יעקב אשר:  ומה המשמעות של רעידת אדמה שם

זאב אלקין: אגב, זאת אחת מהכותרות הכי גדולות שבינתיים יצאו מהדיון הזה

יעקב אשר: אני אומר שוב, אני באמת מתחבר לתחושות שג'קי לוי – שהוא ידוע כאדם בעל רגש - אמר מנהמת לבו

יעקב אשר:  אני אומר את זה כאן

יעקב אשר:  אמנם זה דיון, זה חלק מהעבודה שלנו, אבל זה דיון מפחיד

יעקב אשר:  חברים, זה דיון מפחיד שאנחנו צריכים לקבל על עצמנו את העניין הזה שפשוט להפוך אבן על אבן לפני שיתהפך לנו לבד, להקים את כל מה שצריך להקים ולהשקיע את מה שצריך להשקיע כאן

יעקב אשר:  אין השקעה יותר נכונה וטובה אם אתה חושב גם על חיי אדם וגם על כלכלה

יעקב אשר:  זה צריך להיות משהו הרבה יותר חזק מדברים אחרים

קריאה: גם צדק חברתי

יעקב אשר: גם צדק חברתי ומה שאתה לא רוצה

יעקב אשר:  משפחות שייהרסו חלילה

יעקב אשר:  זאת ההשקעה הראשונה

יעקב אשר:  נכון, ביטוח, מבטחים בחוץ לארץ וכולי וכולי, אבל המדינה לא תתאושש הרבה מאוד שנים מדבר כזה, אם זה יקרה

יעקב אשר:  לכן צריך להשקיע היום ואפשר להשקיע

זאב אלקין: אני חושב שאתה צדוק ברמת האמוציות שלך כי זה באמת נושא שעד שזה לא קורה, אף אחד לא מתעורר וזאת הבעיה

זאב אלקין:  עד כדי כך שאני באיזשהו אירוע פנימי שהיה לנו במשרד השיכון בנושא הזה של היערכות לרעידת אדמה, כשראיתי שכך כולם מתייחסים לזה כמשהו תיאורטי, הבאתי מכתב בעברית צחה, מלפני 1,000 שנים, מרמלה, מכתב שנכתב על ידי מנהיג קהילה יהודית ברמלה שמתאר רעידת אדמה כי זה קורה כאן כל 100 שנים

זאב אלקין:  אגב, התיאור שהוא מתאר לא שונה בהרבה ממה שאנחנו רואים 1,000 שנים אחר כך בתורכיה

זאב אלקין:      חזרה לענייננו

זאב אלקין:  תמ"א 38 וחלופת שקד – ואני כרגע לא נכנס לדיון על היתרונות והחסרונות של חלופת שקד, בטח עוד יהיו לנו הזדמנויות להתייחס לכך – קידום של חיזוק מבנים במרכז הארץ הוא חשוב

זאב אלקין:  אני לא הייתי מוחק אותו

זאב אלקין:  הוא מאוד משמעותי זה לא אחד-אפס כי בסוף יש מקומות מסוכנים יותר ויש מקומות מסוכנים פחות אבל כולם יכולים להינזק

זאב אלקין:  אנחנו בסך הכול שטח מאוד קטן והמדינה קטנה, אם חס וחלילה תהיה כאן רעידת אדמה

זאב אלקין:  במקום שזה כלכלי, צריך לעשות הכול כדי שזה יקרה

זאב אלקין:  בכל דרך אפשרית לקדם את ההתחדשות העירונית על גווניה ועל סוגיה

יעקב אשר: במקום שהוא כלכלי

זאב אלקין: במקום שהוא כלכלי

יעקב אשר: שם זה קורה

זאב אלקין: גם שם זה קורה לאט מדי

זאב אלקין:  שמעת כאן את הנתונים

זאב אלקין:  סך כל הביצוע הוא קצת יותר משני אחוזים

זאב אלקין:  ההיתרים הקיימים היום הם סדר גודל של ארבעה-חמישה אחוזים, אם אני עושה חישוב מהיר לפי הנתונים ששמת כאן

זאב אלקין:  יש עוד הרבה תוכניות בדרך, ברוך השם עכשיו זה צבר תאוצה אבל עדיין יש כאן עוד הרבה עבודה

זאב אלקין:      עכשיו אני מגיע למקום שקשה באמת וזאת הפריפריה כי שם זה לא כלכלי, שלא נשלה את עצמנו

זאב אלקין:  כשנכנסתי לתפקיד ולמדנו את זה, מיד ראיתי שאמנם עלייה במחירי הקרקע, בחלק מהרשויות שהן גבוליות, אפשרה להן להפוך את זה לכלכלי לפחות בסיוע של קרקע משלימה, אבל דווקא לרשויות הססמיות גם זה לא עוזר

זאב אלקין:  קרקע משלימה עדיין לא מייצרת שם את הכדאיות הכלכלית, כמעט בשום מקום, אולי באילת פה ושם אבל גם בקושי

זאב אלקין:  בטח לא בערים שהן בצפון

זאב אלקין:      ניסינו ללכת לכמה כיוונים ומאוד חשוב, לא רק שהם יימשכו אלא שהם יועצמו

זאב אלקין:  כיוון אחד הוא השקעה ישירה של המדינה בעידוד של התחדשות עירונית בפריפריה

זאב אלקין:  בהתחלה כשאמרנו את זה, האוצר כמעט תלה אותי בכיכר העיר, כי מה זאת אומרת, איך יכול להיות, התחדשות עירונית צריכה להיות כדאית כלכלית, והיה כאן קרב לא פשוט

זאב אלקין:  הלכנו לאיגום משאבים עם משרד הביטחון שתמך בזה ואמרנו שבמקום לעשות פעם חיזוק מבנה ופעם להדביק לו ממ"ד – אגב, לפעמים זה דורש פעמיים לעשות חיזוק מבנה - - -     

יעקב אשר: קוששתם עוד תקציב ואיגמתם אותו ביחד

יעקב אשר:  ביחד זה הגיע ל-150 מיליון שקלים

זאב אלקין: קרוב ל-200 מיליון שקלים, יחד עם משרד הביטחון, אגב, הצענו גם למפעל הפיס לבוא כשותף אבל לצערנו בסוף הוא לא רצה

זאב אלקין:  אני אגיד לך מה זה כן עשה

זאב אלקין:  זה נתן דחיפה לקידום כי בסוף, גם כשמגיע כסף, צריך תוכניות

זאב אלקין:  זה נתן דחיפה לקידום תוכניות כי ברגע שיצא קול קורא, היו ארבע רשויות שזכו

יעקב אשר: אני אומר לך דבר שאני חושב שאתה גם יודע

קריאה: הרשויות במרכז הארץ

זאב אלקין: לא

זאב אלקין:  לא נכון

זאב אלקין:  זה משהו אחר

זאב אלקין:  קריית שמונה זכתה, מגדל העמק זכתה, שלומי ושדרות זכו לפי קריטריון ביטחוני והבאה בתור הייתה בית שאן, אם מפעל הפיס היה מצטרף

יעקב אשר: אתה יודע, אתה מחפש את מפעל הפיס כשיש לך מפעל הפיס בבית

יעקב אשר:  בממשלה יש אוצר שזה התפקיד שלו

זאב אלקין: תכף אני אומר משהו על האוצר

יעקב אשר: אולי כחלק מהאינרציה הזאת, אבל בהסכמים הקואליציוניים שאנחנו חתמנו, שר השיכון מהמפלגה שלי, נקבע שהתקציב יעלה ל-450 מיליון

יעקב אשר:  הנושא הזה של התחדשות עירונית יקבל תקציב הרבה יותר גדול מ-450 מיליון לשנה

יעקב אשר:  לשנתיים כרגע זה הסיכום וזה מה שהולך לקרות

יעקב אשר:  אני אומר לך במפורש שזה לא ייגמר בסכום הזה

זאב אלקין: ברור

זאב אלקין:  תכף אני אדבר איתך על התחומים

יעקב אשר: זה חייב להיות לגמרי במספרים אחרים

זאב אלקין: נכון

זאב אלקין:  המשמעות של המהלך הזה הייתה רק אחת

זאב אלקין:  ראשית, להביא את משרד האוצר לתובנה שאפשר להשקיע בהתחדשות עירונית בפריפריה

זאב אלקין:  זה לא חטא אלא זה נכון, זאת חובה וזה צודק

זאב אלקין:  שנית, לעודד את הרשויות להתחיל לקדם תוכניות

זאב אלקין: אבל כאן מגיע עוד חלק ואני בכוונה מפריע לך ולא כדי להפריע

זאב אלקין:  כאן מגיע גם החלק של מה תהיה הסמכות של הרשות העירונית לקדם את הדברים האלה, איזה מסלול מהיר יהיה לעניין הזה, אם ללכת לרישוי עצמי או לא ללכת לרישוי עצמי

זאב אלקין:  כל הדברים הללו, זאת חבילה של נושאים כאשר מתחילים עם תקציב, ממשיכים בתכנון ואם יש רגולציה לתכנון – התקציב לא ימומש ויחזור אחר כך לאוצר

זאב אלקין: זה נכון שבכל הנושאים האלה צריכים לייצר תהליכים מהירים יותר מהדרך הרגילה

זאב אלקין:  אמרתי את זה גם על מבנים מסוכנים עת התקיים כאן דיון, על 51 אחוזים, שזה לא קשור לדיון על רעידות אדמה אבל זה נכון גם שם וזה נכון גם כאן

זאב אלקין:  במקומות כאלה צריכים לתת לרשות מקומית הרבה יותר סמכות לקדם את התוכניות כי אחרת זה סיפור של שנים על גבי שנים

זאב אלקין:       נקודה נוספת לגבי הרשויות בפריפריה

זאב אלקין:  בסוף גם אם האוצר יביא תקציב להתחדשות עירונית נניח ב-10 הרשויות הססמיות - אגב, דרשנו את התקציב הזה ואני יכול להגיד לך מה הסכום בערך כי עשינו הערכה - אם אתה מדבר אך ורק על חיזוק מבנים, זה קצת יותר משלושה מיליארד שקלים, כשאתה מתרכז ברשויות האלה

זאב אלקין:  יש פה מכתב שנשלח לפני שנה לאגף התקציבים

יעקב אשר: אם ייכנס יזם גם במקום לא כלכלי, יש לו חלק מסוים שהוא יודע להחזיר לעצמו ויש את ההפרש

זאב אלקין: זאת התוספת

זאב אלקין:  3

זאב אלקין: 2 מיליארד שקלים על 10 הרשויות

זאב אלקין:  זה רק אם משקיעים בחיזוק מבנים

זאב אלקין:  אם רוצים להשקיע גם בסוגייה של הממ"דים, הסכום עולה ל-5

זאב אלקין: 2 מיליארד שקלים

יעקב אשר: אבל רק חיזוק

קריאה: רק מגורים

זאב אלקין: נכון

זאב אלקין:  זה רק מגורים

זאב אלקין:  אם רוצים להשקיע בסיפור של הממ"דים על הדרך, זה עולה ל-5

זאב אלקין: 8 מיליארד שקלים

זאב אלקין:  זאת הערכה

זאב אלקין:  כמובן זה לא כסף לשנה אחת כי גם לא יודעים לעשות את זה בשנה אחת

זאב אלקין:  גם כך זה כסף שיתפרס ולכן זה סכום גבוה אבל הוא לא בשמים

זאב אלקין:  אני מכיר את המספרים של האוצר והם לא בשמים

זאב אלקין:      יחד עם זאת, וכאן זאת נקודה מאוד חשובה

זאב אלקין:  היה צוות שעבד והניח מסקנות לכל הנושא הזה של עידוד התחדשות עירונית בפריפריה

זאב אלקין:  הן אפילו אומצו בקבינט הדיור אבל הכנסת הייתה בבחירות ולכן לא יכלו לממש אותן

זאב אלקין:  ההמלצות האלה קיימות

זאב אלקין:  ההמלצות האלה מדברות למשל על כלי שהוא יותר זול ויותר נוח מאשר השקעה תקציבית ישירה וזה כמובן כל הסיפור של הטבות מס

זאב אלקין:  יזם שמשקיע בהתחדשות עירונית בפריפריה ולמשל אפשר לתת אפילו הטבת מס יותר גדולה במקומות עם הסיכון הססמי היותר גבוה, מקבל הטבת מס על ההתחדשות העירונית במרכז הארץ, היכן שזה כן כלכלי, ואז זה משתלם לו

זאב אלקין:  הכלי הזה, אפשר להפעיל אותו במיידי

זאב אלקין:  זאת חקיקה

זאב אלקין:  אפילו לא הייתי אומר שהמדינה מוותרת כאן יותר מדי על הטבות מס

יעקב אשר: אתה ותיק כאן ואתה נותן לנו סקירה, לפני החקיקה צריך לבוא משרד האוצר וזה האתגר

יעקב אשר:  אני מניח שזה ייעשה

יעקב אשר:  כשזה יגיע לבעיה של החקיקה, אני מבטיח לך שכאן דקה אחת זה לא יעוכב

זאב אלקין: זה ברור אבל לפעמים כדי לעבור את משרד האוצר אפשר גם ליזום הצעת חוק מהכנסת

זאב אלקין:  לפעמים זה עוזר

יעקב אשר: אדוני ידוע בבניין כיועץ פרלמנטרי לא רע

זאב אלקין: אני מציע לאדוני לא לחכות עד שהממשלה תסיים את הקרבות שלה

יעקב אשר: אני אומר לך שהיום גם התוכניות האלה נמצאות על שולחן משרד השיכון ואני אומר לך את זה אחרי מספר פגישות עם משרד השיכון, גם עם השר, גם עם המנכ"ל, גם עם אחרים

יעקב אשר:  הדברים האלה על השולחן

זאב אלקין: דווקא בפריפריה ועם דגש על הרשויות הססמיות

יעקב אשר: בדיוק

יעקב אשר:  תודה רבה

יעקב אשר:  ראש עיריית טבריה, ממונה, בועז יוסף

דב יוסף: שלום לכולם

דב יוסף:  אני אנסה לא לחזור על דברי חבריי

דב יוסף:  על פי הסקר שנעשה, בטבריה יש 599 מבנים שזה אומר משהו כמו 20 אלף תושבים שנמצאים בסכנה

תומר רוזנר: זה אחרי ה-133 שכבר חוזקו?     

דב יוסף: אחרי

יעקב אשר: לצורך הדיון אני אפריע לך

יעקב אשר:  אלו שחוזקו, איך חוזקו? של מי הייתה היוזמה?     

דב יוסף: יוזמה של משרד השיכון בשיקום שכונות

דב יוסף:  אגב, זה לא הוכח שזה עומד כל החיזוק הזה

יעקב אשר: אוי ואבוי אם זה צריך גם להיות מוכן שזה עומד

דב יוסף: לכן אני לא רוצה לקחת על זה אחריות

יעקב אשר: זה נעשה על פי התקן

זאב אלקין: זה נעשה אבל יש דבר אחד שאני חייב להגיד

זאב אלקין:  ראיתי מבנים שעשו להם חיזוק מבנים, אחר כך באו והדביקו ממ"דים ואחרי שהדביקו ממ"דים נאלצו שוב לחזק

דב יוסף: בדיוק כך

דב יוסף:  זה נכון

דב יוסף:  כשאני אומר כ-600 מבנים, זה אומר שאלה 20 אלף תושבים שנמצאים בסכנה

דב יוסף:  יש לנו שכונות שלמות שניבנו ביוזמת משרד השיכון והן במקום הכי מסוכן

דב יוסף:  שכונות שניבנו ביוזמת משרד השיכון בשנת 1960, 1970, ולצערי הרב הן באזור הכי מסוכן מה שצריך להדיר שינה מעינינו

יעקב אשר: בנייה רוויה של מעל שלוש קומות?     

דב יוסף: בנייה רוויה

דב יוסף:  בוודאי

דב יוסף:  אני מדבר רק על בנייה רוויה מעל שלוש קומות

דב יוסף:  צריך להפסיק לדבר ולהתחיל לעשות ואני אנסה לתמצת עד כמה שאפשר

דב יוסף:      ראשית, אני רוצה לשבח את משרד החינוך

דב יוסף:  משרד החינוך ביצע - באמצעות העירייה כמובן – חיזוק של מבנים כשבאנו אליו עם תוכנית סדורה, מסודרת ועם כל הנתונים

יעקב אשר: לכן שאלתי קודם כי אני יודע שנעשו דברים

דב יוסף: משרד החינוך, כן

דב יוסף:  הוא תקצב וביצענו עבודות

יעקב אשר: מי נמצא כאן ממשרד החינוך?     

לאה קריכלי: אני לא בטוחה שנמצא כאן נציג המשרד

דב יוסף: אנחנו בשלב של אישורים לבתי ספר נוספים, חלקם אפילו פסילה - פסילה, זה אומר פינוי-בינוי – וחלקם לחיזוק

דב יוסף:  משרד החינוך מגיע עם בודק משלו, בודק, מעריך יחד עם העירייה ומבצעים את זה

דב יוסף:      כולנו יודעים שאנחנו במצב חרום

דב יוסף:  אם אנחנו במצב חרום, אז אנחנו צריכים להתנהג כמו שמתנהגים במצב חרום

יעקב אשר: אני לא מבין למה בצפת זה לא נעשה

יעקב אשר:  אולי הם לא היו מוכנים עם תוכניות

דב יוסף: אני יודע מה בטבריה

יעקב אשר: כשאני מדבר על טבריה, תמיד המסלול הוא טבריה-צפת

דב יוסף: כמו שאמרתי, אני לא מגזים כשאני אומר שאנחנו במצב חרום

דב יוסף:  היינו צריכים לטפל בזה לפני 20 שנים

יעקב אשר: נכון

דב יוסף: מאחר ולא טופל, אנחנו מגיעים לדקה ה-90 וכשאתה נמצא בדקה ה-90, אתה צריך לפעול קצת אחרת מכפי שאתה פועל בדקה ה-60

דב יוסף:  זה אומר שכאשר אנחנו צריכים להכריז על מצב חרום, אנחנו צריכים לבצע שינוי מהיר של חקיקה ובניגוד למה שאמרת אדוני היושב ראש, לא, אנחנו צריכים להתחיל קודם כל בשינוי של חקיקה ואחר כך תקציב או במקביל לתקציב ואומר לך למה

דב יוסף:       חלק לא קטן מהבעיות שלנו במבנים, אנחנו יכולים לפתור באמצעות חקיקה, באמצעות סמכויות שיינתנו לעירייה, באמצעות סמכויות שייתנו לוועדה המקומית לתכנון ובנייה

דב יוסף:  אני חוזר, מקומית ולא מחוזית ולא ארצית כי אני לא הולך לטיול שנתי

דב יוסף:       אני אתן דוגמה ואפילו הצגתי אותה לחבר הכנסת אלקין עת היה שר השיכון ובא אלינו לביקור

דב יוסף:  יש מבנה שנמצא ברחוב דוד המלך, שלוש קומות, 12 דיירים, המבנה עם פטיש של שני קילו נופל

דב יוסף:  לא צריך רעידת אדמה

דב יוסף:  ברעידת אדמה הוא מתמוטט כולו

דב יוסף:  למבנה הזה, נניח גם אם אני נותן מכפיל של שמונה או תשע ליזם, הוא אומר לי שלא משתלם לו

דב יוסף:  אבל יש מאחורי הבניין שטח קרקע

יעקב אשר: אתה מתכוון קרקע משלימה

דב יוסף: לא

דב יוסף:  לא משלימה

זאב אלקין: לא

זאב אלקין:  קרקע חומה

דב יוסף: קרקע חומה למבני ציבור

זאב אלקין: גם זה בהמלצות של הועדה

דב יוסף: שטח חום למבני ציבור

דב יוסף:  אם אני נותן את השטח החום הזה ליזם – בסמכותי כביכול, אבל כרגע אין לי את הסמכות - ואני אומר לו שבקומת הקרקע אתה בונה לי גן ילדים וכל מה שיש מעל הקרקע, אתה יכול לבנות כמה דירות שאתה רוצה ואז בעצם פתרתי את הבעיה

יעקב אשר: אני בא מהשטח

יעקב אשר:  בעיר שאני ניהלתי, בני ברק, ויתרתי לוועדה המחוזית ואמרתי שיום אחד הם יגיעו גם לדברים האלה

יעקב אשר:  בתמ"א 38 הכנסנו שבקומת העמודים, מעבר לחניה, יהיה גן ילדים, טיפת חלב, מבנה ציבור קטן

יעקב אשר:  אתה לא יכול להכניס בית ספר בתוך בניין

דב יוסף: לא בית ספר אבל גן ילדים כן, מועדון כן, מועדון קשישים כן, פעוטון כן

דב יוסף:  מה שאני אומר זה דבר הוא אפשרי

דב יוסף:       מבנה שני, שכונה שלמה שנמצאת ברחוב ירושלים, יש בה מבנים ישנים משנת 1960, בניין בן שלוש קומות

דב יוסף:  בצד האחורי של המבנה יש שצ"פ והשצ"פ הזה לא שימושי

דב יוסף:  אם אני נותן ליזם את השצ"פ הזה, זה הופך להיות כדאי ליזם לבצע שם פינוי-בינוי

דב יוסף:       אם אני הולך למסלול הרגיל, אני צריך קודם כל ללכת ולבצע שינוי של תב"ע

תומר רוזנר: לא

תומר רוזנר:  הוא יכול לעשות את זה לבד

דב יוסף: אני אסביר את הכול

יעקב אשר: מה שתומר אומר, מה שכרגע בתוקף זאת חלופת שקד

דב יוסף: אני מגיע לזה

יעקב אשר: אומר היועץ המשפטי שמה שאתה מתאר, זה דבר שהוא בסמכותך

דב יוסף: כרגע לא

דב יוסף:  לא נכון

דב יוסף:  כרגע אין אפשרות

יעקב אשר: בוא נבדוק את זה

דב יוסף: אני קודם כל צריך להציע שינוי של תב"ע

דב יוסף:  שינוי של תב"ע – ועדה מחוזית

דב יוסף:  ועדה מחוזית זה טיול שנתי

יעקב אשר: הוא צריך להעביר את הקרקע החומה לקרקע מגורים

יעקב אשר:  צודק

דב יוסף: הכול בדוק

דב יוסף:  אני לא מדבר סתם

יעקב אשר: אתה צודק

דב יוסף: קודם כל אני צריך ללכת לעשות שינוי של תב"ע

דב יוסף:  אחרי השינוי של תב"ע יש לי בעיה עם המינהל

דב יוסף:  אני צריך לקחת את הקרקע מהמינהל והמינהל צריך לאשר לי לשנות את הקרקע שגם תהיה למגורים מבלי שאני אשלם על זה

דב יוסף:  אני נותן לכם דוגמה איך אנחנו מסתובבים אחד עם השני בבניין של העירייה

דב יוסף:  אני מול המינהל, שנתיים בבניין של העירייה ואני מציג למינהל תוכנית ואומר לו שאני רוצה לפנות את הבניין הזה, אתם תקבלו כסף מהשיווק של הקרקע הזאת ואני אבקש רק 80 אחוזים מתוך זה כדי לבנות בניין עירייה יציב

דב יוסף:  כלומר, אני לא מבקש כסף מהמדינה אלא אני אילו נותן כסף למדינה וזה לא הולך

דב יוסף:       אני אומר שלפעמים צריך לפתוח את הראש, לשנות חקיקה, תקנים ונהלים ולהגיד שאנחנו במצב חרום ונכון בהוראת שעה

דב יוסף:  יכול להיות שמתוך 100 מקרים אנחנו נטעה בשני מקרים אבל לא קרה כלום, הצלנו אלפי נפשות

דב יוסף:  כשעושים דברים מהירים ופזיזים, יכול להיות שטועים

יעקב אשר: מי שמכיר את הבניין הזה יודע שבאים לחוקק משהו ומהחשש שאולי יהיה אחוז כזה או אחר, גנבים או טועים, זה מתעכב

דב יוסף: לא קרה כלום

דב יוסף:  כשמצילים נפשות מותר לך לטעות

יעקב אשר: בדיוק בנקודה הזאת אני אשאל את גברת רות שוורץ ממינהל התכנון

יעקב אשר:  כשאת שומעת את הדברים האלה, מה התובנות שלך? אני לא רוצה להפוך את הדיון הזה לסתם האשמות

יעקב אשר:  אני באמת רוצה לצאת מכאן עם תובנות

יעקב אשר:  אמרתי, ארבעה-חמישה דיונים שנחלק אותם לפי נושאים ונתחיל להגיע למסקנות

יעקב אשר:  הנה הדבר הזה עליו הוא מדבר

יעקב אשר:  יש חלופה שבעצם כביכול הייתה אמורה לתת פתרון לעניין הזה אבל כל תנועה בחלופה הזאת בעצם מצריך עוד תנועה במקום אחר

רות שוורץ חנוך: אדוני, אני אדבר באופן כללי ואני אגיד שתיקון 139 לחוק - חלופת שקד כפי שאתה קורא לה - קודם כל, זאת תוכנית בסמכות מקומית

רות שוורץ חנוך:  התוכנית מאפשרת עד 400 אחוזים בהריסה ובנייה מהקיים בפועל כדין, ועד 200 אחוזים בתוספות

רות שוורץ חנוך:  אבל יש מנגנון, אפרופו ערכי הקרקע היותר נמוכים בפריפריה, ששר הפנים יכול לקבוע בצו עד 550 אחוזים - - -     

תומר רוזנר: ואף יותר

רות שוורץ חנוך: שר הפנים יכול לקבוע בצו עד 550 אחוזים לא כולל ממ"דים

קריאה: 550 אחוזים, זה לא כדאי בפריפריה

קריאה:  זה לא כדאי

רות שוורץ חנוך: בועז דיבר על פי שמונה-תשע

יעקב אשר: אם מישהו חשב, אין יזמים פילנתרופיים

יעקב אשר:  למדתי את זה ביום הראשון שלי כראש עיר

יעקב אשר:  אין יזם פילנתרופ

יעקב אשר:  מי שלא מרוויח כסף, לא נכנס

יעקב אשר:  לכן זו החובה של המדינה לתת את ההשלמה בצורה כזו או בצורה אחרת

רות שוורץ חנוך: לכן מקדמים גם תוכניות פינוי-בינוי

רות שוורץ חנוך:  שאלת ספציפית מה התחולה של החלופה לתמ"א 38

רות שוורץ חנוך:  החלופה לא תציע תחולה של פי שמונה ופי תשע

רות שוורץ חנוך:  עד 550 אחוזים בצו

רות שוורץ חנוך:  אני מדגישה שזאת תוכנית בסמכות מקומית

רות שוורץ חנוך:  לא צריך להגיע למחוזית

רות שוורץ חנוך:  אולי באמת זה לא יעזור לטבריה וצריך לחשוב

דב יוסף: לכל הרשויות זה יעזור

דב יוסף:  גם לבית שאן, גם לצפת, גם לחצור

יעקב אשר: החלופה מדברת למשל על הדוגמה שתומר הביא, ותקן אותי אם אני טועה

יעקב אשר:  היא מדברת על כך שאפשר על שטח חום לבנות גם מגורים בכמות מסוימת

יעקב אשר:  נכון?     

תומר רוזנר: זה במסגרת סמכויות ועדה מקומית עצמאית אבל כאן אנחנו לא מדברים על ועדות עצמאיות

יעקב אשר: אני אומר שמישהו צריך לעשות סדר בדברים האלה

יעקב אשר:  תיזמו אתם

יעקב אשר:  אני אומר, מינהל התכנון

יעקב אשר:  אני מבטיח לכם שאנחנו כאן נעבוד בימי ראשון וחמישי, גם בימים שהם פחות כנסת, ונעביר את החקיקות האלו אבל החקיקה צריכה להתכתב עם המציאות ועם אזור הביקוש, לא הביקוש הכלכלי אלא אזור הביקוש של פיקוח נפש

טלי גוטליב: יש פתרון

טלי גוטליב:  אני מהתאחדות הקבלנים ובוני הארץ

יעקב אשר: נגיע אליך

טלי גוטליב: השלמה למה שאמרה רות שוורץ

יעקב אשר: תשלים במשפט אחד

טלי גוטליב:  מדברים כאן על האשמות ויש פתרונות

טלי גוטליב:  הפתרונות נמצאים על השולחן ואנחנו מעלים אותם בוועדה הזאת המון פעמים

טלי גוטליב:  אני לא חושב שהמדינה באמת צריכה להוציא כסף

טלי גוטליב:  לגבי הפריפריה, אנחנו חושבים שאפשר לפתור את זה ב-טקסט קרדיט

יעקב אשר: דיברנו על זה

יעקב אשר:  חשבתי שיש לך איזה חידוש

יעקב אשר:  תכף תדבר

יעקב אשר:  אנחנו נגיע לכולם בעזרת השם

יעקב אשר:  נמצא כאן שילה אדלר ממשרד השיכון?     

שילה אדלר: כן

שילה אדלר:  לא הייתי בתחילת הדיון כי היינו בוועדת הכספים

שילה אדלר:  צריך לדעת שבחיזוק מבנים בשנים האחרונות, משרד השיכון - גם בהובלת השר הקודם ואנחנו ממשיך גם בקדנציה הזאת – הקים יחידת חיזוק מבנים ממקורותינו

שילה אדלר:  יש תקציב מהאוצר

שילה אדלר:  אנחנו בשיח עם אגף התקציבים ומאמינים שהתקציב הזה גם יגדל השנה באופן משמעותי

שילה אדלר:  יש לנו את הערים הססמיות, עוד לפני רעידת האדמה בתוך רעידת האדמה כי מה שאמיר אמר כאן בתחילת הדיון, זה אירוע

יעקב אשר: אתה לא מדבר על חיזוק מבנים אלא על טופ פיילוט עליו הוא דיבר קודם

זאב אלקין: לא

זאב אלקין:  הוא מדבר על חיזוק מבנים פשוט

שילה אדלר: אני מדבר על חיזוק מבנים

זאב אלקין: הוא צודק

זאב אלקין:  בזמנו, לפני שנה ומשהו, קיבלנו כאן החלטה מאוד לא פופולרית פוליטית

זאב אלקין:  לקחנו את מעט הכסף שהיה למשרד השיכון עבור שיקום שכונות והשקענו את כולו ב-10 הערים הססמיות בחיזוק מבנים אבל מבחינתנו זה טיפה בים

יעקב אשר: אני שואל מה נעשה בעניין הזה

יעקב אשר:  מה זה יצא לפועל? אתה מדבר רק על חיזוק

שילה אדלר: אני קודם כל ארגיע את ראש עיריית טבריה

יעקב אשר: כשאתה אומר חיזוק, למה אתה מתכוון?     

שילה אדלר: חיזוק מבנים בערים הססמיות

שילה אדלר:  מיפינו את כל הערים הססמיות

שילה אדלר:  לוקחים את המבנה, מחזקים את היסודות שלו

יעקב אשר: בלי שום תוספת

יעקב אשר:  רק מחזקים את היסודות

שילה אדלר: בלי שום תוספת

שילה אדלר:  מצילים חיים

שילה אדלר:  שלב ראשון הוא הצלת חיים

יעקב אשר: מה עלות לבניין? בממוצע

שילה אדלר: 	עשינו 91 מבנים, עשינו את זה ב-325 מיליון שקלים

שילה אדלר:  זה תלוי במבנים

שילה אדלר:  למבנה הסכום הוא בין שלוש-שלוש וחצי מיליון שקלים עד ארבעה מיליון שקלים

יעקב אשר: בלי ממ"דים, בלי תוספת, בלי כלום

שילה אדלר: בלי תוספת

שילה אדלר:  רק הצלת חיים

יעקב אשר: יש כאן איזה מומחה לעניין הזה?     

שילה אדלר: כן, לנו יש

יעקב אשר: הוא יכול להגיד לי אם זה מחזיק

שילה אדלר: יש את מהנדס משרד השיכון שהוא מומחה בתחום

עומרי מזרחי: בשנים האחרונות, במיוחד למטרה הזאת נכתב תקן על ידי ועדת מומחים, תקן חיזוק מבנים, רעידות אדמה

עומרי מזרחי:  יש תקן

תומר רוזנר: מה זה תקן? מי כתב את התקן?     

בני ברוש: מכון התקנים

בני ברוש:  אני אוכל להתייחס

יעקב אשר: תתייחס

יעקב אשר:  דיון חופשי לאנשי מקצוע

עומרי מזרחי: אני אשלים

עומרי מזרחי:  כשמשרד הבינוי והשיכון מחזק את המבנים האלה, יש אצלנו קטגוריה במאגר המתכננים של קונסטרוקטורים שמתמחים בחיזוק מבנים ברעידות אדמה

עומרי מזרחי:  הקונסטרוקטור אצלנו מחזק את הבניינים, יש בקרה מקצועית על התקן של המבנים וכמובן יש פיקוח

יעקב אשר: תן לי אפיון של מבנה נורמלי ישן שנבנה לפני 1981, שלוש קומות, בנייה רוויה, 12 דיירים

עומרי מזרחי: בדרך כלל קצת יותר דיירים

יעקב אשר: מה העלות חיזוק של מבנה כזה?     

עומרי מזרחי: ליחידת דיור בסביבות 100 אלף שקלים

עומרי מזרחי:  בין 80 ל-110 אלף שקלים

עומרי מזרחי:  לא כולל ממ"ד, לא כולל תוספת יחידות דיור

שילה אדלר: זה תהליך שנעשה יחד עם הרשות

יעקב אשר: בזמן החיזוק אנשים יכולים לגור בבניין?     

עומרי מזרחי: כן

עומרי מזרחי:  לרוב

עומרי מזרחי:  כל הבניינים שעשינו עד היום, התושבים נשארו לגור בדירות שלהם

עומרי מזרחי:  החיזוקים לא נכנסו לתוך הדירות

עומרי מזרחי:  נכנסו בצורה מינורית והתושבים לא הזדקקו לפינוי

שילה אדלר: אפשר לראות את זה בבית שאן

שילה אדלר:  דיבר כאן ראש העיר

שילה אדלר:  לפני חודש התחלנו פרויקט חדש

שילה אדלר:  יש לנו בקריית שמונה שלושה פרויקטים שהם בביצוע

יעקב אשר: אפשר להזמין אתכם לעשות את זה דחוף בבניין העירייה?     

שילה אדלר: יש קדימות

שילה אדלר:  קודם כל דיור ציבורי

יעקב אשר: בניין העירייה הולך להיות מטה החרום של רעידת האדמה

שילה אדלר: אני מניח שנמצא כאן נציג משרד הפנים והוא ידע להתייחס לזה

שילה אדלר:  אני אגיד בהקשר שלנו שאנחנו מתעסקים קודם כל בדיור ציבורי, היכן שיש 50 אחוזים ומעלה

שילה אדלר:  נסיים את התהליך הזה, יש לנו עוד 200 מבנים ברמה של הססמיות באותן 10 ערים ססמיות, ניגש אחר כך ל-40, ל-30 ול-20 אחוזים לפי סדר יורד

יעקב אשר: מקום שאתה ניגש עם זה, אתה לא ניגש אחר כך להתחדשות עירונית

שילה אדלר: זה עניין תקציבי

שילה אדלר:  אנחנו בשיח עם האוצר

שילה אדלר:  אנחנו בשיח טוב ואנחנו מאמינים שהתקציב הפעם יהיה יותר משמעותי

שילה אדלר:  יש סדר עדיפויות

יעקב אשר: אני אומר לכם את האמת

יעקב אשר:  אנחנו אוהבים לדבר על דברים גדולים ויפים

יעקב אשר:  התחדשות עירונית, יש לה משמעויות חברתיות, יש לה משמעויות כלכליות, יש לה משמעויות בריאותיות

יעקב אשר:  הכול יש לה אבל אם בסוף יתברר שאנחנו מדינה אינפנטילית שלא יודעת לעשות את זה, אז יכול להיות שמה שאנחנו צריכים לעשות זה רק את הפלסטרים הללו

יעקב אשר:  אני אומר שמצד שני אין את ה-כן

שילה אדלר: בכל מה שהתחדשות עירונית יכולה לעשות, יש לה כמובן עדיפות, רק התהליך הוא קצת יותר ארוך ואת זה צריך לזכור

שילה אדלר:  תוך שנה אנחנו יכולים לחזק את המבנים

שילה אדלר:  התחדשות עירונית היא תהליך - כולנו מכירים את זה מהניסיון – של כמה וכמה שנים

שילה אדלר:  חיזוק מבנים זה מציל חיים ואנחנו כרגע מדברים על הצלת חיים

שילה אדלר:  חיזוק מבנים, אנחנו יכולים לעשות עכשיו

שילה אדלר:  אנחנו צריכים כמה חודשים, רותי שוורץ יודעת לקצר לנו

יעקב אשר: אגב, זה רק בבניינים של הדיור הציבורי?     

שילה אדלר: אנחנו מתחילים בדיור הציבורי

שילה אדלר:  50 אחוזים ומעלה

יעקב אשר: מה יקרה כשתגיעו לדיור שהוא לא דיור ציבורי? תהיה השתתפות? לא תהיה השתתפות?      

שילה אדלר: קודם נסיים את הדיור הציבורי

שילה אדלר:  יש לנו 200 מבנים רק באותן 10 ערים ססמיות וזה עוד לפני הערים שאמיר נגע בהן בדבריו

שילה אדלר:  נסיים את זה, ירד ל-40 אחוזים, 30 ו-20 אחוזים

יעקב אשר: עכשיו אני מבין למה האוצר נתן לכם כסף לזה

יעקב אשר:  יותר זול ממשהו אחר

זאב אלקין: דווקא לזה הוא נתן מעט מאוד כסף

יעקב אשר: גם לזה הוא נתן מעט מאוד כסף

יעקב אשר:      חבר הכנסת שוסטר, בבקשה

אלון שוסטר: תודה רבה

אלון שוסטר:  אני לא צריך את ההתפרצות לחדר הוועדה שמקיימת דיון מהדיונים החשובים ביותר

אלון שוסטר:  זאת דוגמה קלאסית שמראה במה אנחנו צריכים להשקיע את הזמן, היכן צריך לקיים דיון ענייני כאשר אין כאן אופוזיציה וקואליציה אלא יש כאן שיח ושומעים טיעונים וטיעונים נגדיים

אלון שוסטר:  שמענו כרגע את המתח הזה בין השיקום המיידי מציל החיים לבין ההתחדשות הראויה מבחינה חברתית ואדריכלית

אלון שוסטר:  בזה צריך לקבל החלטות

אלון שוסטר:      לשאלה איך עושים, אדוני היושב ראש, ומה צריך לעשות

אלון שוסטר:  אני מצטער אבל חבריי מהשטח יסכימו איתי שאנחנו צריכים לבוא מלמעלה למטה

אלון שוסטר:  טופ-דאון

אלון שוסטר:  זאת החלטה של מדיניות קרדינלית

אלון שוסטר:  ראש ממשלה, שר ביטחון, הקמת ועדת השרים למוכנות המרחב האזרחי וטוב עשתה הממשלה שהקימה אותה

אלון שוסטר:  היא צריכה לקבל את ההחלטות הראשונות

אלון שוסטר:      הדבר השני הוא החלטות תקציביות למשך כעשור

אלון שוסטר:  זה ייקח עשור, זה ייקח 15 שנים, זה ייקח 20 שנים אבל צריך להתחיל

אלון שוסטר:  צריך להתחיל עם ארבעה-חמישה מיליארד השקלים הראשונים עליהם דיבר אלקין וכמובן שמדובר כאן בסכומים יותר גבוהים

אלון שוסטר:  אני מזכיר שהרפרנס שלנו הוא ה-100-80 מיליארד שקלים שיעלה לנו – כנראה בוודאות, לנו, לכולנו, אולי לבנינו ונכדינו – וכדאי להקדים במקרה הזה את התשלום שלא לדבר על אלפי ההרוגים ואולי עשרות אלפים ועל עוגמת הנפש

אלון שוסטר:  זאת תהיה הזדמנות למדינת ישראל להוכיח שהיא יודעת לעשות את הדברים

אלון שוסטר:      הגמשת נהלים, תכנון, פינוי-בינוי, הכשרת מבוגרים ונערים לפעולה עצמה כי לא די בכוחות המגויסים

אלון שוסטר:  החלטות לוגיסטיות שהוזכרו כאן

אלון שוסטר:  נושא שלא הוזכר הוא החלטת ממשלה שהתקבלה על ידי הממשלה הקודמת לנושא תכנון השיקום

אלון שוסטר:  אני מזכיר שצריך להיערך – על זה מדובר כאן, בעיקר בחיזוק מבנים ובבנייה מחודשת - לאירוע חרומי של השבוע, שבועיים, חודש ראשון אבל יש צורך להיערך לשיקום

אלון שוסטר:  הייתי בסיור באיטליה, יש לנו המון מה ללמוד

אלון שוסטר:  יש החלטת ממשלה שצריך להמשיך אותה

אלון שוסטר:  זאת חכמה גדולה ולא טריוויאלית

אלון שוסטר:      השורה התחתונה

אלון שוסטר:  המשימה שנו היא למרפק ולדחוף את הנושא הזה בסדר היום

אלון שוסטר:  הוא פחות אטרקטיבי

אלון שוסטר:  ייקח לו שבוע, שבועיים, חודש ונשכח את רעידת האדמה שהיא הטריגר וטוב שלקחת את הטריגר הזה

אלון שוסטר:  בואו נתחייב כולנו שלא נשכח את זה

יעקב אשר: במהלך החודשים הקרובים יהיו ארבע-חמש ישיבות, כמה שנצטרך

יעקב אשר:  יהיו גם מסקנות ואנחנו נעקוב אחרי זה גם בוועדת משנה

קריאה: יהיה גם בנושא חומרים מסוכנים?     

יעקב אשר: נגיע

יעקב אשר:  חברים, יש לנו היום יום ארוך

יעקב אשר:  אני אעשה תפנית לאזור המרכז

יעקב אשר:  חיים ברוידא, ראש העיר רעננה

יעקב אשר:  אתה לא על השבר הסורי-אפריקאי

חיים ברוידא: נכון

יעקב אשר: ואתה לא נמצא במקום שאין ערך לקרקע ובכל זאת הגעת לכאן ואתה רוצה לומר משהו, ואני מתאר לעצמי מה אתה הולך לומר

יעקב אשר:  אחריך ידבר מר חובב צברי

חיים ברוידא: כבוד היושב ראש, לא באתי לכאן כראש עיריית רעננה אלא באתי כתושב המדינה, תושב מודאג, שגם רואה את זה היום בראייה של ראש עיר וכמי שבעברו היה ראש מטה אוכלוסייה בפיקוד העורף ובין כותבי תורת פיקוד העורף

חיים ברוידא:       אתמול בוקר ירדתי לבניין שממולי, לקחתי מטר ובדקתי את העמוד הקדמי

חיים ברוידא:  42 סנטימטרים כולל השפריץ והרוחב הוא 25 סנטימטרים כולל השפריץ

חיים ברוידא:  מעידה קטנה של הדבר הזה, הבית קורס כמו מגדל קלפים

יעקב אשר: מאיזו שנה הבניין הזה?     

חיים ברוידא: מתחת ל-1980

חיים ברוידא:  אנחנו ברעננה עושים הכול אבל אני באמת מודאג כי אני רוצה להכניס לוויז'ואל את הדברים

חיים ברוידא:  אנשים כאן יימחצו למוות

חיים ברוידא:  ברעננה יש לנו 650 בניינים כאלה שאם נעשה מכפלה של משפחות, מדובר ב-7,800 משפחות ואם נביא את זה למספר האנשים, הרי שמדובר בכ-31 אלף אנשים

חיים ברוידא:  יש את זה בכל המדינה

יעקב אשר: האם אתה מקדם אצלך התחדשות עירונית? האם אתה נתקל בחסמים בעניין הזה?     

חיים ברוידא: אצלי אני עושה פינוי-בינוי חד משמעי

חיים ברוידא:  אני לא עושה יותר את התמ"א 38

חיים ברוידא:  יש לי את היכולות במקרה הזה

חיים ברוידא:  גם המעטפת הזאת, אני לא יודע כמה היא תעזור כי יכול להיות שהקירות הפנימיים לא יחזיקו מעמד

חיים ברוידא:  אבל לפני כמה ימים בשעה 3:00 לפנות בוקר חשבתי היכן הילדים שלי נמצאים, איפה המשפחה שלי

חיים ברוידא:  זה מה שהדאיג אותי

חיים ברוידא:  אני מנסה לרדת לעומק הבעיה ולומר לממשלה שמישהו ייקח אחריות

חיים ברוידא:  הייתי בתורכיה שבועיים אחרי רעידת האדמה שאירעה בשנת 1999

חיים ברוידא:  הייתי כבר אחרי כאשר השטח כבר היה סטרילי

חיים ברוידא:  אי אפשר להסביר את הדברים האלה

חיים ברוידא:  עומדות משפחות חסרות אונים ולא יודעות איפה נמצאים הקרובים שלהן

חיים ברוידא:  כאן אנחנו צריכים לדבר אל הרגש ואל נימת ההיגיון ולומר שחייבים לעשות את השינוי הזה

חיים ברוידא:  כי זה שינוי שמתבקש

חיים ברוידא:  אנחנו במרוץ נגד הזמן

חיים ברוידא:       אני לא רוצה לדבר הרבה ולכן אני אסכם

חיים ברוידא:  נאמרו כאן כל הדברים אבל תנו לראשי הרשויות את האוטוריטה ואת הסמכות

חיים ברוידא:  אנחנו לא צריכים בכל דבר לפנות לפקיד בוועדה המחוזית, בוועדה הארצית, תנו לנו, אנחנו יודעים לעשות את העבודה הזאת

חיים ברוידא:  עשינו אותה בתקופת הקורונה, הוכחנו בגרות, תנו לעבוד, תנו לנו לעשות ואני בטוח שנצליח להביא את המדינה למצב כזה שלא יקרו אסונות

חיים ברוידא:      עוד דבר שאני רוצה לומר

חיים ברוידא:  גם בתורכיה, תראו מה קרה שם

חיים ברוידא:  יש בתים שעמדו ויש בתים שלא עמדו

חיים ברוידא:  עמדו אלה שבאמת חיזקו כמו שצריך

חיים ברוידא:  יש בניין שאתה רואה אותו קורס ולידו עומד בניין שלא קורס

חיים ברוידא:       אלה הדברים שאנחנו צריכים לעסוק בהם

חיים ברוידא:  תודה רבה

יעקב אשר: תודה רבה אדוני ראש העיר

יעקב אשר:  חובב צברי, ראש מועצת קריית עקרון

יעקב אשר:  שם, תפקיד וגם עברך

חובב צברי: אני חובב צברי בן שלמה וחנה

יעקב אשר: התכוונתי לעבר החרומי

חובב צברי: אני אגיע לזה אדוני היושב ראש

חובב צברי:  יש לנו הכרות משותפת

חובב צברי:  כמו שעשית עבודה מצוינת בבני ברק, אין לי ספק שאתה האדם הנכון במקום הנכון

חובב צברי:  ונכון, כולנו מאוד מאוד סקטים לגבי כל מה שקורה ולא אופטימיים בכלל, אבל אני מאמין שאתה מסוגל לעשות ואתה תוביל את הוועדה הזאת להישגים בצורה מצוינת כי ראיתי מה עשית בבני ברק

יעקב אשר: תאמר את תפקידך

חובב צברי: אני גם ראש מועצת קריית עקרון וגם יושב ראש ועדת הביטחון בשלטון המקומי

יעקב אשר: והרבה שנים קב"ט ראשי וכולי וכולי

חובב צברי: אתה רוצה את כל הרזומה?     

יעקב אשר: לא, אבל זה חשוב

חובב צברי: הבן של שלמה וחנה זה הכי חשוב

חובב צברי:  כל השאר פחות רלוונטי

חובב צברי:  יש לי רזומה מפה עד סינגפור

יעקב אשר: תנסה עכשיו לקחת אותנו פחות לפינוי-בינוי, פחות להתחדשות עירונית כי כרגע מיצינו את זה ואנחנו עוד נמצה את זה בהמשך ויותר לקטע של מה קורה בזמן החרום, הכנות נוספות שצריכים לעשות שלא קשורות לדברים הללו, התרעות וכולי

יעקב אשר:  כל זה בעיניים יותר חרומיות כי אני רוצה להתחיל לקחת את הדיון הלאה

יעקב אשר:  נמצאים כאן גם מהמשטרה וגם מפיקוד העורף

חובב צברי: אמרו חבריי ראשי הרשויות שגם הוכיחו את זה בתקופת הקורונה, ואתה מכיר את זה היטב, שהרשויות ערוכות גם בוודאי בשיתוף פיקוד העורף

חובב צברי:  לכל רשות יש יחידת סער

חובב צברי:  אלה מתנדבים שלנו ברשות המקומית שיודעים לעשות דברים קטנים כדי לנסות להציל את אלה שכבר נמצאים תחת הריסות הבניין

חובב צברי:  פיקוד העורף בוודאי יכול לומר שהם ילכו בראש ובראשונה למקומות יותר חיוניים, למשרדי ממשלה, ופחות יגיעו לכל מיני מקומות

חובב צברי:  זה בשלב הראשון אבל גם לשם נגיע

חובב צברי:      אנחנו נמצאים במצב של מה שנקרא אל חזור

חובב צברי:  רעידת אדמה תהיה כאן ואין ספק בכך

חובב צברי:  האחריות היא אחריות של ראשי הרשויות

חובב צברי:  אמרו כאן חבריי ואני אומר את זה בצורה ברורה שאם בסוף לא תהיה חקיקה סדורה בעניין והעברת סמכויות בצורה ברורה לראשי הרשויות - אנא אנו באים? בסדר, אז תהיה רעידת אדמה, אנחנו ניכנס ונציל את מי שנוכל להציל

יעקב אשר: בוא דבר פרטנית

יעקב אשר:  תן דברים מהיום יום

חובב צברי: אני יכול להגיד לך לדוגמה שאצלי בקריית עקרון, אני רץ עם משרד השיכון והבינוי, עם ארבעה מתחמים של התחדשות עירונית

חובב צברי:  אתה יושב ראש ועדת הפנים והגנת הסביבה ואני רוצה לומר לך שלדוגמה צריכים להקל גם בעניין הבירוקרטי כי לדוגמה אצלי המשרד להגנת הסביבה בוועדה המחוזית לא מאפשר את ההתחדשות העירונית שאלה בניינים משנות ה -50 וה-60 וזאת משום שיש תח"ר

חובב צברי:  מה זה תח"ר? תחום רעש

חובב צברי:  בסיס תל נוף קרוב אלי, הוא ממריא ונוחת מעלי, ובסופו של דבר משרד ביטחון השכיל ומאפשר לנו לבנות טיפה יותר לגובה מה שטוב ליזמים והם יכולים לעשות את הבנייה

חובב צברי:  אבל המשרד להגנת הסביבה לא אומר שמי שגר בקריית עקרון, שימשיך לסבול מהרעש - ואני שומע טוב למרות שהייתי בצבא 28 שנים – ועדיין הם לא מוכנים לאפשר לבנות

חובב צברי:  הם לא מאפשרים

חובב צברי:  ועדה מחוזית

חובב צברי:  אני אומר שבסוף וחי בהם

חובב צברי:  אני אומר לאפשר כן, לבנות ולחדש את המקומות האלה בצורה נכונה

חובב צברי:      אתה קיבלת גם מסר מהקדוש ברוך הוא

חובב צברי:  כולנו בני מאמינים

חובב צברי:  ראית מה קרה בתורכיה ומה קרה בסוריה

חובב צברי:  זה הזמן שלנו להתכונן ולהביא את המצב למצב טוב

חובב צברי:  גם תקציב, כמו שנאמר כאן, וכפי שאמרת קודם, שבאמת יהיה נוהל סדור לוועדות ואנחנו נבוא ונראה שמתקדמים בסוגייה הזאת

חובב צברי:  תודה רבה

יעקב אשר: תודה רבה

יעקב אשר:  חבר הכנסת משה סולומון

משה סולומון: תודה רבה אדוני היושב ראש

משה סולומון:  אמרת קודם שזה אירוע או סוגייה שיש בה הרבה פחד כי אנחנו יודעים להסתכל גם על ההיסטוריה וגם קדימה עם הבנה שאם לא נעשה היום משהו – אמר את זה קודם גם ג'קי לוי - שהוא מאוד מאוד ברור, אנחנו נהיה אחראי למה שיקרה בעוד זמן קצר, כי מה לעשות, אנחנו אנשים מאמינים ואנחנו מקווים שלא יקרו אסונות, אבל צריך לצפות להם ולהתכונן אליהם

משה סולומון:      בשבוע שעבר קיימנו כאן דיון בנושא הזה של התחדשות עירונית - אני גם נאמתי במליאה בסוגייה הזאת - וצריך לראות נתונים פשוטים כדי להבין את כל העניין הזה

משה סולומון:  16 שנים, משנת 2005 עד 2021, בארבע ערים שנמצאות על השבר הסורי-אפריקאי נבנו 59 בניינים בעוד שבאותו זמן בתל אביב נבנו 777 בניינים

משה סולומון:  זה נתון שהוא נתון מדהים

משה סולומון:  להבין שלנו כמדינה אין תעדוף והנושא הוא נושא כלכלי, זו סוגייה קשה

משה סולומון:      אנחנו מקבלים תזכורת מדהימה וקשה, אסון גדול מאוד מאוד, ממש סמוך אלינו, בתורכיה וגם בסוריה, וזה דבר שצריך להדיר שינה מעינינו

משה סולומון:  אנחנו צריכים לדעת שהסוגייה הזאת היא לפתחנו, שיש כאן ממשלה, יש כאן תעדוף נכון של האוצר בסוגייה הזאת והיא נכונה פעמיים כאשר פעם אחת זאת היערכות למציאות שכנראה תגיע ופעם שנייה זאת גם איזושהי דאגה לאזרחים מהפריפריה

משה סולומון:  אדם שחי בתודעה ובתחושה שבגלל חוסר כסף הוא נמצא במציאות הזאת, זה דבר שהוא תודעתית מאוד קשה

משה סולומון:      אנחנו שומעים כאן את האנשים

משה סולומון:  אני – תחת פיקודו של איציק - הייתי מג"ד חילוץ וראיתי מה זה להוציא מהריסות אנשים

משה סולומון:  ככל שבניין הוא יציב יותר, היכולת שלי להציל אנשים גם אחרי שהוא נהרס, היא גבוהה עשרות מונים מאשר בניין שנופל כמו מגדל קלפים

משה סולומון:       אני רוצה להעיר עוד הערה

משה סולומון:  יש בניינים שכבר חוזקו, ואמר את זה קודם ראש עיריית טבריה

משה סולומון:  גם בניינים שחוזקו, זאת בעיה אם אנחנו לא יודעים להגיד בוודאות שהבניינים האלה עומדים ברעד אולי כי אחר כך הוסיפו להם ממ"דים או מסיבות אחרות

משה סולומון:  יש לנו אחריות להבין שגם כשאנחנו עושים התחדשות עירונית, צריך לראות שהדבר הזה אכן יעמוד בשעת אמת

משה סולומון:       אני שמח מאוד שיושב ראש הוועדה הוא מאוד חד בסיפור הזה

משה סולומון:  אני בטוח שבערה של כל אנשי המקצוע שנוכחים כאן באמת נבין

משה סולומון:  השמיכה היא קצרה אבל צריך להיות ברור לחלוטין שאם אנחנו לא ניקח כספים ממקום אחד ונשים כאן - אנחנו נהיה אחראי לכל הסיפור הזה

משה סולומון:  תודה רבה

יעקב אשר: תודה רבה

יעקב אשר:  סרג' קורשיא, ראש מועצת כפר שמריהו

יעקב אשר:  אם אפשר, בקצרה

סרג' קורשיא: בקצרה מאוד אדוני

סרג' קורשיא:  אני ראש מועצת כפר שמריהו והסגן של חובב בוועדת הביטחון של מרכז השלטון המקומי

סרג' קורשיא:  פיקוד העורף, יקל"ר הרצליה בעבר

סרג' קורשיא:       כאשר יש אירוע הרס, רעידת אדמה, יש שני צירים עיקריים כאשר האחד הוא החילוץ מהרס, שזה אנחנו יודעים לעשות עם כוחות הסער, יחידות הסער, יחידות החילוץ הרשותיות

סרג' קורשיא:  עד שפיקוד העורף יגיע, ייקח זמן כי יהיה לו קשה להגיע

סרג' קורשיא:  הציר השני הוא טיפול מיידי בשורדים, שזה אירוע בפני עצמו

סרג' קורשיא:  מים, שמיכות, פינה חמה תרתי משמע

סרג' קורשיא:       עוצמת הציר הראשון, טיפול בהרס, תלך ותיחלש עם הזמן

סרג' קורשיא:  לצערי הרב אחרי 10 ימים כבר לא נטפל בפינוי

סרג' קורשיא:  עוצמת הציר השני, טיפול בשורדים, תלך ותתגבר והיא תהיה על הרשויות בלבד

סרג' קורשיא:       אז מצטרף הציר השלישי שעוד לא דיברנו עליו והוא ההתאוששות מכל האירוע

יעקב אשר: והשיקום

סרג' קורשיא: השיקום

סרג' קורשיא:  אנחנו – וכל מי שיושב כאן בחדר – חייבים להכיר בצורך לחזק את הרשויות המקומיות בעניין הזה החל מהקצאת תקציבים ייעודיים כי מהשוטף אין לנו את התקציבים לעניין הזה ואנחנו נצרך להיערך לכך

סרג' קורשיא:  כל מה שאתם אומרים עכשיו זה יפה וזה נכון אבל זה ייקח הרבה זמן

סרג' קורשיא:  אנחנו מדברים על מתן פתרון עכשיו, כשיש חס וחלילה רעידת אדמה

סרג' קורשיא:  תודה רבה

יעקב אשר: נמצא איתנו ב-זום – אישרתי באופן יוצא מהכלל – אליהו ברדה, ראש העיר מגדל העמק

אליהו ברלין:  שלום לך אדוני היושב ראש

אליהו ברלין:  ראשי רשויות נכבדים

אליהו ברלין:  תודה לך שאפשרת את ה-זום החריג הזה

אליהו ברלין:  אנחנו מעריכים אותך ואת המעשה

אליהו ברלין:  אני רוצה להכניס קצת דברי חיזוק לישיבה הזאת כדי לחזק את יסודות הישיבה של ועדת הפנים

אליהו ברלין:  בתהילים מופיע "המביט לארץ ותרעד וייגע בהרים וישענו" ואת סולם ריכטר במשלי "תחת שלוש רגזה הארץ" ו"תחת ארבע לא תוכל שאת"

יעקב אשר: 12 נקודות

אליהו ברלין: אני רוצה לומר לך ולשאול שאלה רטורית וכמו שאומרים, מחממת את הגזרה

אליהו ברלין:  מה הקשר או המשותף בין רעידת אדמה בתורכיה לסופה ברברת? הקשר הוא שמדינת ישראל נמצאת בין תרדמת לברברת, שזה מזעזע אותנו מאוד, את עשרת ראשי הרשויות

אליהו ברלין:  אני מחזיק כאן את התוכנית עליה דיבר קודם שילה אדלר

אליהו ברלין:  עלעלתי בתוכנית הזו והיא מראה שבמגדל העמק כ-343 בניינים מוגדרים בסכנה, ויש 1,871 בניינים לחיזוק

אליהו ברלין:  בשמונה שנים, בין 2014 ל-2021 חיזקו 91 בניינים ובתוכנית העבודה שמוצגת כאן בין 2023 ל-2028, מדובר על עוד 15 בניינים

אליהו ברלין:  תראה באיזה מספרים מדובר ותראה באיזה היקפים מדובר

אליהו ברלין:       אני מתלבט בין השאלה כל המרבה הרי זה משובח או להסתפק במה שנאמר

אליהו ברלין:  אני רוצה לומר לך אדוני היושב ראש, חבר הכנסת יעקב אשר, כראש רשות אתה מבין לליבם של ראשי הרשויות

יעקב אשר: חד משמעית

אליהו ברלין: אתה יודע מה המשמעות והסכנה

יעקב אשר: הם יעמדו מול האנשים, מול התושבים שלהם

יעקב אשר:  כמובן יהיה פיקוד העורף ותהיה משטרה, אבל גורמים בעלי סמכות, נבחרי העם, יעמדו מולם

אליהו ברלין: כמו שעמדנו בקורונה

יעקב אשר: אני מדגיש את מה שאתה אומר

יעקב אשר:  אני לא סתם מכבד ונותן לראשי הרשויות לדבר

יעקב אשר:  הם צריכים להוציא את הכאב ואת התסכול שלהם כי הם יתמודדו עם זה

יעקב אשר:  אנחנו מכירים את זה מדברים יותר קטנים ויותר קלים כשאתה צריך להתמודד עם הסעות לחינוך מיוחד או אתה צריך להתמודד עם דברים הרבה יותר איזוטריים כביכול

יעקב אשר:  כאן בסוף ראש העיר יסתובב בעיר שחלילה יהיו בה כמה איי הריסות, התושבים עליו, הילדים עליו ולא על אף אחד אחר

יעקב אשר:  לכן צריך להבין את הדבר הזה וצריך להפנים אותו

יעקב אשר:       אני אומר לנציג המל"ל, דיברנו על כך קודם ואני מחכה מאוד ובקוצר רוח לתוכנית

יעקב אשר:  מצדי שיעברו אפילו שבועיים עד להכנתה אבל העיקר שבסוף תצא תוכנית מסודרת, מתוקצבת ועם אחריות

יעקב אשר:  אני אומר לכם שהרשויות המקומיות צריכות להיות חלק מהשולחן הזה

יעקב אשר:  זה לא יכול להיות משהו שמתכתבים איתם

יעקב אשר:  הם חייבים להיות כי הם באים מהשטח

יעקב אשר:  אז נכון שראש רשות, יש פחד מהאוצר או שיבוא ראש רשות ויתחיל לבקש הרבה דברים, אבל הבקשות שקשורות לדברים הללו – הן קריטיות

יעקב אשר:  בסוף אלה הם שיצילו חיים

אליהו ברלין: ברשותך, אני רוצה לסיים את דבריי

אליהו ברלין:  אתה פתחת את הישיבה עם האזכור של רעידת האדמה מ-1999 והקמת ועדת שרים לענייני רעידות אדמה

אליהו ברלין:  בשנת 2018 הושקה תוכנית מגן לעורף על ידי שר הביטחון דאז אביגדור ליברמן וכשהוא התמנה לשר האוצר שלחתי לו את המכתב שלו, את מסיבת העיתונאים שהוא עשה ואת הדרישה שלו כשר ביטחון לתקציבים ואמרתי אולי שר האוצר יתקצב עכשיו את התוכנית

אליהו ברלין:  לא עלה בידו הדבר ולא ביצע אותו

אליהו ברלין:  אני מציע שנחבר תפילה שתגן עלינו מפני רעידות אדמה וניקח את כל מה שנאמר כאן עכשיו על ידי כל המומחים - כי ישבנו אתמול עם איציק בר ובקרוב מאוד תתקיים ישיבה עם ראש הממשלה והחלטת ממשלה – ואתה צריך להיות על המשמר כדי לראות שבין מה שדיברנו כאן עכשיו ובעבר לבין החלטת ממשלה בעקבות האירוע הזה, יצאו דברים מן הכוח אל הפועל

אליהו ברלין:  די לברברת, לא רוצים יותר מריחות, אנחנו נמצאים תחת סכנה מתמשכת והקדוש ברוך הוא אומר לנו תתעוררו לפני שיהיה מאוחר

אליהו ברלין:  תודה רבה לך

יעקב אשר: תודה רבה

יעקב אשר:  שהשם ישמע תא כל תפילותינו

יעקב אשר:  אני נחזור לראשי רשויות שגם הם ב-זום אבל קודם אני רוצה לשמוע את פיקוד העורף

חיליק סופר: שלום אדוני היושב ראש

חיליק סופר:  אני איש מילואים של פיקוד העורף

יעקב אשר: אני רוצה שתתמקד בהכנות שאתם עושים במשך כל השנים הללו לקראת חלילה ומה קורה אם יהיה

יעקב אשר:  נעזוב כרגע את נושא הבינוי וההתחדשות העירונית

חיליק סופר: ברור

חיליק סופר:  זה גם לא באחריות פיקוד העורף

חיליק סופר:  אני מחלק את הפעילות של פיקוד העורף לשני חלקים – השלב הראשון הוא השגרה, כל הפעילות שאנחנו עושים בהכנת הרשויות ואני אפרט על כך, והשלב השני הוא שלב המענה

חיליק סופר:  ברגע שהתרחשה רעידת אדמה, מה עושה פיקוד העורף, איך הוא ממקסם את כל היכולות, גם של פיקוד העורף וגם של צה"ל יחד עם הרשויות המקומיות

חיליק סופר:      שנת 2023 הוגדרה בפיקוד כשנת רעידות אדמה

חיליק סופר:  בחודש נובמבר השנה ייערך תרגיל עורף לאומי יחד עם הרשות הלאומית לחרום, עם המשטרה וכל שאר ארגוני החרום, כל מה שקשור במערכת ההתרעה הארצית, כל הגלאים שהמכון הגיאולוגי פרס ודיברו על זה הרבה וגם ועדת ההיגוי

חיליק סופר:  פיקוד העורף אחראי על הפצת ההתרעה שזה כלי מאוד מאוד חשוב כדי לאפשר מספר שניות לפני התרחשות רעידת האדמה, לפני שהרעידה מגיעה או הגלים הססמיים מגיעים לאותם ישובים

יעקב אשר: האם אתה יכול להגיד לי היום שהדברים הללו עובדים בכל הארץ?     

חיליק סופר: הדברים האלה עובדים בכל הארץ

חיליק סופר:  מערכת ההתרעה עובדת

חיליק סופר:  שאלו למה ברעידה האחרונה שהייתה שהורגשה בארץ, למה ההתרעה לא הופעלה

חיליק סופר:  ההתרעה לא הופעלה בצדק, כי עוצמת הרעידה שהגיעה לארץ או תנודות הקרקע הן לא עברו את הסף הנדרש

חיליק סופר:  הן היו בעוצמה של שלוש והמערכת הארצית מתחילה מעל ארבע וחצי

יעקב אשר: מזכיר לי היועץ המשפטי שלי

יעקב אשר:  אני מבקש שתעדכנו אותי האם הנושא הזה שהוא איזוטרי לחלוטין – זה מצחיק שאנחנו צריכים לדבר על זה – האם התחזוקה תאושר או מאושרת

זהר גבירצמן: אני אוכל לומר על זה כמה מילים

זהר גבירצמן:  אני מנהל המכון הגיאולוגי

יעקב אשר: אתה אחראי על המערכת הזאת?     

זהר גבירצמן: המכון הגיאולוגי פיתח את המערכת

זהר גבירצמן:  לב המערכת נמצא אצלנו במכון הגיאולוגי

זהר גבירצמן:  אנחנו יושבים עליה

זהר גבירצמן:  אנחנו מקיימים כוננות עליה 24/7

זהר גבירצמן:  המערכת שלנו חוברה לפני שנה למערכת ההפצה של פיקוד העורף

זהר גבירצמן:  אני מנהל את המכון הגיאולוגי אבל אני עוסק במחקר של רעידות אדמה כבר 20 שנים

יעקב אשר: תנסה לא להכניס אותי למחקר

זהר גבירצמן: לא למחקר

זהר גבירצמן:  אני מדבר איתך על התחזוקה

יעקב אשר: בשנה הקרובה המערכת תמשיך לעבוד והיא מתוקצבת?      

זהר גבירצמן: המערכת עובדת, המערכת מבצעית כבר שנה שלמה מאז שחוברה

יעקב אשר: שוב אתה לא עונה לי

זהר גבירצמן: אני עונה לך

זהר גבירצמן:  המערכת עומדת במינימום ההכרחי שהוגדר כמינימום על ידי אלוף פיקוד העורף

זהר גבירצמן:  המערכת הזאת היא לא מספיק מתוקצבת לשנים הבאות

זהר גבירצמן:  מערכת ה-24/7 שלנו, אנחנו מקיימים את המינימום הנדרש אבל זה לא מספיק

יעקב אשר: באיזה סדרי גודל מדובר?      

זהר גבירצמן: המערכת הזאת היא אמנם לא תציל את המבנים אבל היא תציל חיים והתקצוב של המערכת הזאת הוא גרושים

יעקב אשר: כמה?      

זהר גבירצמן: אנחנו צריכים 12 מיליון שקלים בשנה כדי לתחזק את המערכת

יעקב אשר: תקציב שוטף לעניין הזה

זהר גבירצמן: נכון

יעקב אשר: ואז אתה מגיע לרמה לא מינימלית אלא יותר ממינימלית

זהר גבירצמן: ואז אני אגיע לכל מה שנדרש

יעקב אשר: רגע, תעצור

יעקב אשר:  משרד האוצר, אגף התקציבים, מכיר את זה?     

עשהאל צור: לא מכיר

עשהאל צור:  מברר ברגעים אלה מול הצוות

יעקב אשר: וחוזר אלי לתת לי תשובה

זהר גבירצמן: אנחנו מבקשים שבדיוני התקציב שנערכים בשבועות האלה - - -     

יעקב אשר: על זה צריך דיונים? מדברים על מיליארדי שקלים

איציק בר: לא צריך דיונים

איציק בר:  צריך שמשרד האנרגיה יכניס את זה כסעיף בתקציב

זהר גבירצמן: איציק יושב לימיני ויודע את כל פרטי הפרטים של הבקשה שלנו

יעקב אשר: יש מישהו ממשרד האנרגיה?     

זהר גבירצמן: אני איש משרד האנרגיה

זהר גבירצמן:  המכון הגיאולוגי הוא יחידת סמך של משרד האנרגיה

יעקב אשר: אבל לא אתה מי שאמור לסגור את העניין התקציבי מול האוצר

זהר גבירצמן: משרד האנרגיה הכניס את זה לשורת התקציב שלו אבל דיוני התקציב עוד לא נערכו

זהר גבירצמן:  אנחנו מקווים שניפול על אוזניים כרויות

יעקב אשר: לא תיפול

יעקב אשר:  לא תיפול

יעקב אשר:  תרשה לי לבדוק את העניין הזה

זהר גבירצמן: תודה רבה

יעקב אשר: אנחנו חוזרים אל פיקוד העורף

חיליק סופר: כפי שאמר זוהר מנהל המכון, המכון הגיאולוגי אחראי על זיהוי הרעידה ופיקוד העורף אחראי על הפצת ההתרעה בדומה למערכת הטילים

חיליק סופר:  תלוי במרחק מהמוקד כמובן

חיליק סופר:  יהיה מספר שניות לפני שהגלים הססמיים יגיעו למבנים ואז האזרחים יוכלו להבין שמדובר ברעידת אדמה, עוד לפני שהבניין זז

יעקב אשר: אם הבנתי ממנו נכון, המערכת המיטבית יותר יכולה לתת יותר מרווח זמן

זהר גבירצמן: לא, המערכת לא תיתן יותר מרווח זמן

זהר גבירצמן:  המערכת המיטבית, זה אומר שיהיה לנו מספיק תקציב לתחזק אותה והתחנות לא יתיישנו ולא יחלידו

זהר גבירצמן:  אנחנו מדברים על התחזוקה

חיליק סופר: זה כלי מאוד חשוב בהצלת חיים כי אנשים יוכלו לצאת החוצה, להיות בחדר המדרגות, במקום יותר מוגן או אפילו לצאת מהמבנה

חיליק סופר:  אנחנו מפיצים את ההתרעה גם בסלולר, גם בצופרים וגם באמצעי התקשורת

יעקב אשר: אני רוצה לשאול אותך עוד שאלה במסגרת מומחיותך

יעקב אשר:  האם יש מערכות מתקדמות יותר שיכולות לתת מרווח זמן יותר ארוך אלא שאולי הן עולות יותר? קיים?     

זהר גבירצמן: אנחנו נמצאים היום בחזית הטכנולוגיה

זהר גבירצמן:  זאת המערכת הטובה ביותר שנמצאת כרגע אבל אנחנו מקווים שבמידה והדברים האלה יתפתחו, אנחנו עם מחקר ופיתוח

יעקב אשר: תהיו עם יד על הדופק

חיליק סופר: סיימנו את נושא ההתרעה

חיליק סופר:  נדבר על המוכנות האופרטיבית

חיליק סופר:  יחידות פיקוד העורף בסדיר ובמילואים, יחידות החילוץ כולל כמובן יחידות סער השונות

חיליק סופר:  אנחנו מדברים על פיקוד העורף אבל בסוף, במענה, אלה המשאבים של הצבא כולל חיל האוויר שיסייע גם בגיבוש תמונת מצב , אמ"ן עם כל היכולות הטכנולוגיות

חיליק סופר:  אני לא ארחיב יותר מדי על העניין הזה אבל יש פקודה מאוד מסודרת של הצבא יחד עם פיקוד העורף והרשויות המקומיות

חיליק סופר:  פיקוד העורף רואה ברשות המקומית – ואתה כראש עיר מכיר זאת – כלבנת היסוד להתמודדות עם כל אירוע אסון, בוודאי כאשר מדובר ברעידות אדמה, כי אין מספיק משאבים במדינת ישראל כדי לתת שניים-שלושה גדודי חילוץ לכל רשות

חיליק סופר:  מי שבאמת יציל את מירב האנשים, אלה האזרחים

יעקב אשר: כאן בשונה מדברים אחרים, יש שיתוף פעולה וכל הזמן יש קשר מול הרשויות המקומיות

חיליק סופר: יש שיתוף פעולה מצוין

חיליק סופר:  יש גם את יקל"ר, יחידת קישור לרשות בכל רשות מקומית

יעקב אשר: אני אשאל אותך שאלה

יעקב אשר:  האם יש דברים שהרשויות המקומיות היו צריכות להיות מתוקצבות לחלק הזה, לאסון עצמו חלילה, ולפעילות המשותפת אתכם, האם יש דברים שבגלל חוסר תקציב או בירוקרטיה כזו או אחרת, הרשויות המקומיות לא מצוידות מספיק, לא מוכנות מספיק, לא מאובזרות מספיק

חיליק סופר: נמצא כאן נציג משרד הפנים שאחראי לנושא החרום של הרשויות המקומיות

חיליק סופר:  אני מציע שהוא יענה על השאלה

יעקב אשר: אני שואל מה אתה רואה בעיניך מההסתכלות שלך

חיליק סופר: פיקוד העורף בעיקרון עובד על תקציב הג"א שזה יותר לתרחיש מלחמתי ופחות לרעידות אדמה

חיליק סופר:  אנחנו רואים מה שנקרא גישת כלל הסיכונים

חיליק סופר:  אנחנו מכינים את הרשות לכלל הסיכונים שיש

חיליק סופר:  עושים אימונים גם לרעידות אדמה

יעקב אשר: מתי נעשה תרגיל אחרון גדול בעניין הזה?     

חיליק סופר: התרגיל האחרון היה ב-2017, רעידות אדמה

חיליק סופר:  התרגיל הבא יהיה בנובמבר השנה

יעקב אשר: זה היה מתוכנן?     

חיליק סופר: זה היה מתוכנן בבחירות בנובמבר שנה שעברה והוא יהיה בנובמבר השנה, 2023

יעקב אשר: כאילו אם יש בחירות, לא תהיה רעידת אדמה

חיליק סופר: לגבי כל מה שקשור אחרי האירוע

חיליק סופר:  הדרכת אוכלוסייה - אנחנו עושים את זה גם בבתי הספר, גם ברשויות המקומיות וגם בהרבה מוסדות

חיליק סופר:  כשמתרגש האירוע, פיקוד העורף מפעיל את כל פלטפורמות ההסברה שלו, גם המסבירים באמצעי התקשורת כולל בשפות, יש לנו מרכז מידע, יש לנו את אולפן השידור

תומר רוזנר: מה שרידות האולפן?     

חיליק סופר: לאולפן השידור יש שרידות מאוד מאוד גבוהה

חיליק סופר:  הנושא החשוב מאוד הוא שאנחנו יודעים שעל פי חוק מי שאחראי על המענה זו משטרת ישראל אבל מתוקף החלטת ממשלה 2628 צה"ל ופיקוד העורף מוכנים לקחת את האחריות על פי החלטת הדרג המדיני

חיליק סופר:  אנחנו מתפעלים את זה

יעקב אשר: חלילה כשקרה אסון, האחריות של משטרת ישראל

חיליק סופר: משטרת ישראל נמצאת בשטח

חיליק סופר:  אי אפשר להחליף אותה

חיליק סופר:  הם הראשונים שייתנו את המענה בשעות הראשונות, כמו שאמר סגן ראש המל"ל, אבל צה"ל כבר נערך מראש עם פיקוד העורף וגם מתרגלים את זה

יעקב אשר: זאת אומרת, אתם מתרגלים תוספת כוח שלכם למשטרה במידה וצריך?     

חיליק סופר: כן

יעקב אשר: תסביר לי את זה

חיליק סופר: מהדקה הראשונה של הרעידה, אנחנו נפעיל את כל המשאבים של צה"ל, של פיקוד העורף, כמובן ת"פ של משטרת ישראל

יעקב אשר: מי מפקד האירוע בשטח?     

חיליק סופר: בהתחלה זאת תהיה משטרת ישראל

חיליק סופר:  מפכ"ל משטרת ישראל

יעקב אשר: מה זה התחלה? 24 שעות? 48 שעות?     

חיליק סופר: שוב, האחריות יכולה לעבור גם אחרי חמש שעות

חיליק סופר:  בשעות הראשונות

איציק בר: בסמכות של ראש הממשלה בכל נקודת זמן להעביר את האחריות מהמשרד לביטחון לאומי למשרד הביטחון, צה"ל, וזה כנראה יקרה מהר מאוד

יעקב אשר: מישהו צריך לקבל אחריות

יעקב אשר:  אתם מתורגלים גם לעניין הזה

חיליק סופר: בעניין הזה יש נוהל מסודר

יעקב אשר: תכף כמובן נשמע את המשטרה

חיליק סופר: אנחנו ומשטרת ישראל ערוכים לעניין הזה

יעקב אשר: עוד משהו?     

חיליק סופר: אני רוצה שגם נציג מחלקת המיגון יאמר כמה מילים על נושא של מיפוי בקריית שמונה ובעשרת היישובים הססמיים

יונתן אלשייך: אני ראש ענף פרויקטים, פיקוד העורף

יונתן אלשייך:  אני מתעסק בכל מה שהוזכר קודם – מגן הצפון

יונתן אלשייך:  זה אמנם תרחיש מלחמתי אבל בגלל שאנחנו מבינים שלגעת במבנה פעמיים זאת טעות, אנחנו סקרנו גם את קריית שמונה

יעקב אשר: בדרום יש עיר אחת שגם נמצאת, אילת

יעקב אשר:  יש גם מגן דרום?      

יונתן אלשייך: אילת היא סיפור אחר

יונתן אלשייך:  כרגע אין תוכנית למיגון העיר אילת

יעקב אשר: ראש העיר ב-זום ואני מכין את זה לקראת ההתייחסות שלו

יונתן אלשייך: אנחנו הבנו שבעתיד אנחנו הולכים להיכנס לקריית שמונה, למגן את המבנים בקריית שמונה ולכן נעשינו סקר

יונתן אלשייך:  גם בקריית שמונה סקרנו 450 מבנים, גם לרעידות אדמה

יונתן אלשייך:  סקרנו 2,000 מבנים אבל מתוכם 450 לרעידת אדמה

יונתן אלשייך:  450 מבנים עם שלוש קומות ומעלה שנסקרו גם על ידי מומחים לעמידה ברעידות אדמה

יונתן אלשייך:  נסקרו 2,100 מבנים ביניהם יש גם וילות

יונתן אלשייך:      דיבר קודם סגן ראש המל"ל על הצורך בהקמה של ועדה או של מינהלת

יונתן אלשייך:  אני היום מחזיק מינהלת שממגנת בצפון

יונתן אלשייך:  מחר בבוקר, בהינתן תקציב – מגן העורף לא מתוקצב – אני יודע להפעיל תכנון כבר לקריית שמונה והיא יכולה להיות העיר שתהווה פיילוט ועל בסיס הפיילוט הזה יוכלו להמשיך ולהתקדם, בין אם זה יהיה משרד הביטחון ובין אם זה יהיה משרד השיכון

יעקב אשר: יש גם מבני ציבור?     

יונתן אלשייך: במגן הצפון יש אבל אנחנו מתעסקים בעיקר בבתים פרטיים

יעקב אשר: תודה רבה

יעקב אשר:  כולם כאן מדברים עם המון ביטחון עצמי עד שמגיעים לקטע אחד – בהנחה שיהיה תקציב

יעקב אשר:  אומרים את זה עם קצת רעד

יעקב אשר:       משרדי ממשלה

יעקב אשר:  משרד התחבורה

יעקב אשר:  היערכות שלכם, מה קורה, לא בקטע של המניעה אלא יותר בקטע של המניעה באסון עצמו

בן חמו: ראש אגף חרום, משרד התחבורה

בן חמו:  כמו שכולם מכירים, משרד התחבורה אמון על התחבורה בים, באוויר וביבשה

בן חמו:  כל הגופים האלה, יש להם תוכניות כחלק מסגרת ההיערכות

בן חמו:  כמו שאמר לפני כן איציק בר, אנחנו מונחים על ידי רשות חרום לאומית ופיקוד העורף

בן חמו:  לכל רשות כזאת יש תוכנית חרומית שבין היתר כוללת גם נושא של רעידות אדמה

בן חמו:  הבולט ביניהם זה נושא תשתיות הכבישים

בן חמו:  לצערי נציג של נת"י - נתיבי ישראל - עזב כי אנחנו קצת לחוצים בלוחות זמנים

בן חמו:  לנת"י יש תוכנית סדורה של כלל תשתיות הכבישים

בן חמו:  הם אמונים על כל רשת הכבישים הבין-עירונית

יעקב אשר: התוכנית מדברת על מה קורה כשנפערים כבישים או האם יש דבר שנקרא חיזוק כבישים?     

בן חמו: יש כאן שני נושאים

בן חמו:  יש כאן היערכות לקראת ותחזוקה שוטפת בשגרה וטיפל בקרות האירוע

בן חמו:  אם אנחנו מדברים על נת"י ספציפית, יש לה תוכנית סדורה להיערכות לשעת חירום שמדברת על כלל תרחישי החירום, בין אם זה סייבר, מזג אוויר קיצון, רעידות אדמה ומלחמה

בן חמו:  תוכנית שלמה הנוגעת בנושא הזה

בן חמו:  בין היתר גם ברעידות אדמה

בן חמו:  אני אומרת שזאת גם היערכות לקראת

בן חמו:  יש שם אגף תחזוקה שלם שמטפל באחזקת כבישים ובאחזקת גשרים

יעקב אשר: אתם מתורגלים

יעקב אשר:  עשיתם תרגילים? האם יש מה שנקרא הוראות חירום? מה קורה בתחבורה, מה קורה בתחבורה של הסעת המונים כמו רכבת, מסילות ברזל ודברים מהסוג הזה? את יודעת, גם אם אנחנו בשבר הסורי-אפריקאי, מסילות הברזל עוברות באיזשהו מקום ומספיק שזה עובר בנקודת מפגש אחת כזו אחרת, זה כבר מספיק

יעקב אשר:  האם יש תורה סדורה בעניין הזה לכם כמשרד התחבורה ואת אחראית על נושא החרום?     

בן חמו: כן

בן חמו:  לנו כמשרד התחבורה יש תפיסת הפעלה הכוללת את ההיערכות של כל הרשויות, בחרום הן נקראות רשויות ייעודיות, בשגרה הן חברות

יעקב אשר: תרגלתם את זה פעם     

בן חמו: בוודאי

בן חמו:  תחת רשות חרום לאומית אנחנו מתרגלים אחת לשנה בין אם זו מלחמה, בין אם זאת רעידת אדמה

בן חמו:  אנחנו חברי בוועדת ההיגוי לרעידות אדמה

בן חמו:  לכולם יש תפיסות, תרגילים

בן חמו:  מעבר לתרגולים שלנו, הם גם מתרגלים באופן פרטני

בני ברוש: מכון התקנים, מנהל אגף הבניין

בני ברוש:  אדוני, לשאלתך, יש תקן 1,227 לגשרים שהוא מאפיין את כל הגשרים וגם את תקן העומסים שלהם, לרבות רעידות אדמה

יעקב אשר: אתה מדבר על בנייה חדשה של גשרים?     

בני ברוש: אני מדבר על בנייה חדשה אבל ברגע שמאופיין גשר ויש את התוכנית המחוזקת שלו, אפשר לתכנן לפיו

בני ברוש:  יש בעיה לעשות תקן לחיזוק כיוון שיש אין סוף סוגי גשרים ולא הצליחו למצוא משהו

יעקב אשר: אתה מרים לי עכשיו להנחתה

יעקב אשר:  האם במשרד התחבורה או מאן דהוא בממשלה – ואני שואל אותך – יש איזושהי תוכנית לחיזוק גשרים? האם יש גשרים שיודעים מראש שחייבים לטפל בהם? האם יש תקציב לטפל בהם? אנחנו ניכנס לזה בישיבות הבאות, אבל עכשיו רק טעימה קטנה

בן חמו: אם זו רק טעימה, אני אומר שבדוח מבקר המדינה מ-2018 עלה הנושא של חיזוק גשרים ומיפוי הגשרים הבעייתיים

בן חמו:  אני אומר שיש תוכנית לחיזוק גשרים

בן חמו:  יש תיקי גשרים

בן חמו:  לכל גשר במדינת ישראל יש פירוט ממה הוא בנוי, מה המעקב שצריך לעשות וכולי

בן חמו:  יש תוכנית שהועברה למשרד האוצר, נקראת תוכנית דרך המלך, תוכנית לתקצוב תשתיות הדרכים ובין היתר חיזוק תשתיות הכבישים

בן חמו:  זה הוגש בתקציב ובעזרת השם זה יאושר ויפעלו על פי זה

בן חמו:       אני חייבת להדגיש שבשגרה לקראת מצבי חירום, חברת נתיבי ישראל עושה את כל המאמצים לטפל באירועים האלה

בן חמו:  אני גם אומר לטובת צפת שאחד הכבישים הוזכר שם באחד מדוחות מבקר המדינה, הועבר לאחריות חברת נתיבי ישראל וגם שם צריך תקצוב נוסף, בכניסה לצפת

יעקב אשר: בקיצור, אין כסף

בני ברוש: אדוני, אוכל להשלים את דבריי לגבי התקינה?     

יעקב אשר: כן

בני ברוש: תודה

בני ברוש:  אני רוצה לא רק להציג אלא גם להתייחס לכמה בעיות

בני ברוש:  תקן 413 על חלקיו הוא הבסיס של השיחה

בני ברוש:  אני לא מדבר על פוסט אירוע אלא באמת על קדם אירוע וככל שיהיו יותר מבנים שעומדים בו, אנחנו נצמצם את גבולות האסון ונוכל יותר להכיל אותו

בני ברוש:       יש שני דברים שצריך לדעת

בני ברוש:  האחד, התקן הזה נועד להצלת חיים

בני ברוש:  מבנה שתוכנן לפי התקן, ברעידת אדמה שהוגדרה לפי האזור כתרחיש, הוא יציל את החיים

בני ברוש:  אני לא מדבר על מקרים שלמישהו תיפול ואזה מהמדף שגם היא יכולה להרוג, אבל מבחינת חלקי המבנה התקן יציל חיים

תומר רוזנר: לאיזה עוצמת רעידת אדמה?     

בני ברוש: יש מפה של תאוצות

בני ברוש:  אנחנו בקשר גם עם המכון הגיאולוגי וגם עם רח"ל

בני ברוש:  הולכת להיות מוכנה מפה חדשה שגם אותה נטמיע בתקן

בני ברוש:  זה בהתאם לחשיבות המבנה

בני ברוש:  לא דין בתי חולים כדין מבנה רגיל

בני ברוש:  אני מציע לדבר במונחים האלה, על רעידת אדמה שקורית אחת ל-475 שנים

בני ברוש:      המבנים האלה אחרי רעידת אדמה יכולים להיות מבנים שאנחנו נאלץ לפנות את הדיירים מהם ולשקם אותם

בני ברוש:  תוספת הדלתא כדי שמבנה יהיה מוכן ודגם לא נצטרך לפנות אותו, אנחנו יודעים היום שעלות השלד במבנה היא מאוד מאוד קטנה

בני ברוש:  אני יודע שזה נגד הווקטור של הוזלת מחירי הדיור, אבל התוספת כאן היא תוספת מאוד מאוד קטנה ואני חושב שהמדינה צריכה לקבל החלטה בעניין כי כל מה שלא נשקיע היום, נצטרך להשקיע אחרי רעידת אדמה ולא רק בהצלת חיים אלא גם בפינוי ושיקום המבנים האלה שיתווספו על העול הלאומי שלנו במצב כזה

בני ברוש:      אנחנו סומכים על המבנים האלה שתוכננו ורוב המשרדים והמזמינים עושים את דרכם טוב מאוד אבל היום וגם אחרי ועדת זיילר, הפיקוח לא מספיק

בני ברוש:  יפה עשתה המדינה שיש את הרפורמה ברישוי ומכוני הבקרה קצת התחילו להסתכל כעין נוספת על התכנון, אבל מבנים יכולים להיכשל שלוש פעמים, או כשבונים אותם, או כשמאכלסים אותם

יעקב אשר:  לא

יעקב אשר:  ניכנס לעניין הזה

יעקב אשר:  אני מאוד מקווה שאותם בניינים שנבנו מ-1985, שלא היינו בשיטת ה-סמוך באיזושהי צורה

בני ברוש: עוד שתי הערות קטנות ממש בקצרה

בני ברוש:  יש עוד תקן מאוד מאוד חשוב שהיושב ראש הזכיר אותו בפתח דבריו, תקן 8711

בני ברוש:  זה תקן לניטור ולחיזוק מבנים קיימים, אלה שאפילו לא עומדים בפני רעידת אדמה כמו המבנה בחולון

בני ברוש:  לא לבדוק מבנים ולא לאכוף את התקן , זה כמו לא לקחת את הרכב לטסט וכמו שאנשים בסיכון לא יעשו בדיקות רפואיות שנתיות

בני ברוש:        אני חושב שיש איזשהו פתרון לחיזוק מבנים בפריפריה

בני ברוש:  גם הדם באזור המרכז לא פחות סמוק וכל מבנה שאנחנו מחזקים, אנחנו ממש מצילים חיי אדם

בני ברוש:  אם חובת החיזוק תהיה לא רק במרכז אלא על ידי קרן לאומית – נכון שזה מחוץ למרחב התכנון – תהיה בפריפריה וכל קבלן שהרוויח עוד שתי קומות יחזק גם את המבנה בפריפריה, זה יוריד את החיזוק במרכז אבל יעלה את החיזוק בפריפריה

יעקב אשר: דיברנו על זה

יעקב אשר:  תודה רבה

יעקב אשר:  המשרד להגנת הסביבה

לילך פדלון: ראש המערך הלאומי לחומרים מסוכנים וחרום, המשרד להגנת הסביבה

לילך פדלון:  אני כמובן אתייחס רק לנושא של עמידות המפעלים המסוכנים בנושא של רעידות אדמה

יעקב אשר: איך קיבלת בתחילת הדיון את הבשורה על חיפה? מפחיד

לילך פדלון: אם אתם רוצים, אנחנו נתייחס לחיפה באופן פרטני

תומר רוזנר: לא

תומר רוזנר:  לשינוי של מה שאומר מנהל ועדת ההיגוי

יעקב אשר: אני לא יודע אם היית בתחילת הדיון

יעקב אשר:  נמצא כאן מנהל ועדת ההיגוי שדיבר על כך שיש נתונים חדשים לפיהם זה לא רק השבר הסורי-אפריקאי וגרורותיו ואלה לא רק אותם 10 ישובים

קריאה: אלה לא ישובים חדשים

יעקב אשר: אני לא אתווכח איתו על זה

יעקב אשר:  אני מצטט אותו

לילך פדלון: אני חייבת לומר שאם אנחנו רוצים לדבר על חיפה, דווקא בחיפה אני יותר רגועה

יעקב אשר: דברי כרגע על מה שאנחנו יודעים ולא על מה שאנחנו עוד לא יודעים

לילך פדלון: אני יכולה להגיד לכם שלגבי שאר הדברים אני הרבה פחות רגועה

לילך פדלון:      ב-2010 הממשלה הטילה עלינו, על המשרד להגנת הסביבה, לטפל בכל הנושא של הגברת העמידות של המפעלים המסוכנים מפני רעידת אדמה

לילך פדלון:  אנחנו כתבנו רגולציה מחמירה לנושא הזה

לילך פדלון:  המפעלים עצמם בעצם מקבלים תנאים בתוך היתרי רעלים וידוע להם מה הם עושים

לילך פדלון:  העניין הוא שאנחנו מיפינו בכל רחבי הארץ 1,250 מפעלים שנדרשים בבחינה

לילך פדלון:  לאור העובדה שנכון להיום יש לנו תקן אחד בלבד בכל הארץ שאמור לתת מענה ל-1,250 מפעלים

לילך פדלון:  שימו לב למספרים שאני אומרת

יעקב אשר: מה זה תקן אחד בלבד?     

לילך פדלון: בן אדם אחד בארץ

יעקב אשר: מה תפקידו בכוח?     

לילך פדלון: תפקידו לטפל בכל הנושאים שקשורים לרעידת אדמה, בין אם זה להטמיע רגולציה, בין אם זה לבצע פיקוח במפעלים, בין אם זה לאשר את סקרי הסיכונים ואת הסקרים הססמיים

לילך פדלון:  בן אדם אחד בארץ שמטפל ב-1,250 מפעלים

יעקב אשר: כבר התחילו דיוני התקציב?     

לילך פדלון: זה אחד הדברים שיעלה

יעקב אשר: זה על סדר היום?     

לילך פדלון: כן

יעקב אשר: אני מבקש לעדכן אותי

יעקב אשר:  אני מקווה שהאוצר רושם את מה שהוא שומע כאן

יעקב אשר:  יש לך רשימה ארוכה

לילך פדלון: תרשום בבקשה שמונה תקנים להגנת הסביבה

לילך פדלון:      באופן עקרוני הנושא הזה, חשוב לי להבהיר לכם כמה הוא חשוב וכמה הוא מהותי

לילך פדלון:  רק כדי לתת לכם מספרים של מה שכן הספקנו לעשות עד היום הזה

לילך פדלון:  עד היום הטמענו תנאים ל-150 מפעלים ברחבי הארץ שהגדרנו אותם כמסוכנים

לילך פדלון:  לשאלתכם, 32 מתוכם הם מפעלים שנמצאים באזור מפרץ חיפה, מתוכם על 100 מפעלים אנחנו יודעים היום שהם עומדים בפני רעידת אדמה, בין אם נבדקו ונמצא שאין צורך לעשות בהם דברים נוספים לבין אם הם ביצעו חיזוקים בפועל

לילך פדלון:  50 מפעלים נוספים נמצאים כרגע בשלבים שונים בתוך התהליך כאשר התהליך עצמו לוקח לנו שלוש שנים

לילך פדלון:      כך או אחרת, אתם מבינים את חומרת העניין

לילך פדלון:  אני כאחראית על הדבר הזה ועל המערך הזה חייבת לומר לכם שאני מודאגת מאוד

לילך פדלון:  לא יעזור כלום, בסופו של דבר התקנים הם מה שיסייעו לנו לגמור עם הבחינה הזו

לילך פדלון:  נכון לעכשיו בקצב העניינים הנוכחי, אנחנו נסיים את הבחינה הזו עוד 70 שנים

יעקב אשר: את מדברת על הליך של בחינה

יעקב אשר:  חוץ מההליך של הבחינה, צריך הנחיות ומה עושים

לילך פדלון: הנחיות, יש לנו את הכול

לילך פדלון:  הכול מוכן

יעקב אשר: הכול קיים?     

לילך פדלון: יש רגולציה, יש הטמעת תנאים, יש לנו את הבסיס החוקתי להטמיע את התנאים האלה בפנים

לילך פדלון:  המצב כרגע הוא שאין לנו אנשים שיכולים לעשות את העבודה בפועל

תומר רוזנר: למה אתם צריכים לעשות את זה?     

לילך פדלון: מה זאת אומרת?     

תומר רוזנר: למה אתם לא מטילים את זה על הרשויות המקומיות

לילך פדלון: מכיוון שזה חוק חומרים מסוכנים

תומר רוזנר: לרשויות המקומיות ברוך השם יש מהנדסים

לילך פדלון: הממשלה הטילה את זה עלינו

לילך פדלון:  המשרד עובד תחת חוק חומרים מסוכנים

חיים ברוידא: אנחנו רגילים לזה שמטילים עלינו את כל התיקים

חיים ברוידא:  נותנים לנו המון אחריות אבל סמכות – כלום

לילך פדלון: לשאלתך, אנחנו עובדים מתוקף חוק חומרים מסוכנים וזה בעצם מקנה לנו את הסמכות לבוא ולדרוש מהמפעלים לחזק את עצמם

יעקב אשר: אגב, לתפיסתכם, כמה אנשים צריכים להיות?     

לילך פדלון: אנחנו מדברים על תוספת של שני אנשים למטה שיעשו את הבחינה ועוד שישה אנשים למחוזות, שיעשו את הפיקוח במפעלים עצמם

חנה הלינה קופרמן: אני מבקשת להתייחס

חנה הלינה קופרמן:  אני מהפורום הישראלי לשמירה על החופים

יעקב אשר: נגיע גם לזה

חנה הלינה קופרמן: אני חושבת שגם לאזרח מן השורה שמתנדב מגיע להתייחס

יעקב אשר: אני יודע אבל אני רוצה קודם לשמוע את משרדי הממשלה

יעקב אשר:  אני אתכם לאורך כל היום

יעקב אשר:       משרד הפנים

עמיר פרץ: אני ממונת ממחוז צפון, משרד הפנים

יעקב אשר: אולי נתחיל מהמטה, יותר בקטע של מול הרשויות

אליהו גבאי: שלום אדוני היושב ראש, מנהל מינהל החרום, משרד הפנים

אליהו גבאי:  אני אגע בשני נושאים כאשר הראשון הוא במוכנות הרשויות המקומיות, מה נעשה עד עכשיו, מה הוא צריך לעשות

יעקב אשר: מה הסמכויות שלכם בתוך כל הבליל הגדול הזה? על מה האחריות שאתה יודע שזה אחריות שלכם ואתם מטפלים?     

אליהו גבאי: מכוח החלטת ממשלה יש לנו אחריות על שני דברים: האחד, קליטת האוכלוסייה שנשארת חסרת קורת גג והטיפול בחללים, והשני, סיוע לרציפות התפקודית של הרשויות המקומיות בשלב בניין הכוח כדי שכאשר זה יקרה, תהיה להן המוכנות והיכולות להתמודד עם העניין

אליהו גבאי:       ברשותך אני אומר דבר אחד

אליהו גבאי:  אנחנו במשרד הפנים יזמנו הקמה של ועדה בין-משרדית שאני עמדתי בראשה וסיימתי את העבודה שלה לפני מספר חודשים

אליהו גבאי:  הוועדה התמקדה באותן 10 הרשויות

אליהו גבאי:  נפגשנו עם כל ראשי הרשויות, עשינו סיורים בכל הרשויות, כולל סיורים באותם מבנים שחוזקו ואלה שאולי צריכים לקבל טיפול

אליהו גבאי:      באופן עקרוני סיימתי את עבודת הוועדה והצגתי אותה לשרת הפנים

אליהו גבאי:  יש כאן את החוברת ואני מגיש אותה גם לך

אליהו גבאי:  יש שני דברים עקרוניים

אליהו גבאי:  האחד, הבעיות המרכזיות הן בתרחיש בו אותן רשויות צריכות להתמודד כרגע ואין להן את היכולת להתמודד וזה ברור

אליהו גבאי:  לא צפת, לא טבריה, לא בית שאן

אליהו גבאי:  על מה שכתוב כרגע בתרחיש הייחוס של פיקוד העורף או במסגרת להיערכות שניתנה להם, הם לא יוכלו להתמודד

אליהו גבאי:  גם כאשר יינתן הכסף כדי שימזערו את הנזקים העתידיים, עד אז צריכים להקנות להם יכולות להתמודד עם העניין, עם היקף הנפגעים, היקף חסרי קורת הגג וכולי וכולי

אליהו גבאי:       חזרתי עכשיו מתורכיה

אליהו גבאי:  שבע פעמים הייתי ברעידות אדמה משמעותיות כדי לראות את הדברים מקרוב

יעקב אשר: אתם בשיח מול המל"ל?     

אליהו גבאי: כן

אליהו גבאי:  המל"ל לגמרי איתנו

יעקב אשר: כל הצרכים שאתה יודע לומר אותם, מה שאתם צריכים, זה מסונכרן

אליהו גבאי: הכול במשותף

אליהו גבאי:  עושים את זה יחד עם פיקוד העורף

יעקב אשר: זה יבוא לידי ביטוי

אליהו גבאי: כן

אליהו גבאי:  פיקוד העורף, יחד עם המל"ל, יחד איתנו ויחד עם הרשויות המקומיות, בעצם רואים עין בעין את כל הדברים כפי שנאמר כאן ואין טעם שאחזור עליהם

אליהו גבאי:      אני רוצה לומר שני דברים

אליהו גבאי:  בשנת 2022 נתנו תקציב משמעותי מאוד מבחינתנו, נתנו כ-30 מיליון שקלים, מתוך זה נתח מאוד משמעותי לרשויות הספציפיות האלה שהכסף כבר אצלן והמנה השנייה – בהינתן תקציב 2023 - יקבלו אותה וכל זה כדי לשפר ולצמצם את הבעיות שיש בין המוכנות החלקית שיש להן כרגע לבין התרחיש

יעקב אשר: התקציב נוצל?     

אליהו גבאי: כרגע יש את התקציב וחלקו מנוצל כרגע, ממש בשעות האלה, בימים האלה

אליהו גבאי:  הכסף כבר נמצא ברשויות המקומיות

יעקב אשר: יש הרבה כסף שנמצא ברשויות המקומיות ולא מנוצל או שלא העבירו אותו

אליהו גבאי: זה כסף שנמצא

יעקב אשר: כבר עבר את כל האישורים?     

אליהו גבאי: עבר

אליהו גבאי:  כל הכסף אצל ראש הרשות והגזבר שלו והם כרגע מממשים את התקציבים האלה

אליהו גבאי:  אלה תקציבים שניתנו באופן מיוחד ומדויק עבור המוכנות של אותן רשויות לרעידות אדמה

אליהו גבאי:  כל התקציב הזה, ניתן תקציב ממשרד הפנים בלי תקציב תוספתי

אליהו גבאי:      בסך הכול מה שעלה שם זה שלאותן 10 הרשויות כדי למקסם את היכולות שלהן להתמודד עם התרחיש כרגע, בהינתן שאפילו לא חיזקו מבנה אחד אל מול המצב הנתון, צריכים 26 מיליון שקלים

אליהו גבאי:  מחצית מסכום זה הן כבר קיבלו ומחצית יקבלו השנה

יעקב אשר: למה זה הולך? למשל להכנות לטיפול באוכלוסייה?     

אליהו גבאי: גם

אליהו גבאי:  אף ראש רשות לא יעבוד מתוך מרכז ההפעלה שלו בהינתן הדבר הזה אלא הוא יצטרך לעבוד מהשטח כדי שיהיו לו יכולות לראות ויהיו לו מערכות תקשוביות בשטח

אליהו גבאי:  תקצבנו אותו, כל רשות בסכום של 350 אלף שקלים לצורך העניין, כדי שהוא יקנה נגרר חפ"ק ויוכל לעבוד מבחוץ אל מול אתרי ההרס ולנהל את הרשות שלו, רכבי ארבע על ארבע, רחפנים, ציוד חילוץ, ציוד להכשרה וכולי וכולי

אליהו גבאי:  כל הכסף הזה ניתן וכרגע הוא בעבודה

יעקב אשר: לגבי החלק של פינוי אוכלוסייה

אליהו גבאי: תכף אני אגע גם בזה

אליהו גבאי:  דווקא לגבי העניין של הטיפול באוכלוסייה, המראות שראינו בתורכיה – ראיתי עכשיו בתורכיה - אלה לא מראות שאנחנו נראה בישראל

אליהו גבאי:  אני אומר את זה בוודאות מוחלטת

אליהו גבאי:  אני אמון על זה באופן אישי

אליהו גבאי:  מצבנו הרבה יותר טוב

אליהו גבאי:  היום אנחנו אל מול 170 אלף אנשים שאנחנו צריכים לטפל בהם בתרחיש הייחוס שקבעה המדינה, אנחנו יודעים היום לקלוט למעלה מ-500 אלף אנשים בבתי ספר ובמקומות אחרים כאשר סגלי בתי הספר מאומנים על ידינו, כ-25 אלף מורים כל שנה

יעקב אשר: השאלה אם כל בתי הספר כבר חוזקו

יעקב אשר:  יש כאן שלב ושלב

אליהו גבאי: הכול נכון אבל לקחנו יתירות גם בבתי הספר

אליהו גבאי:  כל בתי הספר אנחנו בדקנון ואנחנו מאשרים אותם יחד עם פיקוד העורף, הם כאלה שעומדים בהנחיות המיגון של פיקוד העורף ובהנחיות לרעידות אדמה

יעקב אשר: חבל שמשרד החינוך לא כאן

יעקב אשר:  הבנתי שהם נתקעו

אליהו גבאי: גם במישור השני של ההצטיידות של אותה אוכלוסייה, ראינו מה קורה בתורכיה

אליהו גבאי:  בפעם הקודמת בתורכיה אנחנו דאגנו לשלוח שקי שינה מארצות הברית, מתורמים יהודים לאוכלוסייה התורכית

אליהו גבאי:  כאן אנחנו מצוידים ביתירות משמעותית ברמה הלאומית כדי לתת מענה ל-170 אלף אנשים, כך שבעניין הזה לא תהיה בעיה

אליהו גבאי:  אני מחזיק היום מחסנים ארציים שלי, למעלה מ-300 אלף ועוד 100 אלף ברשויות המקומיות

יעקב אשר: דיברת על חפ"ק נייד

יעקב אשר:  בוא נדבר רגע על חפ"ק לא נייד

יעקב אשר:  רשויות מקומיות שנמצאות בבניינים, כמו ג'קי לוי, אי אפשר לסגור את העניין הזה?     

אליהו גבאי: אפשר

אליהו גבאי:  אני אגע בזה

אליהו גבאי:  ארבע רשויות מתוך עשרת הרשויות האלה זקוקים לזה – צפת, בית שאן, חצור הגלילית וטבריה

אליהו גבאי:  זה סדר גודל של בין 70 ל-100 מיליון שקלים

יעקב אשר: גם קריית שמונה

אליהו גבאי: אנחנו בודקים את זה אל מול מה שהוגדר

אליהו גבאי:  זאת אומרת, מבנים שניבנו לפני 1980 ולא עומדים בכללים שנקבעו

אליהו גבאי:  בעניין הזה קריית שמונה לא עונה

אליהו גבאי:  מגדל העמק, אנחנו בבדיקה לגבי העניין הזה

אליהו גבאי:  בוודאית אלה ארבע הרשויות שציינתי

אליהו גבאי:  חלק מהפתרונות זה כסף וחלק מהפתרונות זה מה שאמר כאן ראש עיריית טבריה, לפתור את העניין בפתיחת חסמים והיתר סמכויות לרשות כדי לפתור לעצמה את הבעיות ואנחנו כמובן בעד

יעקב אשר: לגבי החלק הראשון של הכסף, יש תקציב?     

אליהו גבאי: התקציב הזה של בניית המבנים, אין כרגע תקציב לעניין הזה

אליהו גבאי:  הצגנו את זה למל"ל

אליהו גבאי:  מחר אנחנו מעלים את זה לראש מל"ל

אליהו גבאי:  אני יכול להגיד לך שאני הצגתי את זה למנכ"ל משרד ראש הממשלה הקודם ולראש המל"ל הקודם שקיבלו החלטה להעביר החלטת ממשלה בעניין הזה אבל הממשלה התחלפה ועכשיו אנחנו מביאים את זה לממשלה החדשה

יעקב אשר: לא היה כסף, דחו את זה, הממשלה התחלפה וגם עכשיו אין כסף

אליהו גבאי: לגבי המבנים

אליהו גבאי:  בשנת 2018 משרד השיכון עשה סקר ומצא שיש 1,871 מבנים, כפי שתואר כאן

אליהו גבאי:  91 מבנים חוזקו

אליהו גבאי:  בתקציב 2023-2022 יש למשרד השיכון סך הכול עוד 42 מיליון שקלים לעבודה וזה נותן בין 15 ל-20 מבנים, כפי שצוין כאן

אליהו גבאי:  פיקוד העורף סיים עכשיו סקר מלא על כל תשע הרשויות, רק על אילת הוא עדיין לא הספיק, ובעצם המספרים עלו שם

יעקב אשר: על מה הסקר?     

אליהו גבאי: הוא בדק את התוקף של הסקר שנעשה על המבנים בעשרת הרשויות כאשר אנחנו מדברים רק על מבנים בדיור פרטי, כאשר רוב הדיירים הם בעלי הדירות

אליהו גבאי:  זה לא כמו שמשרד השיכון בעצם מטפל רק ברוב שוכרים

יעקב אשר: לטעמך הקיפו את כל העיר?     

אליהו גבאי: את כל תשעת הרשויות, למעט אילת

אליהו גבאי:  באילת עדיין לא עשו

אליהו גבאי:  פיקוד העורף צפוי לעשות את זה בקרוב ולסיים את הכול

אליהו גבאי:  המספר הזה, לאור התמחיר החדש שנקבע, הוא סדר גודל של בין חמישה לשישה מיליארד שקלים כדי לחזק את כל המבנים, חיזוק/פעולות אחרות כמו פינוי-בינוי או כל דבר אחר

אליהו גבאי:  אנחנו העלינו את העניין הזה

אליהו גבאי:  מל"ל כרגע מטפל בזה בראייה כוללת

אליהו גבאי:      משרד הפנים השקיע בשנים האחרונות מאות מיליוני שקלים כדי לקדם את המוכנות של הרשויות המקומיות

אליהו גבאי:  כמעט לכל הרשויות המקומיות, למעט 50 מתוך 258 נבנו מרכזי הפעלה כדי שאפשר יהיה לנהל בעת משבר את הדברים משם

אליהו גבאי:  לטובת הדבר הזה מחסנים, ציוד וכולי

אליהו גבאי:  כל ראשי הרשויות היו איתי או רובם היו איתי בתרגיל רעד שעשינו להם בארצות הברית בחסות פימא

אליהו גבאי:  חזרנו משם ביולי האחרון

אליהו גבאי:      בהקשר הזה עוד בשורה אחת

אליהו גבאי:  יחד עם פיקוד העורף הקמנו עבור התרחיש הזה גדוד סיוע למערכת האזרחית בו אנחנו קנינו משאיות וכולי עם גדוד סיוע אזרחי רק למשק האזרחי שנמצא כרגע בפיקוד העורף בתיאום איתנו

יעקב אשר: תודה

יעקב אשר:  אני מוכרח לומר שגם ששמענו, ונשמע תכף עוד ראשי רשויות – הדיון מתארך קצת אבל אני רוצה את כל הדברים - ראינו שבאמת הביקורת היותר חזקה מצד הרשויות המקומיות היא פחות בנושאים של ההיערכות הזאת ויותר במניעה ובחוסר היכולת שלהן להוציא לפועל תוכניות של שיקום ובינוי שהן הקלסיקה כדי לתת את הפתרון הזה

יעקב אשר:  אי אפשר לברוח מזה

יעקב אשר:  לא נברח מזה

יעקב אשר:  השאלה אם רעידת האדמה תשיג אותנו בעניין הזה או אנחנו נשיג אותה

יעקב אשר:       אני באמת אומר שההמלצות שלכם אנשי המקצוע ושל אותן ועדות בהן אתם יושבים, זה פשוט לעמוד על כך שהמדינה תיכנס למגה פרויקט שנקרא חיזוק מבנים לפי דרגות הסיכונים וכך לאט לאט להגיע לאן שצריך

יעקב אשר:      בדיוק ברגע זה הגיע יושב ראש מרכז השלטון המקומי ומצטרף אלינו

עמיר פרץ: אני אקצר ולא אחזור על כל מה שאלי אמר

עמיר פרץ:  בתפקיד שלי בחרום אני יושבת ראש ועדת הפס"ח המחוזית ואני גם מלווה את תשע הרשויות שנמצאות בסיכון גבוה

עמיר פרץ:  בימים אלה, כאשר אנחנו מאשרים תקציבים, אין ספק שהרשויות המקומיות שבמחוז שלנו לא יכולות להעמיס על עצמן עלויות נוספות

עמיר פרץ:  את זה צריך לזכור

עמיר פרץ:  נזכיר את הנושא שלא עלה כאן, הנושא הביטוחי שמהווה נטל נוסף שמגיע לרשויות המקומיות שלא יכולות לעמוד בו

עמיר פרץ:  כבר דיברנו על בנייני המועצות ואני חושבת שזה צריך להיות בראש סדר העדיפויות וצריך להקצות לזה תקציב מיוחד ומיידי על מנת שנוכל לקדם את זה במהירות

עמיר פרץ:       לגבי כל השאר אני חושבת שאלי נתן סקירה מצוינת

עמיר פרץ:  אנחנו כמובן בשיתוף פעולה מלא עם פיקוד העורף

יעקב אשר: מה עם החלק התכנוני?     

עמיר פרץ: החלק התכנוני זה לא אנחנו

אמיר יהב: אדוני, משפט על נושא ההתרעה על רעידות אדמה

אמיר יהב:  במדינת ישראל יש מערך התרעה משולב לרעידות אדמה והמערך הזה הוא מערך טוב שנותן מענה גם במערכות התרעה מקומיות שמודדות את הסיכון הססמי במקום בו הן נמצאות

אמיר יהב:  הוא גם נותן מענה של מערכת תרועה

אמיר יהב:  ההתרעה המהירה ביותר בטלפונים הסלולריים

אמיר יהב:  ההמלצה שלנו היא להוריד את האפליקציה של פיקוד העורף לטלפונים הסלולריים כי שם תעבור ההתרעה המהירה בתרועה אבל מערכות התרעה מקומיות, אנחנו חייבים להרחיב את ההצבה שלהן

אמיר יהב:  בזמן הרעידות שהיו כאן נשאלו שאלות לגבי המערך הזה

אמיר יהב:  זה מערך ותיק שפועל כאן כבר למעלה מ-10 שנים והוא מאוד אמין והוא מצוין

אמיר יהב:  אנחנו מתכוונים להמשיך להתקין מערכות כאלה

יעקב אשר: תודה

יעקב אשר:  נעשה קפיצה קלה ל-זום, לראש עיריית אילת, אלי לנקרי

יעקב אשר:  דיברנו כל הזמן על הצפון ובוא נשמע מה קורה אצלך כי אתה אחד מה-10

אליהו לנקין: שלום אדוני היושב ראש, מכובדיי חברי הכנסת, מכובדיי כולם

אליהו לנקין:  קודם כל, תודה על כך שאפשרת לי מהעיר הרחוקה לעלות ב-זום לדיון כל כך חשוב מבחינתנו

אליהו לנקין:       לצערנו אילת היא עיר שכבר חוותה רעידת אדמה קשה

אליהו לנקין:  אני מזכיר לכולם את 1995

אליהו לנקין:  אני אומר שאז לא היינו ערוכים וגם עכשיו אנחנו לא ערוכים ועכשיו הדאגה עוד יותר גדולה כי חלפו יותר מ-20 שנים מאז ואנחנו יודעים מה ההתיישנות הזאת עושה למבנים ולנו

אליהו לנקין:  כשאני אומר שאנחנו לא ערוכים, זה אפילו אנדר סטייטמנט

אליהו לנקין:  כאשר מדברים על אילת, יש לה גם מאפיינים מיוחדים וחשוב לומר את זה

אליהו לנקין:  אגב, לרשות יש מאפיינים מיוחדים ולכל 10 הרשויות שנמצאות על קו השבר הסורי-אפריקאי יש את הסיכון הגבוה ביותר, אבל אילת, בגלל הבדיקות, בגלל הריחוק, בגלל המאפיינים המיוחדים שלה, גם היכולת שלה להתמודד היא להידרש לבדה לתת מענה

אליהו לנקין:  זה אומר שאנחנו לבדנו בשעות הראשונות צריכים לתת מענה עד שיגיעו כוחות נוספים ממרכז הארץ

אליהו לנקין:  כשלוקחים בחשבון את השירותים שהעיר יכולה לתת היום, קחו לדוגמה את בית החולים, ידוע שבית החולים שלנו לצערי עד היום לא יודע לתת מענים לאירועים גדולים, לאסונות ולאירועים בסדרי גודל מהם אנחנו חוששים

אליהו לנקין:      אני אגיד שיחד עם זאת אני חושב שלנו כרשויות מקומיות וכראשי רשויות יש את הכלים אותם רכשנו גם בהתמודדות כמו בתקופת הקורונה ועוד, מה שאנחנו צריכים אלה הם משאבים וסמכויות

אליהו לנקין:  אלה שני הדברים המשמעותיים אותם אנחנו צריכים, משאבים וסמכויות

אליהו לנקין:  סמכויות צריך להקנות לנו בחוק כדי לוועדות שלנו תהיינה סמכויות יותר גדולות כדי לזרז מהלכים

אליהו לנקין:  אם אנחנו נסמוך על התהליכים שמתרחשים היום בוועדות התכנון השונות, אנחנו לצערי ניפגש עם תוצאה בעוד הרבה מאוד שנים ועד אז אנחנו עלולים להיות עדים לאסון מאוד מאוד גדול

יעקב אשר: תודה רבה

יעקב אשר:  נגעת בנקודות שהעלינו כאן והגדרת אותן מצוין, גם משאבים וגם סמכות

יעקב אשר:  זה יכול לעצור גם הרבה דברים שיקרו בהמשך

יעקב אשר:      המשרד לביטחון לאומי, עו"ד איילה וינשטיין

אריאל ויינשטיין: אני אנסה לקצר

אריאל ויינשטיין:  בהמשך לדברים שנאמרו בסוגייה של הסמכות והאחריות

אריאל ויינשטיין:  פקודת המשטרה, פרק חרום אזרחי, מסדירה את כל מה שקשור לאירועי חרום אזרחיים

אריאל ויינשטיין:  אין ספק שההגדרה היא רחבה, פגיעה חמורה בביטחון הנפש ורכוש

אריאל ויינשטיין:  רעידת אדמה, אין ספק שעונה להגדרה המשפטית של אירוע חרום

יעקב אשר: אין ויכוח

אריאל ויינשטיין: השר לביטחון לאומי מוסמך להכריז על אירוע חרום אזרחי

אריאל ויינשטיין:  ככלל הפקודה קובעת שהמשטרה היא זאת שנושאת בפיקוד והשליטה באירוע, בין אם הוכרז ובין אם לא הוכרז

אריאל ויינשטיין:  כמובן חשוב להבהיר שחוק גובר על החלטת ממשלה

אריאל ויינשטיין:  הזכיר סגן ראש המל"ל את החלטת הממשלה 1577

אריאל ויינשטיין:  אחריות העל של שר הביטחון לטיפול בעורף, מה שאנחנו מכנים המאמץ האזרחי, המשטרה אחראית על המאמץ המבצעי, ומשכך השר לביטחון לאומי – מתוקף האחריות המיניסטריאלית שלו על המשטרה – אחראי על המאמץ המבצעי

אריאל ויינשטיין:  חשוב להבהיר שמבחינה משפטית אין היום בהירות בנוגע למי שנושא באחריות מכיוון ששני המאמצים מפוצלים

אריאל ויינשטיין:      לפני שבוע השר לביטחון לאומי קיים דיון בנושא של היערכות לרעידות אדמה

אריאל ויינשטיין:  הפער הזה עלה, הפער הזה מוכר, יש החלטת ממשלה שמטילה על המשרדים להסדיר אותו מבחינה משפטית

אריאל ויינשטיין:  ניסינו לקדם הצעת מחליטים אבל עד היום זה לא צלח

אריאל ויינשטיין:  כמובן שהמל"ל היה שותף לזה

אריאל ויינשטיין:      נעדכן שהשר לביטחון לאומי פנה בשבוע שעבר לראש הממשלה ולשר הביטחון בנושא הזה, באמת כדי לקדם את ההסדרה הנורמטיבית הזאת

יעקב אשר: זה פשוט להסדיר את הקביעה, מי אחראי, מי מנהל את מי

יעקב אשר:  עץ מבנה

איציק בר: חד וחלק

איציק בר:  זה מה שיקרה

יעקב אשר: הדבר הכול כך פשוט בניהול

יעקב אשר:  הכלי הראשון לניהול, בטח של ניהול משבר

איציק בר: אתה צודק

יעקב אשר: אם אחד לא יודע מהשני, זה סוף העולם

יעקב אשר:  זאת אנרכיה

יעקב אשר:  זה לא דבר נורמלי

יעקב אשר:       יובל משולם, בבקשה

יובל משולם: רמ"ד תורה והנחיה, מחלקת חרום, אגף המבצעים במשטרת ישראל

יובל משולם:  אני רוצה לשים את הנושא ואת הדגש ולומר שהשעות הראשונות האחריות היא של משטרת ישראל עד – התקבלה החלטת ממשלה - שהפיקוד יעבור לפיקוד העורף, באותו רגע שהם יהיו מוכנים לקבל את האחריות

יעקב אשר: את זה הבנו

יעקב אשר:  איך אתם כמשטרה ערוכים לזה? כל התחנות שלך לא נופלות ברעידת אדמה?     

יובל משולם: בזה רציתי להתחיל

יובל משולם:  בעקבות דוח מבקר המדינה בוצע סקר מבנים וגילינו שיש לנו פערים של 50 תחנות משטרה, מבנים של משטרת ישראל, כאשר העלות היא 91 מיליון שקלים

יעקב אשר: אני מבקש להעביר לוועדה את הסקר הזה

יובל משולם: בסדר

יובל משולם:  הסקר יועבר אליכם

יעקב אשר: עכשיו תדבר על ההיערכות שלכם כולל משאבים

יעקב אשר:  האם אתם מאורגנים לתהליך כזה?     

יובל משולם: מבחינת פיקוד ושליטה, עשינו תרגיל בשנה שעברה בהובלה של רח"ל

יובל משולם:  אנחנו שותפים מלאים לכל התרגילים ולכל ההיערכויות לרעידות אדמה

יעקב אשר: איך רח"ל בתמונה?     

איציק בר: אמיר יהב הוא גם נציג של רח"ל

יובל משולם: בשנה שעברה, בנובמבר 2022, בהובלת רח"ל

יעקב אשר: רח"ל עוד קיים?     

איציק בר: כן

יעקב אשר: בקורונה היה לי איתם איזשהו אירוע ופתאום העבירו מכאן לשם

יעקב אשר:  אני יותר מרגיש את לאה מאשר את רחל, בוא נקרא לזה כך

יעקב אשר:  כנראה שנצטרך לדבר על זה

יובל משולם: בכל התרגילים וההיערכויות אנחנו עמוק בפנים

יובל משולם:  בעקבות אירוע רעידת האדמה בתורכיה עשינו ריענון לפקודות, פקודה שמדברת על איך אנחנו מגיבים ופועלים ברעידות אדמה בכלל המחוזות

יובל משולם:  ביקשנו לתקף את תיקי השטח שלהם

יובל משולם:  לכל תחנת משטרה יש תחנה חלופית בזמן רעידת אדמה ואם התחנה תיפול, יהיה מבנה חלופי שכן עומד בתקן רעידות אדמה

יובל משולם:  בכל קורס קצינים במכללה לשוטרים אנחנו מעבירים שבוע חרום ובשבוע זה מעבירי סדנה איך אנחנו מטפלים ואיך אנחנו פוקדים ושולטים על הנושא של רעידות אדמה

יובל משולם:  אנחנו נמצאים בחלק משולחנות עגולים של ארגוני החרום וההצלה, אם זה כב"א או מד"א ופיקוד העורף

יעקב אשר: מבחינת ציוד ודברים כאלה, אתם מאורגנים?     

יובל משולם: חסר לנו הנושא הכי חשוב, הנושא הבין-ארגוני שהיום לא קיים

יובל משולם:  במצב של רעידת אדמה נצטרך שליטה, פיקוח ובקרה בכלל הארגונים

יעקב אשר: במה זה כרוך?     

יובל משולם: מערכת שכל ארגוני ההצלה יוכלו לראות ברגע נתון את כל מה שקורה

יעקב אשר: אתה מכיר את זה

איציק בר: מכיר את זה מצוין

איציק בר:  זאת גם החלטה של משטרת ישראל לא להצטרף לשו"פ של פיקוד העורף שכלל הרשויות כבר נמצאות בתוך זה

יעקב אשר: גול עצמי

יובל משולם: לא, זה לא גול עצמי

איציק בר: אפשר לשאול את ראש עיריית מודיעין והוא ייתן לך סקירה על המערכות ואיזו מהפכה הוא עשה בעניין הזה

איציק בר:  זה גם עניין של החלטה

איציק בר:  המשרד לביטחון לאומי לא הציג אבל אלה לא רק פערים בהיבט של תחנות משטרת ישראל אלא גם תחנות כב"א וזה גם שירות בתי הסוהר

איציק בר:  למשרד לביטחון לאומי יש הרבה עבודה בקשר של מוכנות לרעידת אדמה

איציק בר:  יש הרבה מאוד דברים שהמשרד צריך לקדם והוא צריך להביא את זה לידי ביטוי בתקציב הנוכחי

יעקב אשר: דוד רוטר, הרשות להתחדשות עירונית

יעקב אשר:  רוצה להוסיף משהו?     

לאה קריכלי: הוא הלך

קריאה: הוא ישב כאן בסבלנות והלך

יעקב אשר: אדוני, יושב ראש מרכז השלטון המקומי

יעקב אשר:  היו כאן הרבה ראשי רשויות

חיים גבתי: צוהריים טובים

חיים גבתי:  אני אומר כמה דברים

חיים גבתי:  קודם כל, נושא חיזוק מבנים לקראת רעידות מעמיד אותנו בסדרי גודל של כ-800 אלף יחידות דיור שנמצאות בסכנה

חיים גבתי:  אנחנו ערים גם למה שקורה באזור

חיים גבתי:  דרך אגב, זה גם הגיע אלינו נכון שיש טענות שמדובר ברעשים שונים לחלוטין אבל עדיין, בסוף צריך לזכור שהיו כאן בעבר רעידת אדמה

חיים גבתי:  לכן ההתייחסות הפעם צריכה להיות הכי רצינית שיש למרות ששנים זלזלו בזה

חיים גבתי:  תמ"א 38 הייתה תמ"א לעשירים

חיים גבתי:  בנו אותה כדי לייצר מבנים, בתל אביב, רמת גן, חולון, גבעתיים ובכל המקומות האלה

חיים גבתי:  בבית שאן, שם נולדתי, כשאני מסתכל, כל פעם שהייתי רואה איזה בניין שעושים טובה ופעם בשנה עושים לו חיזוקים, זה בעצם הראה שלא רק שלא מתייחסים לזה ברצינות אלא מייחסים את זה לנדל"ניסטים בלבד

חיים גבתי:      המדינה צריכה להביא כסף חי אם היא לא תביא כסף חי, זה לא יקרה

חיים גבתי:  מדובר במיליארדי שקלים

חיים גבתי:  בזמנו עשינו תוכנית עם פיקוד העורף ואני מעריך שבחיבור של פיקוד העורף יחד עם משרד הבינוי והשיכון, נצטרך כאן משהו קצת יותר רציני מאשר כל המכתבים שראיתי שמשרדי הממשלה מוציאים, כל אחד – תסלחו לי על הביטוי - כדי לכסות על משהו

חיים גבתי:  כל אחד מסביר שהוא נתן כמה עשרות מיליוני שקלים אבל זאת באמת בדיחה עלובה

חיים גבתי:  עלובה כי מדובר במיליארדי שקלים

חיים גבתי:      אם רוצים לטפל כאן על טיפול אמיתי, משרדי הממשלה צריכים להתכנס כולם תחת מטריה אחת יחד עם פיקוד העורף, להשקיע גם בחיזוק מבנים, גם בהריסה ובנייה מחדש, עם בבניית ממ"דים כי בסוף צריך לשלב בין הדברים

חיים גבתי:  מצד אחד מדברים על רעידת אדמה, ומצד שני אנחנו מדברים גם על התקפות טילים שמתוכננות מצפון ומדרום

חיים גבתי:  לכן הדבר הזה יכול לקרות רק כאשר יהיה מדובר במיליארדי שקלים

חיים גבתי:  בזמנו עשינו את זה עם פיקוד העורף, עם תמיר ידיד

חיים גבתי:  לדעתי עשינו את זה בצפון

חיים גבתי:  זה התחיל עם 100 מיליון שקלים, סגרנו על זה, אבל עד שזה הגיע לשלב המימוש לדעתי לא נשארו אפילו 80 מיליון שקלים

חיים גבתי:  מדובר כאן במיליארדים והמשמעות היא שכל מכתבי ההכנה של משרדי הממשלה לוועדה שתהיה, הם לא יותר מאשר הכנה כי בסוף הם לא דיברו אפילו על טיפה בים

חיים גבתי:  זה אפילו לא זרזיף קטן של כמה עשרות מיליוני שקלים שזאת יותר פרוצדורה מאשר התעסקות אמיתית בדבר

חיים גבתי:      בסוף צריך לזכור שפריפריה בלי כסף של המדינה לא תוכל לקדם ולו מטר אחד של חיזוק מבנים והכנה לקראת רעידות אדמה, מה שכן יהיה אפשר לעשות באזורי הביקוש

חיים גבתי:  תודה

יעקב אשר: תודה רבה

יעקב אשר:  אני רוצה לומר לך שאי אפשר לברוח מזה ולדעתי זה צריך להיות היום בראש סדר העדיפויות שלנו

יעקב אשר:  הנושא הזה של התקצוב בצורה כזאת או בצורה אחרת, עלו כאן רעיונות

יעקב אשר:  אני מייצג אתכם

קריאה: יש עוד הרבה מה לומר

יעקב אשר: אני יודע אבל לא תאמרו היום הכול

קריאה: אבל משהו כן נאמר היום

יעקב אשר: משהו כן תאמרו היום

יעקב אשר:  שם המשחק נמצא שם בצד, שם יושב בחורצ'יק צעיר מהאוצר ורושם כל הזמן

יעקב אשר:  אני אומר לך שבסוף הכול מתחיל ונגמר שם

יעקב אשר:  כאן אנחנו צריכים כולנו לשלב ידיים כי זאת הדעה של רוב משרדי הממשלה

יעקב אשר:  כל החסמים שיש לנו, בסוף מגיעים לכסף

יעקב אשר:  הרבה פעילות נעשתה כאן

יעקב אשר:  הנושא הזה של התקציבים, במיוחד העניין הזה של מיגון, חידוש מבנים, התחדשות עירונית וכולי, זה דבר שהוא וין-וין אבל וין-וין עולה כסף

יעקב אשר:  שאלתי האם יש למערכות האוצר מיד כמה תעלה לנו רעידת אדמה במדינה, עם כל ההשלכות שלה

יעקב אשר:  אתה כראש עיר יודע מה השלכות של הדברים הללו

חיים גבתי: רעידת אדמה תעלה עשרות מיליארדי שקלים

חיים גבתי:  ההיערכות תעלה בין 5 ל-8 מיליארד שקלים

יעקב אשר: משרד הרווחה כאן

יעקב אשר:  אי אפשר בלי רווחה

עפרה כרמון אבן: כן

עפרה כרמון אבן:  מנהלת תחום בכיר דיור ותכנון בראייה חברתית

עפרה כרמון אבן:  אני רוצה לומר משפט לגבי פתרונות

עפרה כרמון אבן:  אני מבקשת שבהיבט הפיננסי, לכשנתכנס לפתרונות, שנחדל מהמגבלה של המצ'ינג כי אנחנו רואים תוכנית אחר תוכנית שלא מיושמת

יעקב אשר: אגב, היה צריך להיות עכשיו דיון על מצ'ינג וביטלנו אותו

יעקב אשר:  אני דווקא שמח שביטלנו אותו כי זה נותן לנו זמן להתכונן

יעקב אשר:  את רוצה להגיד לי שיש כספים שמיועדים – לא ברווחה השוטף – שקשורים לנושא הזה? את מדברת על השוטף

עפרה כרמון אבן: לכשנרצה לחזק את המבנים, שיגובשו הפתרונות, שלא ייווצר מצב שישיתו את הכלל של המצ'ינג ואז שוב אנחנו נראה רשויות מקומיות שלא יכולות לעמוד בזה

יעקב אשר: ברור

יעקב אשר:  אני הולך על מצ'ינג הפוך

עפרה כרמון אבן: גם ברמת הפרט, שלא ייווצר מצב שמשפחות שלא יכולות לשים איזה סכום כסף כתנאי, לא ייהנו מזה כי גם את זה אני רואה

יעקב אשר: לחיזוק

יעקב אשר:  נכון

יעקב אשר:  הערתך נרשמה

יעקב אשר:  מילה אחת על היערכות במקרה וזה קורה

עפרה כרמון אבן: זה לא המנדט שלי

יעקב אשר: זה לא המנדט שלך אבל אני מכיר את זה

יעקב אשר:  אני מכיר את זה מישיבות מל"ח ופס"ח בעירייה ואצלנו ברווחה

יעקב אשר:  אני יודע שכל תרגיל היו לוקחים את זה ברצינות

עפרה כרמון אבן: אני אגיד שאני לא פחות מודאגת לגבי המבנים של מחלקות הרווחה ומסגרות של שירותי רווחה

עפרה כרמון אבן:  אחד האימפוטים שלי למשרד יהיה סקר מבנים כדי לוודא לגבי מבני מחלקות הרווחה ומבנים שפועלים בהם שירותים של משרד הרווחה

יעקב אשר: אני מבקש ממך לעדכן אתנו האם זה נכנס לדיוני התקציב והאם זה הולך להיות בתוך העניין

יעקב אשר:  אם לא, נא להעביר אלינו מכתב בנושא

עפרה כרמון אבן: שלא לדבר על המעונות הממשלתיים ועל מבנים ישנים

יעקב אשר: זה עוד נושא

יעקב אשר:  אנחנו נגיע לכל אבל כנראה לא היום

יעקב אשר:       עוד זום קטן

יעקב אשר:  ראש עיריית עפולה, אבי אלקבץ

אבי אלקבץ: צוהריים טובים

אבי אלקבץ:  תודה על ההזדמנות

אבי אלקבץ:  אני רוצה לדבר על ארבע נקודות ממש בקצרה

אבי אלקבץ:      אנחנו צריכים לצאת מנקודת הנחה שהקדוש ברוך הוא נתן לנו 10 שנים להתכונן לרעידת האדמה הבאה או שבוע ואלה שני דברים שונים

אבי אלקבץ:  הדבר הראשון היא הדרך בה אנחנו נוכל לחזק את המבנים ולהתארגן בצורה כזאת שלא יהיו מבנים שייפגעו, והדבר השני מה קורה אם בעוד שבועיים חלילה קורה כאן משהו, איך אנחנו נעזרים ונחלצים מהמשבר הזה באמצעות הכוחות שלנו והכוחות של השכנים

אבי אלקבץ:      הדברים האלה נוגעים בעיקר לדברים סטטוטוריים בהם אנחנו נקבל סמכויות, כמו שאמרו חבריי ולא רק כסף

אבי אלקבץ:  אני חושב שיש לנו הרבה מה להציע וכדאי לרתום את כל עשרת ראשי הרשויות כי מצד אחד יש לנו הרבה דברים דומים ומצד שני יש את השונות בין עיר לעיר

אבי אלקבץ:  אם תחליטו מי זה המשרד שבעצם לוקח את הנושא הזה תחת חסותו ולא חיבור של כל מיני כי אז זה ייפול בין הכיסאות, שר אחד שיתקין תקנות, ייתן לנו את הסמכויות, אנחנו יודעים לעשות את הדברים

אבי אלקבץ:  חלק מהדברים יהיו קשורים בכסף וחלק מהדברים יהיו קשורים בהיתרים שיזמים פרטיים יוכלו לקבל הקלות משמעותיות כי בפריפריה זה לא כמו במרכז

אבי אלקבץ:  כמו שאמר ידידי חיים ביבס, אצלנו לא נעשה שום דבר בתמ"א 38

אבי אלקבץ:      רק מבחינת מספרים על רגל אחת

אבי אלקבץ:  בשנים האחרונות חוזקו 17 מבנים בעיר עפולה, מתוך 289

אבי אלקבץ:  זה אומר אצלנו יש כ-4,500 יחידות דיור שנמצאות בסיכון של בין 30 ל-70 אחוזים לקרוס ברעידת אדמה

אבי אלקבץ:  זה סדר גודל של 10 שנות בנייה אם נתחיל את זה היום

אבי אלקבץ:  אם קיבלנו את ההתרעה והאדמה עכשיו רועדת, בואו נבנה תוך 10 שנים 4,500 יחידות דיור חדשות ואם אנחנו צריכים להתארגן, טוב שיש לנו את אלי רגב שלקח אותנו להשתלמות ושם למדנו כמה אנחנו לא מוכנים

אבי אלקבץ:      אנחנו כבר קיבלנו הרשאה של כמיליון ו-200 אלף שקלים

אבי אלקבץ:  אנחנו נבנה בזה את ההתארגנות שלנו גם בהדרכות, גם ברכבים וגם בחיפ"ק

אבי אלקבץ:  גם אנחנו צריכים חיזוק בניין העירייה ובניין הרווחה

אבי אלקבץ:      אני מברך על הישיבה החשובה הזאת וסומך עליך אדוני היושב ראש עם הניסיון המוניציפאלי שלך שתמצא את הדרך להעביר אלינו את הכלים

יעקב אשר: תודה רבה

יעקב אשר:  אחריך אין טוב יותר מאשר לשמוע את משרד האוצר

יעקב אשר:  אני מבקש את התייחסותך, איך אתה רואה את הדברים שאתה שומע כאן, מה אתה מכיר, מה התוכניות

עשהאל צור: תודה רבה אדוני היושב ראש

עשהאל צור:  אגף התקציבים, משרד האוצר

יעקב אשר: עוד לא דיברנו - אני מבין שדיברו על זה בוועדת הכספים – על נושא הביטוח

יעקב אשר:  אני לא יודע אם הנציגים נמצאים כאן

עשהאל צור: נמצאים

עשהאל צור:  רשות שוק ההון

יעקב אשר: נשמע אותם אחר כך

יעקב אשר:      אתה רואה מה שאני רואה בדיון הזה? קח את 4 השעות האחרונות

עשהאל צור: אני מאוד מקווה שכן

יעקב אשר: יש לך כתפיים רחבות בשביל זה?     

עשהאל צור: לא יודע

עשהאל צור:  אפשר למדוד

יעקב אשר: תתחיל לענות

עשהאל צור: קודם כל, אני יודע שכבר נשמע כאן לעוס נושא התחדשות עירונית

עשהאל צור:  ביבס מכיר – הצגנו לו בשבוע שעבר – עוד תיקונים שאנחנו רוצים לעשות בהתחדשות עירונית

עשהאל צור:  בעינינו התחדשות עירונית היא הכלי המשמעותי לנושא של רעידות אדמה

עשהאל צור:  כן חשוב לומר כאן משהו למרות שאמרו אותו קודם

עשהאל צור:  אני חושב שבכל זאת אי אפשר להתעלם מהנושא של מספרי התחדשות עירונית גם באזורי הביקוש

עשהאל צור:  נכון, תמ"א 38 נועדה לחיזוק מבני רעידות אדמה

יעקב אשר: זה קורה בלעדיך

עשהאל צור: לחלוטין

יעקב אשר: אני לא מתעלם

יעקב אשר:  אני מוחא כפיים

יעקב אשר:  תהיה ישיבה מיוחדת למחוא כפיים בעניין הזה

יעקב אשר:  תכף ידבר נציג הקבלנים והיזמים שיסביר למה זה לא מדויק

יעקב אשר:  יש בעיות

יעקב אשר:  אני אומר, עזוב, תן לי להסתדר איתם באזור המרכז, באזור הביקושים, אבל מה משרד האוצר מבין שהוא צריך לעשות באותם מקומות שהם הפריפריה הגדולה והמסוכנת, שאלה אותם 10, או 12 או 14 ישובים? כי התבקשנו היום שיש יותר מ-10?     

עשהאל צור: אני אדייק

עשהאל צור:  כמובן שההתחדשות העירונית מתקיימת במרכז גם בלעדינו, בלי המדינה, ובכל זאת המדינה משקיעה שם מאות מיליוני שקלים כי יש מקומות שבלי זה לא היה קורה מה שהזכירו קודם, אותם הסכמי מסגרת להתחדשות עירונית שהמדינה משקיעה שם מאות מיליוני שקלים

עשהאל צור:  הם קיימים כי גם באזורי המרכז יש מקומות בהם צריך לשים כסף

יעקב אשר: אתה רוצה מדליה על זה שאתה שם בית ספר במקום שאתה הולך להכניס עוד 1,000 תלמידים

עשהאל צור: לא

עשהאל צור:  בכלל לא בית ספר

עשהאל צור:  דיברתי רק על התחדשות עירונית ממש

עשהאל צור:  מימון ישיר לצורך קידום התחדשות עירונית

יעקב אשר: אבל בסוף המימון הישיר הזה הוא בדיוק לצרכים של תפעול הרשות המקומית וזה גם לפיתוח וגם לא לפיתוח וזה יותר לפיתוח מאשר לא לפיתוח

יעקב אשר:  הרי מישהו צריך לתת להם מקום ללמוד, מועדון נוער והרבה דברים

עשהאל צור:  חד משמעית

עשהאל צור:  110 מיליון שקלים הוקצו לפיילוט

עשהאל צור:  כמובן זה לא מספק את כל הצרכים אבל כן הייתה הקצאה של כספים לצורך התחדשות עירונית בפריפריה ונבחרו המקומות שנבחרו

יעקב אשר: אני שואל אותך עשהאל

יעקב אשר:  אתה מבין שהפתרון לא מסתובב באזורי החיוך שאתה מדבר עליהם? לפחות תגיד לי שאתה מבין

יעקב אשר:  אל תיתן לי תשובות אחרות כי אתה לא יכול לתת לי עכשיו תשובות אחרות

יעקב אשר:  אני לא משחק בנדמה לי

יעקב אשר:  אני מכיר את האוצר

יעקב אשר:  חלק מהשערות הלבנות שיש לי, זה מזה

יעקב אשר:  אני שואל האם אתם מבינים כרגע את גודל האירוע ולא רק את גודל האירוע אלא את גודל הפתרון

יעקב אשר:  האם מישהו אצלכם באוצר מדמיין שידליק משואה על כך שצפה פני עתיד ולא רק ספר כסף עכשווי

יעקב אשר:      כאן חייבות להיות שתי זרועות, זרוע שמנטרלת בירוקרטיה ונותנת אפשרות לתכנן ולבנות מהר עד כמה שניתן ואפשר, וזרוע שנייה שמשלימה את האזורים הלא כלכליים

יעקב אשר:  זה לא 150 מיליון שקלים פה ואפילו לא 450 מיליון שקלים, סכום שהולך להינתן השנה בהתחדשות עירונית ומגיע על כך יישר כוח לכמה אנשים שיושבים כאן ליד השולחן ביניהם אני

יעקב אשר:  זה לא ייגמר בזה

יעקב אשר:  כאן חייבת לבוא איזושהי תוכנית שתהיה מחוץ לקופסה

יעקב אשר:  תחשבו שזאת קורונה אבל תקדימו אותה

יעקב אשר:  הרי אם היינו יודעים שנה קודם שהקורונה תבוא ואם היינו יודעים שיהיו חיסונים, היינו כנראה עוברים קורונה אחרת

יעקב אשר:  משרד האוצר היה אומר שאין כדאיות לרכוש את התרופות? הוא לא היה אומר את זה

יעקב אשר:  אותו הדבר כאן

יעקב אשר:  אני מקווה שבכלל לא תהיה רעידת אדמה אבל לדעת המומחים בין שבוע לשבע שנים, כדי להגיע לסטטיסטיקה של 100 שנים

יעקב אשר:  שבע שנים, שבע שנות תקציב זה הרבה ואפשר לעשות המון

יעקב אשר:       אני צריך שתגיד לי אם הבנת את גודל האירוע

עשהאל צור: אני חושב שהבנתי

עשהאל צור:  גם חשוב לי להגיד בנושא הזה שכל מה שאמרו כאן קודם בנוגע – ואני כן אגע בנושא הזה – לפישוט הליכי התכנון והורדת הרגולציה כדי שיהיה אפשר לעשות את הדברים ברשויות המקומיות כמובן שמינהל התכנון ייתן את חוות הדעת המקצועית, אני איש אוצר, אבל כמובן שאנחנו תומכים בדבר הזה באופן מלא

עשהאל צור:      כן חשוב לי גם להגיד שבעשור האחרון האוצר תקצב בצורה ישירה – מדברים כאן הרבה על תקצוב ישיר – כ-450 מיליון שקלים לחיזוק מבנים ולא לדברים אחרים

עשהאל צור:  נכון שמדינת ישראל כשהיא באה לחזק מבנים, היא מתחילה קודם כל בדירות הדיור הציבורי

יעקב אשר: אבל אתה שומע את המספרים ואתה רחוק

יעקב אשר:  מה זה 450 מיליון שקלים ל-10 ישובים?      

קריאה: דיברו על 100 אלף שקלים לחיזוק בניין אחד

יעקב אשר: רק החיזוק הפשוט עולה 100 אלף שקלים

קריאה: נכון

יעקב אשר: שהוא מציל חיים

יעקב אשר:  הוא לא חכם לעתיד אבל לא משנה

יעקב אשר:  הוא לדירה אחת

עשהאל צור: כן

עשהאל צור:  חשוב לי להגיד לדיון ולמשרדים השונים שהציגו את הדברים

עשהאל צור:  בסופו של דבר כאשר מתנהלים דיוני תקציב בין המשרדים השונים, העדיפות העיקרית היא מה שהמשרדים שמים בראש סדרי העדיפויות שלהם

יעקב אשר: רגע

יעקב אשר:  זה נכון ולא נכון

עשהאל צור: אמר כאן מישהו שהוא לא אני שהמשרדים השונים שמים את זה בקצה סדר העדיפויות

עשהאל צור:  לא אני אמרתי את זה אלא מישהו אחר

יעקב אשר: אבל אתה מכיר את הדבר הזה כשבאים ואומרים לך איזה ילד אתה מעדיף? את זה או את זה? כשאתה בא לרווחה ואומר להם או עוד מרכז למניעת פגיעות או משהו אחר, מה יגידו לך? אני או מרח לך שלא תהיה במצב הזה

יעקב אשר:       יש לי אליך שתי משאלות, אפילו לא בקשות

יעקב אשר:  משאלה אחת היא שתבינו את גודל השעה ותעביר את זה לממונים עליך למעלה וגם תבוא אתה עם הדבר הזה

יעקב אשר:  תאמין לי, אתם יושבים בישיבות, תבינו שאנחנו לא נקבל את המספרים האלה כפתרונות

יעקב אשר:       בקשה קטנה שנייה

יעקב אשר:  שמענו כאן דברים

יעקב אשר:  למשל הגנת הסביבה צריכים שלושה-ארבעה מיליון מפקחים

יעקב אשר:  אני זוכר גם אותך, המכון הגיאולוגי

יעקב אשר:  אל תבדקו לי את הזיכרון

יעקב אשר:  הגנת הסביבה צריכים שלושה-ארבעה תקנים כדי לסיים את ההגנה המקסימלית שאפשר על אותם מקומות כי שם זה לא רימון יד אלא זה משהו הרבה יותר גדול

יעקב אשר:  המכון הגיאולוגי צריך להמשיך ולמקסם את המערכת שלו שהיא מצילת חיים

יעקב אשר:  העירייה של ג'קי לוי, תחנת המשטרה, יש דברים שהם בסדרי גודל קטנים מאוד

יעקב אשר:  כשיבואו המשרדים ברור שזה יסתיים במשא ומתן איתם אבל לדברים האלה צריך להביא תוספות

יעקב אשר:      אלה הדברים הקטנים והמאוד חשובים

יעקב אשר:  אני רוצה לומר לך עוד פעם ואני אומר את זה גם לך אדוני יושב ראש השלטון המקומי שהתחושה שלי – גם הפידבק מהרשויות – שמעבר לבעיות הקטנות והמעצבנות האלה ומעבר לבעיה הגדולה מאוד של החידוש, שיפוץ המבנים, בטיחות המבנים והכול – בשאר הדברים יש זרימה טובה בין הרשויות, לבין פיקוד העורף, לבין משרד הפנים, לבין האחרים

יעקב אשר:  בוא נמקד את הפנס היכן שצריך ושני המקומות העיקריים אלה הם אתם

יעקב אשר:       אם כן, ראית, תעביר את הדברים הלאה, ושנית, תנסה לפתור את העניין

יעקב אשר:      התאחדות בוני הארץ

טלי גוטליב: תודה רבה

טלי גוטליב:  אני רוצה לחלק את דבריי לשני חלקים

טלי גוטליב:  קודם כל, לגבי ההיערכות

טלי גוטליב:  אנחנו מדברים כאן על פיקוד העורף, על המשטרה, על מינהל תכנון, על ראשי רשויות ואתה מחפש פתרונות

טלי גוטליב:  היום יש לנו תוכנית שנקראת תמ"א 38 שתוקפה יפוג באוקטובר

טלי גוטליב:  כראש עיר אתה יודע שתוכנית שתוקפה פג באוקטובר, זאת אומרת שאנחנו, היזמים והקבלנים, כבר כמה חודשים לא יכולים להחתים, כי מה זה אוקטובר בתכנון ובנייה? זה אתמול, זה בשנה שעברה

יעקב אשר: אין לי כאן את היועץ המשפטי אבל היו הוראות מעבר

טלי גוטליב: כן, אני יודע, אבל באוקטובר הזה נגמר

טלי גוטליב:  אין תמ"א 38

טלי גוטליב:  האריכו אותה משנה שעברה לשנה, קבעו שמי שפותח תיק עד אוקטובר זה חל עליו, אבל אתה יודע שלפתוח תיק ברשות המקומית לוקח חודשים

טלי גוטליב:  זאת אומרת שבניין שייחתם היום, לא יכול לעמוד בהוראות החוק ולא יוכל להיות מחוזק מפני רעידות אדמה

טלי גוטליב:       חלופת שקד עוד לא ישימה

טלי גוטליב:  הייתי בכל הוועדות שדנו בחלופת שקד, הייתי גם בוועדות הפנימיות

טלי גוטליב:  התקנות עדיין לא נחתמו ולכן יש היום ריק מסוים שבו מבנים שרוצים להתחדש מפני רעידות אדמה, אין להם פתרון

טלי גוטליב:  חלופת שקד עדיין לא ישימה ובאוקטובר תוקף תמ"א 38 יפוג

טלי גוטליב:       אני חושב שקודם כל צריך שתצא מהוועדה הזאת קריאה, וכמובן ממך כיושב ראש הוועדה, אחרי שאנחנו יודעים מה המצב, להאריך את תמ"א 38

טלי גוטליב:       שאלת גם את מינהל תכנון

טלי גוטליב:  אתמול דיברה איתי רותי שוורץ שבאמת עושה עבודה נפלאה

טלי גוטליב:  אתה ישבת בוועדה המחוזית

טלי גוטליב:  כמה זמן לוקח לנו היום לעמוד בתנאי סף לוועדה המחוזית בפינוי-בינוי? לא להגיע לדיון בוועדה אלא רק לאסוף את המסמכים וזה אחרי ששלוש, ארבע וחמש שנים החתמנו את הדיירים והכנסת גם עשתה דבר חכם כשהורידה את הרוב הדרוש שזה דבר נפלא

טלי גוטליב:  בסוף אנחנו צריכים את העזרה שלכם קודם כל בהארכת את החוק בדחיפות כדי שהרבה מבנים יוכלו להיכנס ולהתחזק

טלי גוטליב:      לגבי הפתרון לפריפריה

טלי גוטליב:  יש לנו במשך שנים תוכניות מעולות שנותנות פתרון לפריפריה

טלי גוטליב:  אני חושב שהדבר הזה לא צריך להגיע מתקציב המדינה אלא הוא יכול להגיע מפתרון שבו הרווחים שיש לנו מפרויקטים של התחדשות עירונית במרכז, שהם רווחיים, להתקזז איתם בפרויקטים שנמצאים בפריפריה

טלי גוטליב:  אני חושב שהפתרון הזה הוא פתרון שהוא ישים

טלי גוטליב:  אפשר לעשות אותו גם כפיילוט

טלי גוטליב:  אפשר לעשות עכשיו הוראת שעה

טלי גוטליב:  בוא ננסה שנה, בוא ניתן טקס קרדיט במשך שנה, נחליט שאנחנו מנסים את הדבר הזה

יעקב אשר: הנושא נמצא על השולחן

טלי גוטליב: הוא על השולחן אבל הוא גם צריך להתקדם צעד קדימה

טלי גוטליב:  אני רוצה להגיד לך שאני לפני כחודש הרסתי מבנה לא קטן וכשהבאגר נכנס, הוא לא היה צריך לגעת במבנה אלא הוא רק נגע במרפסת וכל המבנה התמוטט

טלי גוטליב:  יש המון מבנים שנמצאים במצב כזה

טלי גוטליב:  דיברו כאן על רעידת אדמה בעוצמה של 8-7

טלי גוטליב: 5, המבנים ייפלו בעוצמה נמוכה יותר

טלי גוטליב:      כבוד היושב ראש, אני אומר לך שחלופת שקד היא חלופה – דיברת עליה בהתחלה – בעייתית, היא חלופה מסורבלת, היא חלופה שלא תיתן פתרון, היא חלופה שלוקחת המון זמן, היא חלופה שאני אומר לך שממנה לא תצא הבשורה

טלי גוטליב:  אני חושב שכרגע יש תוכנית שאיתה ניתן לחזק ואני מבקש שתצא מכאן הוראה שלך להאריך את תמ"א 38 לפחות במספר שנים ולגרום לחלופת שקד שלאט לאט תתקומם

טלי גוטליב:  אי אפשר לבוא ולומר שאנחנו נצא מתמ"א 38, מכניסים את חלופת שקד בלי לתת זמן ביניים

טלי גוטליב:  חלופת שקד יכולה להתחיל לצמוח, לתת לרשויות לעבוד לאט לאט, להתחיל להכניס מבנים לפי חלופת שקד, לראות איך היא עובדת אבל במקביל צריך להמשיך עם תמ"א 38

טלי גוטליב:  למה לעצור תוכנית שעובדת?     

יעקב אשר: את רוצה לענות?     

רות שוורץ חנוך: אני אתייחס לחלופה

רות שוורץ חנוך:  זו חלופה מאושרת

רות שוורץ חנוך:  עמית צודק שהתקנות עוד לא נחתמו אבל אנחנו בדרך לפרסומן

רות שוורץ חנוך:  אפשר לקדם תוכנית בסמכות מקומית על פי החלופה

רות שוורץ חנוך:  פשוט המנגנון של תוכנית היתר מחכה לאישור של התקנות

רות שוורץ חנוך:      לגבי תמ"א 38, המועצה הארצית החליטה כבר לפני שנה וחצי ולפני מספר חודשים שזו ההארכה האחרונה לתמ"א 38 כי היא לא עוזרת כל כך בפריפריה והיא מייצרת בעיות במרקם העירוני, חוסר שטחי ציבור, תשתיות

רות שוורץ חנוך:  החלופה לתמ"א 38 נותנת את המענה כי זאת תוכנית בסמכות מקומית

יעקב אשר: תודה

טלי גוטליב: היו פרויקטים שהצליחו, שהוגשו לפי חלופת שקד?     

רות שוורץ חנוך: לא

יעקב אשר: התאחדות בוני הארץ

יוסף חיים שמחון: יועץ מנכ"ל משרד הפנים

יוסף חיים שמחון:  אני יכול לומר שבעקבות דיונים אצל המנכ"ל נבחנת כרגע האפשרות – זה על שולחנו של המנכ"ל - להאריך את תוקף התקנה של תמ"א 38

יוסף חיים שמחון:  זה נדון בימים אלה

יעקב אשר: מישהו ביקש כותרת? קיבלתם כותרת

יוסף חיים שמחון:  נכון שזה למקומות כדאיים ולמקומות פחות כדאיים להשקעה זה פחות תופס, גם זה על השולחן, אבל אפשר לומר שהמנכ"ל בוחן את הארכת התקנה של תמ"א 38

יעקב אשר: בוחן בזהירות, נקרא לזה כך

דוד מור: הפורום להתחדשות עירונית

דוד מור:  אל לנו ליפול לרעידות האדמה על מנת לחזק את תמ"א 38

דוד מור:  מינהל התכנון כבר שנה וחצי אומר שזה גרוע

דוד מור:  אני מבקש מהקבלנים לא לתפוס טרמפ על נושא רעידות האדמה

דוד מור:  זה פשוט בדמנו

דוד מור:  אנשי המקצוע החליטו

יעקב אשר: אני אומר לך שגם מה שאמר עכשיו יועץ המנכ"ל, גם אם זה יהיה, אנחנו יודעים – ואמר את זה גם יושב ראש השלטון המקומי – שתמ"א 38 כמו שהיא, לפריפריה היא לא עוזרת

דוד מור: נכון

יעקב אשר: יכול להיות היא טובה במקומות אחרים

דוד מור: לא

דוד מור:  היא גרועה בכל מקום

קריאה: היא מצילה חיים

יעקב אשר: כל אחד מגיע מנקודת המבט שלו

יעקב אשר:  גם אתה

דוד מור: גם אני

דוד מור:  אני מודה

יעקב אשר: כנראה גם אני למרות שאני מקווה שלא

יעקב אשר:  אני משתדל לדבר בכמה נקודות מבט

יעקב אשר:  אני אומר שכרגע סטטוטורית, אמרה את זה נציגת מינהל התכנון, מה שאמור להיות בתוקף זאת חלופת שקד

דוד מור: מקובל

יעקב אשר: רגע

יעקב אשר:  יש תקנות שחייבים להעביר אותן

יעקב אשר:  אני לא יודע למה זה מחכה

יעקב אשר:  אולי את יכולה להגיד לי אם זה מחכה לנו, לוועדה, כדי לתקן את התקנות?     

רות שוורץ חנוך: לא

רות שוורץ חנוך:  אנחנו עושים את העבודה המקצועית

יעקב אשר: תקדמו את זה מהר

יעקב אשר:      תמ"א 38 מאוקטובר לא קיימת, מעבר להמשכיות

יעקב אשר:  אני שמח שאומר משרד הפנים שהוא מתייחס כרגע לכל כשעת חרום והוא יבחן גם את זה

יעקב אשר:  זה בסדר שהם יבחנו את זה ומאוד יכול להיות שצריך לבחון את זה ואולי לתת את זה במקומות מסוימים

יעקב אשר:  לכל אחד צריך לתת את התרופה שלו ואני תמיד אומר שפתרונות לכל המדינה, זה לא קיים

יעקב אשר:  כל אחד צריך את הכפפה שמתאימה ליד שלו

יעקב אשר:      אני כן רוצה לעודד שגם באזורי המרכז יעשו את זה כי באזורי המרכז חיים אנשים, חיים קשישים והם גרים בבתים מטים ליפול והם גרים בתל אביב-יפו אבל הם לא במגדלים של תל אביב-יפו אלא בשכונות מצוקה או בשכונות ישנות

יעקב אשר:       לא ננהל את הדיון עכשיו אבל אני אומר דבר אחד

יעקב אשר:  חשיבה נוספת היא תמיד טובה

יעקב אשר:  הוא לא אמר משהו מעבר לזה ואני מברך על זה

דוד מור: הוא ביקש הוראת שעה

יעקב אשר: אני שמעתי

יעקב אשר:  מי עוד נשאר לנו?     

חנה הלינה קופרמן: אני מחכה בסבלנות

יעקב אשר: נכון

יעקב אשר:  בבקשה

חנה הלינה קופרמן: יושבת ראש הפורום הישראלי לשמירה על החופים

חנה הלינה קופרמן:  אני מבקשת להגיב על דברי נציגת המשרד להגנת הסביבה בנושא חומרים מסוכנים

חנה הלינה קופרמן:  סביב מפרץ חיפה יש כמיליון אנשים

חנה הלינה קופרמן:  אזור מפרץ חיפה רגיש באופן מיוחד לרעידות אדמה ורוב החומרים המסוכנים שם יושבים על קרקע מתנזלת

חנה הלינה קופרמן:  בשנת 2015, בהחלטה מספר 529 החליטה הממשלה לעשות סקר סיכונים מצרפי שבוחן תרחישי שרשרת לרעידות אדמה כולל צנרת, וזה חשוב מאוד, כי תרחישי שרשרת כמו שהיו בטנג'ין ובביירות הם דבר מסוכן מאוד שיכול להרים את כל האזור באוויר

חנה הלינה קופרמן:  הסקר הזה מתעכב שבע שנים בלי שום הסבר ולאחרונה המשרד להגנת הסביבה הקפיא אותו

חנה הלינה קופרמן:      חבל לי שנציג המל"ל כבר עזב אבל אני מבקשת שתעבירו לו, פיקוד העורף, את הדברים האלה

חנה הלינה קופרמן:  מבקר המדינה התריע במספר דוחות על כך שהדוח הזה מתעכב וחשוב לעשות אותו כדי שבכלל ניתן יהיה להיערך לתרחיש כזה ברעידות אדמה

חנה הלינה קופרמן:  פיקוד העורף, גם לא המל"ל ולא צה"ל, לא יכול להיערך כי אין להם את התסקיר הזה

חנה הלינה קופרמן:  אין להם שום תסקיר על תרחיש חומרים מסוכנים במפרץ חיפה

חנה הלינה קופרמן:      אני מבקשת לעשות דיון מיוחד בנושא הזה ומה שצריך לקדם כדבר ראשון זה את הדוח הזה של תסקיר מצרפי של תרחיש חומרים מסוכנים בזמן רעידת אדמה במפרץ חיפה, תרחיש שהוא גם חשוב מאוד בזמן מלחמה וגם בפיגוע טרור כי טיל אחד על מכל גפ"ם יכול גם הוא להרים את כל האזור באוויר

חנה הלינה קופרמן:  למה מעכבים אותו?      בוועדת התכנון מכירים אותי כי במשך שנים אני מנסה להתריע על הנושא הזה של סקר סיכונים והיעדר הבחינה שלו

חנה הלינה קופרמן:  המשותף בינינו לבין תורכיה זאת השחיתות ואני רוצה להסביר

חנה הלינה קופרמן:  שחיתות היא לא רק שלוקחים מעטפה ושמים בכיס אלא שחיתות היא כאשר הגורמים החזקים ביותר במדינת ישראל שהיום מרחיבים את האחסון של כמויות החומרים המסוכנים והנפיצים במפרץ חיפה, לא מאפשרים ולוחצים - ויש להם לובי חזק - שהדוח הזה לא יתממש

חנה הלינה קופרמן:  זאת הסיבה שאין סקר סיכונים מצרפי לתרחישי שרשרת כולל צנרת של חומרים מסוכנים במפרץ חיפה למרות התרעות חוזרות ונשנות

יעקב אשר: תודה רבה

יעקב אשר:  את ודאי יודעת שלפני שבוע היה לנו דיון על זה

יעקב אשר:  היה לנו דיון על מפרץ חיפה

חנה הלינה קופרמן: אבל לא בהקשר של רעידות אדמה

חנה הלינה קופרמן:  לכן באתי

חנה הלינה קופרמן:  אני באה כדי למנוע פגיעה בחיים ולא לאסוף את הגוויות אחר כך

יעקב אשר: חלילה

יעקב אשר:  תודה רבה לך

חנה הלינה קופרמן: אפילו אם חלילה יהיה תרחיש כזה, פיקוד העורף ואף גורם לא יכול אפילו להיערך אליו

חנה הלינה קופרמן:  תארו לכם מה עלול להיות כאן

חנה הלינה קופרמן:  קטסטרופה

יעקב אשר: אני יודע שנערכו אבל יש דברים שחסרים

חנה הלינה קופרמן: זה הפיל שבחדר כי הכול כסף

חנה הלינה קופרמן:  זו הסיבה שהוועדה שהייתה אמורה לדון בנושא רעידות אדמה, כבר שבע שנים לא התכנסה

חנה הלינה קופרמן:  זה כסף

חנה הלינה קופרמן:  זה מה שעומד מאחורי זה

יעקב אשר: זה לא יקרה יותר

יעקב אשר:  הוועדות האלה, אנחנו נשב להן על הראש, על כל הוועדות כולל הוועדה הזאת בה דובר קודם

יעקב אשר:  תודה רבה

יעקב אשר:      נמצא איתנו ב-זום אביחי שטרן מקריית שמונה?     

קריאה: לא

קריאה:  הוא יצא

יעקב אשר: רונן בשארי, מד"א

רונן בשארי: תודה רבה ליושב ראש הוועדה על שאתה נותן לי לדבר

רונן בשארי:  כידוע לך מד"א הוא גוף סטוטורי שהוקם על פי חוק ובעצם החוק מטיל על מד"א להיות גוף מענה לתרחישי חרום, ביניהם לענייננו זאת רעידת אדמה

רונן בשארי:  אנחנו חלק מהמגיבים הראשונים ואנחנו נמצאים בתרגולת ובממשקים עם פיקוד העורף, משטרת ישראל ושאר הגורמים הרלוונטיים כולל הרשויות

רונן בשארי:       למד"א בעת רעידת אדמה יש שלושה אתגרים מרכזיים אחרי שכבר הבנו שכנראה הבניינים לא יחוזקו ואז יהיו הרבה נפגעים בהתאם למסגרת ההיערכות של רעידות אדמה

רונן בשארי:  האתגר הראשון של מד"א הוא המענה בזירות ההרס וכאן הפער המרכזי במענה הראשוני והמיידי עד להגעת כוחות הרפואה של צה"ל והכניסה המסיבית שלהם יחד עם הלוגיסטיקה

רונן בשארי:      אנחנו הצגנו למשרד הבריאות ולכלל הגורמים את נושא נקודות הטיפול הראשוניות באתרי ההרס

רונן בשארי:  זה היה בהובלת רח"ל יחד עם משרד הפנים, משרדי ממשלה ומשרד הבריאות כמובן

רונן בשארי:  לצערנו הכנו תוכנית שאמורה לאגם משאבים בחוסר

רונן בשארי:  זה אומר, משאבים זה כוח אדם

יעקב אשר: מתנדבים

רונן בשארי: גם מתנדבים

רונן בשארי:  בעיקר זאת רפואה בקהילה שהיא כמונו פרוסה בכל הארץ עם עשרות אנשי רפואה

רונן בשארי:  רפואה בקהילה אלה כל קופות החולים שאין להן ממשק חרומי ביום יום

רונן בשארי:  בסוף אתה בא לרופא

יעקב אשר: ועכשיו יש ממשק כזה?     

רונן בשארי: עשינו פיילוטים

רונן בשארי:  כל התוכנית הזו של איגום משאב כוח האדם הרפואי שנמצא ופרוס בכל הארץ, ואם אנחנו ניקח את תרחישי הייחוס, כאשר היום יש ארבעה תרחישי ייחוס, תראו מה קרה בתורכיה כאשר בשעות הערב או בשעות הלילה כאשר כולם בבית, אז קרתה הרעידה

רונן בשארי:  תראו מה עושה הרפואה בקהילה

רונן בשארי:  היא לא תגיע לקופות החולים

יעקב אשר: מתי הוגשה התוכנית הזאת?     

רונן בשארי: התוכנית הוגשה כבר ב-2016, בשנת 2017 נעשה פיילוט שלצערי הופסק בגלל אי מימון

רונן בשארי:  התוכנית הזו קיימת אבל יש פער כספי

רונן בשארי:  חבל שהמל"ל לא כאן כי הוא מוביל את זה וגם אצלו התקיים דיון בנושא נקודות הטיפול הראשוניות

יעקב אשר: מי היה אמור להכין את התוכנית הזאת?     

רונן בשארי: משרד הבריאות הטיל על מד"א, מד"א הכין את התוכנית, הגיש את המשמעויות וכרגע הפער המרכזי הוא לא המימוש אלא איגום המשאבים התקציביים

רונן בשארי:       הנושא השני והאתגר של מד"א - כשיש לנו נפגעים – הוא נושא התרמות הדם

רונן בשארי:  בהינתן שמספר הנפגעים הוא גדול, נתפלל שלא יהיו פגיעות בתשתיות של מד"א בנושא התרמות הדם

רונן בשארי:  הפער השני של מדינת ישראל הוא תרומות הדם

רונן בשארי:  פעם אחת להתרים את תושבי הארץ ופעם שנייה בהסכמים בילטרליים - ממשלה לממשלה – בנושא יבוא דם

רונן בשארי:  זה אומר שמד"א עשה הסכם יחד עם רח"ל או בהובלת רח"ל בארצות הברית לפני הקורונה, על 3,000 מנות דם

רונן בשארי:  בימים אלה אנחנו בוחנים שוב את ההסכם כי כנראה אחרי הקורונה זה מעמיד את האספקה הזאת ואת ההסכם הזה על קרעי תרנגולת ואנחנו בוחנים אותו

רונן בשארי:  גם אם נחתום עם ארצות הברית, מדובר על 72 שעות והלאה, לאור המרחק

יעקב אשר: מי עושה את זה? אתם?     

רונן בשארי: אנחנו יחד ם משרד הבריאות וכמובן בהובלת רח"ל

רונן בשארי:       הנושא השלישי הוא המבנים

רונן בשארי:  למד"א יש 31 תחנות

רונן בשארי:  זאת הרציפות התפקודית

רונן בשארי:  31 תחנות שניבנו לפני 1981 וגם כאן אנחנו מבקשים איגום תקציבי על מנת שנוכל לחזק אותם כמו שמחזקים את מבני משטרת ישראל וכיבוי

יעקב אשר: עוד לא מחזקים

יעקב אשר:  האוצר, יש לך עוד מקום לרשום על הנייר?     

עשהאל צור: נרשם

רונן בשארי: כפי שציינתי בהתחלה, החוק מטיל על מד"א אחריות למענה אבל אנחנו לא מתוקצבים לחרום וזה הפער המשמעותי ביותר

רונן בשארי:  החוק מטיל על מד"א מענה לתרחישי חרום, לענייננו רעידות אדמה, אבל בעצם לא מתקצב את המוכנות, את בניין הכוח ומד"א מכין את עצמו במשאבים שנדרשים

רונן בשארי:  להגיד לך שזה מספיק – לא, אבל זה בהתאם לתקציב

יעקב אשר: אתה יודע מה יעשו

יעקב אשר:  יאשרו לך את זה תוך כדי האירוע

רונן בשארי: אני מקווה שלא נגיע לזה

רונן בשארי:       אחרון, הצלב האדום

רונן בשארי:  כידוע לך אנחנו מייצגים את המדינה כאגודת צלב אדום

רונן בשארי:  מדובר כאן על מחסה

רונן בשארי:  גם כאן הנושא מתורגל יחד עם משרד הבריאות

רונן בשארי:  יש לנו תוכניות ותרגלנו בית חולים שדה שיגיע לכאן ויסייע

רונן בשארי:  אנחנו עושים קורסים בחוץ לארץ וגם לעניין הזה אנחנו נדרשים

יעקב אשר: תודה

יעקב אשר:  משרד האנרגיה

ירון לוי: אני ראש אגף בכיר לחרום, ביטחון וסייבר

ירון לוי:  אנחנו מטפלים יחד עם הרשויות הייעודיות בתחום החשמל, הגז הטבעי, מינהל הדלק והמים ברציפות האנרגטית של המדינה

ירון לוי:  אנחנו עובדים לפי מסגרת ההיערכות

ירון לוי:  למעשה אלה תרחישים שגובשו על ידי רח"ל, מתוכם גזרנו את הנזק הצפוי לתשתיות האנרגיה ונקבעו בהתאמה עם רח"ל רמות השירות הנדרשות

ירון לוי:  אנחנו למעשה פועלים להפחתת הנזק האפשרי וזה גם באמצעות הרמה התשתיתית, הפיזור של תשתיות האנרגיה בארץ

ירון לוי:  זה לאורך המדינה בצורה כזאת שגם אם יש נזק באזור אחד, עדיין יש יתירות באזורים אחרים

ירון לוי:  בנוסף, באמצעות גיוון של הגירה והזרמה של דלקים, מה גז, מה סולר והאפשרות להזרים אותם

ירון לוי:  אנחנו פועלים גם באזור של המענה הראשוני

יעקב אשר: השליטה המלאה על כל הדברים האלה היא שלכם?     

ירון לוי: כן

ירון לוי:  צריך להגיד שכאן יש הבדל בין רמת המשרד לרמת הרשויות הייעודיות ובסוף גופי הביצוע -הם נוגה, מקורות אבל לתשובתך, כן

יעקב אשר: מי המתכלל של כל זה?     

ירון לוי: המתכלל, המשרד הוא שמתכלל

ירון לוי:  לצורך זה אנחנו מגבשים תמונת מצב ופועלים לתעדף

יעקב אשר: הגופים האלה תרגלו שעת חרום ודברים מהסוג הזה?     

ירון לוי: החל מ-2016 תרגול ברמת המשרד

ירון לוי:  בשנה שעברה היה מש"מ

יעקב אשר: חסמים, חוסרים? נציג האוצר כאן

ירון לוי: יש תוכנית ודרישה תקציבית של המשרד בה הנושא מתוכלל ועובדים מול האוצר בדגש על כל מה שקשור להגירה, יכולת הגירה של דלקים ושל גז ו של צנרת שתאפשר להזרים לאורך ולרוחב של הארץ

יעקב אשר: תודה רבה

יעקב אשר:  אגב, דבר אחד אולי כן יקרה מתוך כל הסיפור הזה

יעקב אשר:  הרי כל המשרדים השונים נמצאים במשא ומתן עם האוצר על התקציב

יעקב אשר:  יהיה קשה להם להתעלם מרעידת האדמה

יעקב אשר:  צריך למשוך את זה עוד קצת בכותרות אבל יהיה קשה להם להתעלם מהדבר הזה ואוי ואבוי שיתעלמו מזה, או האוצר או המשרדים הייעודיים

משה סולומון: אדוני, אם אפשר להתייחס לנקודה הקודמת

משה סולומון:  מרכז השלטון המקומי

משה סולומון:  אנחנו מבקשים שגם בנושא הזה הרשויות המקומיות ישותפו

יעקב אשר: באיזה נושא?     

משה סולומון: הנושא של האנרגיה, של הצוברים, של התשתיות של הצנרת

יעקב אשר: אני מבין שהוא אמר שיש

משה סולומון: הוא דיבר על הרשויות הייעודיות שלהם

משה סולומון:  כלומר, רשויות השלטון ייעודיות לטובת הטיפול באנרגיה

יעקב אשר: את מעלה שאלה מעניינת

יעקב אשר:  ראש רשות יודע שיש לו חומרים מסוכנים?     

משה סולומון: צריך לדעת לאן לפנות אוכלוסייה, אם יש איזשהו אזור בסיכון

יעקב אשר: או לאן לא לפנות

משה סולומון: בדיוק

יעקב אשר: יש סנכרון ביניכם לבין הרשויות המקומיות?     

ירון לוי: כן

ירון לוי:  יש סנכרון

ירון לוי:  אני מזכיר שבמקום שמדובר במאגרי דלקים ואנרגיה, זה פחות אזור שהוא משולב

ירון לוי:  ברוב המקרים הוא לא נמצא בלב הערים, כך שאני לא בטוח שזה הממשק

משה סולומון: דיברנו על תשתיות צנרת ואני גם מזכירה צוברים של גז שגם על זה היה לנו דיון

משה סולומון:  אני מזכירה לוועדה שחלק מהתשתיות שהיום פטורות מהיתר בנייה, הן מוסדרות בהסדר אחר ולכן אנחנו לא תמיד יכולים לדעת על כל מקום היכן הוא נמצא ויש לכך סיכון כאשר צריך לפנות אוכלוסייה, כמוש אמר היושב ראש

יעקב אשר: אני חושב שהדבר הנכון הוא באמת לעשות מיפוי מול כל רשות בצוברי גז או דברים כאלה

יעקב אשר:  או שיש רשות שבסמוך לשכונת מגורים עוברת איזושהי תשתית כזו או אחרת שיכולה להיות מסוכנת

ירון לוי: כאשר דיברתי על תמונת המצב, היכולת לראות תמונת מצב ברמת המשרד, הוא גם אזור שרלוונטי לפעולה שלנו במקום הזה

יעקב אשר: תודה

יעקב אשר:  מירל לוטן, הפורום להתחדשות עירונית

מירל לוטן: אני מהפורום להתחדשות עירונית, עוסק כ-20 ומשהו שנים בתחום מניעת אסונות והצלת חיים

מירל לוטן:  לא אחזור על כל הדברים שנאמרו כאן אבל רוב הדברים הם מאוד חשובים ונכון שהבסיס שלהם הוא כסף

מירל לוטן:  אני רוצה לגלות לכולם סוד

מירל לוטן:  יש דברים שאפשר לעשות גם בלי כסף

מירל לוטן:  אפשר להגדיל את הסיכוי להציל חיים רק במחשבה ורצון טוב

מירל לוטן:  אני אתן שלוש דוגמאות שלדעתי צריך לעשות אותן

מירל לוטן:      שיפור התרחישים של פיקוד העורף ושל משרד החינוך כי התרחישים לדעתי לא מייצגים את המציאות שלאחר רעידת אדמה

מירל לוטן:  לכן האימון שלהם הוא חשוב אבל לא רלוונטי לתרחיש כמו שיקרה לצערנו

מירל לוטן:      שינוי ההוראה הראשונה שפיקוד העורף מורה לאנשים שאם אתה יכול לצאת מהבניין תוך כמה שניות, צא

מירל לוטן:  ההוראה היא נכונה אבל לא רלוונטית

מירל לוטן:  אנשים לא יכולים לצאת תוך שלוש שניות

יעקב אשר: אבל יש המשך להוראות

יעקב אשר:  אם לא תצא, תעמוד מתחת למשקוף

מירל לוטן: אנשים פועלים לפי מה שהם זוכרים

מירל לוטן:  תהיה המולה, אחד ידרוך על השני, ינסו לצאת החוצה ולא יצליחו

מירל לוטן:  רוב האנשים שמקבלים החלטות לא חוו על בשרם רעידת אדמה כפי שאני חוויתי

מירל לוטן:  אתה לא יכול ללכת מכאן עד הדלת הזאת

מירל לוטן:  אותו דבר עושים בבתי ספר

מירל לוטן:  נותנים לאנשים לצאת החוצה

מירל לוטן:  רעידת האדמה נגמרת תוך דקה ובית הספר מתרוקן אחרי שלוש דקות

מירל לוטן:  לא רלוונטי

מירל לוטן:  בדרך ימותו אנשים, תלמידים ומורים

יעקב אשר: אם היה לנו זמן, הייתי מבקש את פיקוד העורף להגיב אבל נעשה את זה בדיון אחר

מירל לוטן: דבר אחרון שאפשר לשנו בלי כסף

מירל לוטן:  היום המדד לנזק של בניין הוא מדד של ביטוח ולא מדד הנדסי

מירל לוטן:  כלומר, לאותו בניין – אם הוא בטבריה או בתל אביב – הנזק הוא שונה

מירל לוטן:  זאת פשוט טעות לעשות את זה וצריך לשנות את המדד הזה

מירל לוטן:  צריך לעשות מדד שהוא הנדסי, שהוא יכול לסכן חיי אדם, ולא ביטוח

מירל לוטן:  היום נזק קריטי הוא נזק מעל 45 אחוזים מערך הבניין

מירל לוטן:  למה? לא צריך כסף בשביל הדברים האלה אלא רק מחשבה יוצרת ורצון טוב

מירל לוטן:  תודה רבה

יעקב אשר: אני אשמח אם תעלה על הכתב כמה מהדברים שאמרת כאן ותשלח לי

מירל לוטן: יש לי כאן מסמך

יעקב אשר: מצוין

יעקב אשר:  תעביר אותו למנהלת הוועדה והיא תדאג להעביר אותו אלי

יעקב אשר:  תודה רבה

יעקב אשר:       אהוד סגל, מכון ירושלים לחקר מדיניות

אהוד סגל: שלום

אהוד סגל:  אני מייצג צוות של חוקרים מאוניברסיטאות שונות שעוסק בנושא כבר מעל 10 שנים

אהוד סגל:  אנחנו כבר בסוף הישיבה ואין הרבה קשב ולכן אני אנסה להעלות רק כמה נקודות בקצרה

אהוד סגל:      בכל זאת צריך להתייחס לכל מה שנאמר כאן

אהוד סגל:  המצב רע מכיוון שכאשר המצב טוב, קורית רעידת אדמה בעוצמה של 7

אהוד סגל: 5-7 ואפילו 8 במדינות המצטיינות לא קורה כלום

אהוד סגל:  אף אחד לא נפגע והכול ממשיך כרגיל

אהוד סגל:  זה המקום אליו צריך לשאוף, שאם תהיה רעידת אדמה, לא יקרה כלום

אהוד סגל:      שאלת כמה פעמים מי אחראי

אהוד סגל:  במסגרת הסידור המוסדי שהיה בעקבות רעידת האדמה הקודמת בתורכיה, לא טופל הנושא הכי קריטי של הצלת חיי אדם ולא הוטל על אף גוף ממשלתי לקדם את הנושא של חיזוק מבני מגורים

אהוד סגל:  אנחנו רואים בתי ספר שחוזקו, אנחנו רואים בתי חולים שחוזקו אבל הנושא הזה נפל בין הכיסאות

אהוד סגל:  בקווים האדומים של מה שהוועדה הזאת צריכה להשיג, המינימום הוא להטיל את זה על איזשהו גורם ממשלתי

אהוד סגל:  משרד השיכון הוא עם הכי הרבה ניסיון בנושא אבל שזה יוטל עליו באופן רשמי וכמובן יתוקצב

אהוד סגל:       השיח שקיים כאן לא כל כך מתכתב עם מה שעושים בעולם

אהוד סגל:  מה שבדרך כלל עושים בעולם, במדינות כמו קליפורניה וניו זילנד – אני מדבר על נושא של חיזוק מבני מגורים – ממפנים את הסיכון במבני מגורים השונים, קובעים איזשהו מספר שנים שעד מספר שנים זה הם צריכים להיות מחוזקים – בערך 10, 12, 15 שנים, לפי רמת הסיכון – מתמרצים ועוזרים למי שצריך ומתחילים לחזק

אהוד סגל:  לא עושים התחדשות עירונית

אהוד סגל:  זאת המצאה ישראלית שגם יש לה צידוקים אבל אני מספר מה קורה בעולם

יעקב אשר: הקרקע במדינת ישראל זה דבר שצריך לדעת לנצל אותו

אהוד סגל: נכון

יעקב אשר: זה מסרבל את האירוע כי זה מכניס את האירוע לאיזשהו אירוע אחר

אהוד סגל: נכון

אהוד סגל:  אני חושב שבשאיפות של הוועדה הזאת ברור שהתחדשות עירונית בישראל יש בה הרבה צידוקים אבל גם שבטווח זמן מסוים כל משפחה בישראל, במיוחד בערי השבר הסורי-אפריקני, יוכלו לישון בשקט

אהוד סגל:  אני חושב שלאף אחד מאיתנו אין את החוויה שהוא הולך לישון והוא יודע מה יקרה כשהוא יקום בבוקר

אהוד סגל:  עשרות אלפי ישראלים חיים במצב הזה וצריך לשים לזה איזשהו גבול

אהוד סגל:      עוד נקודה חשובה שצריך לציין ולפתוח קצת את הראש

אהוד סגל:  במדינות האלה גם מחזקים לתקן חלקי בשביל הישימות, בשביל להגביר את הביטחון של אנשים בבתים שלהם

אהוד סגל:  מחזקים  לחצי מהתקן

אהוד סגל:  זה יותר זול וזה יותר מהר

אהוד סגל:       לגבי העלויות שנאמרו כאן, 100 אלף שקלים ליחידת דיור

אהוד סגל:  חשוב לציין ש-100 אלף שקלים, 70 אלף שקלים מהעלות הם לצד האסתטי

אהוד סגל:  החיזוק עצמו בסכום של 30 אלף שקלים

אהוד סגל:  יש בניינים בהם המהנדס שעשה את החיזוק המתקדם באילת, ירון אופיר, אמר שיש גם דירות כאלה שאפשר לחזק דירה, רק החיזוק, ב-20 אלף שקלים

יעקב אשר: דירה אחת בבניין?     

אהוד סגל: כן

אהוד סגל:  רק החיזוק, בלי האסתטיקה שהיא רוב העלות

דוד מור: שיטת קונסטרוקציה אחרת של בולמי זעזועים

אהוד סגל: נכון, זה מה שיושם באילת

יעקב אשר: אתם מוזמנים לישיבות הבאות שיתקיימו בנושא הזה

יעקב אשר:  נשמח  לשמוע על זה

אהוד סגל: תודה רבה

יעקב אשר: אחרון חביב, עורך דין שי אליאב, לשכת עורכי הדין,

שי אליאב: כיף להיות אחרון

שי אליאב:  צוהריים טובים

שי אליאב:  שלום

שי אליאב:  הנושא הזה מאוד מאוד מעסיק את לשכת עורכי הדין

שי אליאב:  אני לא חושב שיש היום פרויקט אחד בישראל שלא מלווה על ידי מי מחברי הלשכה והפורום הרלוונטי

שי אליאב:  הנושא הזה עולה בהרבה דיונים בלשכה

שי אליאב:       אני שמח על הדיון ואני גם קצת מאוכזב ממנו כי הוא מחזיר אותנו לכך שאנחנו חיים את הכותרות של אתמול

שי אליאב:  תמיד זה כך

שי אליאב:  כשרוצים לקדם משהו שהוא חשוב ברמה הלאומית, אנחנו מצליחים רק כשלצערנו קורה משהו וחבל

שי אליאב:  כמו שאדוני היושב ראש ביקש ואמר, אולי צריך ללבות את הכותרות כדי לגורם לזה להישאר על סדר היום ולקדם את הנושא

שי אליאב:       עוד דבר אמרת קודם - ואני חושב שדי מסכם את הנושא - לגבי שתי הזרועות, הזרוע התכנונית והזרוע התקציבית

שי אליאב:  באמת החיבור של השתיים האלה אולי מסכם את כל מה שרציתי לומר

שי אליאב:  צריך תקציבים, בטח בפריפריה שאנחנו לא יודעים לייצר זכויות שבעצם שוות את הפרויקט כמו שקורה בזכויות ובכלל, כשאנחנו רואים את הנתונים שרק שני אחוזים מהמבנים חוזקו עד היום, אז על מי אנחנו עובדים? כבר עוד מעט עשרים שנים

שי אליאב:  ועדת ההיגוי היא משנת 1999 וזה כל מה שהספקנו לעשות? זה פשוט מצער

שי אליאב:  אף אחד לא אומר אם זה יקרה אלא מבינים שזה יקרה והשאלה מתי וכנראה שבקרוב

יעקב אשר: כן, ואני מאוד מקווה שזה לא יקרה אבל אם זה חלילה יקרה, נראה לי שהרבה עורכי דין יהיו עסוקים בייצוג אנשים

יעקב אשר:  לכן אני אומר לחשוב קודם ולהגיע לפתרונות הנכונים

שי אליאב: בקצרה אני אעבור על הדברים

יעקב אשר: דברים שכבר דובר עליהם, אין צורך

שי אליאב: שתי דקות ואני מסיים

שי אליאב:  חיכיתי שלוש שעות

שי אליאב:  תמ"א 38 על כל המוצר הנכה שלה, צריך להאריך אותה ואין ספק בכך

שי אליאב:  חלופת שקד היא לא זמינה לנו ולא נגישה לנו כרגע

שי אליאב:      צריך לייצר ודאות וודאות מייצרים על ידי אישור תוכניות

שי אליאב:  צריך שלוועדה תהיה תוכנית אסטרטגית של התחדשות עירונית שמכוחה כבר יהיה אפשר להוציא היתרים בהליך מהיר כי זה לא משנה כמה סמכויות יהיו לוועדה המקומית כי כשאין ודאות ויש הרבה שיקול דעת, אנחנו רואים שאנחנו לא מצליחים להתקדם

שי אליאב:  עם כל הכבוד לסמכות הוועדה המקומית, בסוף תמיד מגיעים לערר

שי אליאב:  אנחנו צריכים למנוע את התהליכים האלה

יעקב אשר: לערר לפעמים מחכים שנה

שי אליאב: רק כדי להגיע לדיון

שי אליאב:  זה מתארך ולא נגמר

שי אליאב:  יכול להיות שגם בשלה שעה לתקנות חרום מה שיאפשר להוציא היתרים בהליכים מזורזים, בוודאי על ציר השבר הסורי-אפריקאי שאנחנו מבינים ששם תהיה קטסטרופה גדולה, אף על פי שאי אפשר לזלזל באזור המרכז ששם הריכוזים הגבוהים

יעקב אשר: אוכלוסיות ותיקות וגדולות

יעקב אשר:  תודה רבה

שי אליאב: תודה רבה אדוני היושב ראש

גידי מור: ברשותך, גם אני בפורום להתחדשות עירונית

גידי מור:  אנחנו פורום נרחב עם הרבה אנשים שונים מתחומים שונים

גידי מור:  אני 20 ומשהו שנים בפיקוד העורף כקצין מבצעים, הייתי חובש בוורסאי, לאורך שנים אני מנוסה בעבודה מול הכוחות שעובדים איתנו כל יום ולא רק בחרום

גידי מור:  אני חייב לשבח את כל מה שנאמר כאן כמי שגדל עם התחום ואולי קצת להרגיע את ראשי הערים

גידי מור:  אני שמח לשמוע כמה הם חדורים ורוצים לעשות

גידי מור:       הוויכוחים הכלכליים, מי ישלם וכמה עולה, לא ייפתרו כאן ובוודאי לא על ידי

גידי מור:  אני רוצה להציע גישה נוספת כי כנראה אף אחד לא מתייחס מספיק למה קורה לאנשים עצמם

גידי מור:  אין הנחיה לציבור איך להתנהל מיד אחרי רעידת אדמה

גידי מור:  אף אחד לא באמת יודע מה לעשות

גידי מור:  פעם היינו מגדירים ומנחים בשנות ה-80

גידי מור:  אין מספיק ואני יודע שאתה רוצה להגיד שבאתר פיקוד העורף יש ויש עוד דרכים, אבל ההנחיות לא מדויקות ולא מספיקות

גידי מור:  הציבור לא מודע, גם מי שאני פוגש

גידי מור:  הציבור לא מודע מספיק ולא יודע איך להגן על עצמו ובטח מיד אחרי אירוע

גידי מור:  זה קרה גם בצפת, קורה תוך כדי מלחמה וזה סיפור אחר, כאשר אנשים נוטשים את הדברים שהם צריכים לעשות והולכים לדאוג לשלהם וזה מצב הגיוני

גידי מור:       אני מציע לעשות מה שאני קורא לו מח"ש אבל לא חקירות שוטרים אלא מרכז חוסן שכונתי

גידי מור:  כולם ילכו למקומות שהם מכירים, שיודעים להתמודד איתם, אם זה אזורי קניון צמוד או קופת חולים או המתנ"ס העירוני שהילדים נמצאים בו כל שבוע בחוגים

גידי מור:  התושבים יגיעו לשם באופן טבעי

קריאה: חשוב לציין שהפיקוד והשליטה הוא במשטרת ישראל וניהול אוכלוסייה בזמן אירוע אמת הוא על משטרת ישראל שמוציאה הנחיות, כולל סרטונים, כולל דוברות, כולל הכול, לגבי אותה אוכלוסייה, מה היא צריכה לעשות באותו רגע מרעידת האדמה

גידי מור: אני מדבר על לפני

גידי מור:  אני יוצא מתוך הנחה שלא נצליח לחזק כל מבנה לפני האירוע ומתוך נקודת מבטי כאזרח ופעיל אני מסתכל ואומר שזה לא מספיק

גידי מור:  האזרחים שאני פוגש לא מודעים מספיק

יעקב אשר: נרשם בפרוטוקול

גידי מור: האנשים האלה בכחול שאני מעריך ועובד מולם ומתרגם איתם וכולי, יהיו כל כך עמוסים כי האזרחים הלחוצים ילכו אליהם כברי סמכא ואין מספיק

גידי מור:  צריך להשתמש בתנועות הנוער, להכשיר בבתי הספר ולהשתמש בהם, כולם, כפרט עירוני, ככוח נוסף שיהיה מוכשר כמי שיודע להתגונן

רונן בשארי: אני חייב לציין שבמד"א יש 30 אלף מתנדבים וחצי מהם הם בני נוער

יעקב אשר: שמואל זקן, צוות ביטוחי רכוש, רשות שוק ההון, משרד האוצר

שמואל זקן: אני אשתדל להיות ממש קצר

שמואל זקן:  היום בישראל יש מעל מיליון ו-650 אלף דירות מבוטחות בביטוח רעידת אדמה

שמואל זקן:  יש יותר דירות מבוטחות אבל זה מספר הדירות שמבוטחות בביטוח רעידת אדמה

שמואל זקן:  דיברו כאן על פריפריה ומרכז, ומבחינת הביטוח אין הבדלים בין הפריפריה למרכז

שמואל זקן:  הביטוח רחב, הוא ברירת המחדל בכיסוי הביטוחי

שמואל זקן:  מבחינת הכיסוי הביטוחי, בישראל יש איזשהו כיסוי ייחודי שזה סכום ביטוח נוסף שאפשר לרכוש אותו והוא נותן מענה לפרט בתוך מבנה מגורים למקרה שהמבנה הזה מתעכב בשיקום שלו כאשר במצב כזה המבוטח יכול לקבל סכום כספי נוסף, מעבר לעלות השיקום

שמואל זקן:       עוד בעניין הזה של היערכות לרעידת אדמה ולאירועי קיצון

שמואל זקן:  הרשות פרסמה הוראות רגולטוריות שמחייבות את חברות הביטוח בדיווחים במקרה של אירוע כזה מה שנותן לנו אפשרות לשלוט על האירוע ולדעת איזה כספים מגיעים ממבטחים בחוץ לארץ למבטחים הישראלים, לדעת איזה תביעות מנוהלות ומשולמים בגינן כספים בזמן אמת, דיווחים יומיים

שמואל זקן:      בנוסף, הרשות מבצעת מול הגופים המפוקחים תרגילים

יעקב אשר: אתה מדבר על הכמות של המבנים המבוטחים למקרה של רעידות אדמה

יעקב אשר:  ברור לי שאלה רובם וגם מבנים חדשים בגלל משכנתה וכולי

שמואל זקן: לדעתי משכנתאות לא מפולחות לפי חדש-ישן

שמואל זקן:  הרבה אנשים קונים מבנים ישנים

שמואל זקן:  אם אנחנו מדברים על 65 עד 70 אחוזים מדירות המגורים בישראל, אין נתון מדויק חד משמעי לגבי כמה דירות מגורים יש בישראל אבל אנחנו מדברים על סדר גודל של 65 עד 70 אחוזים - וזה במגמת עלייה לאורך השנים – של דירות מבוטחות בישראל

שמואל זקן:  יחסית לעולם המערבי, זה שיעור מאוד גבוה

שמואל זקן:  אם כן, אנחנו במצב לא טוב כמו שהיינו רוצים כי אנחנו שואפים ל-100 אחוזים אבל בהקשר הזה אנחנו במצב טוב יחסית לעולם

שמואל זקן:  ההקשר הביטוחי בישראל הוא רחב יחסית

יעקב אשר: מה זה אומר מבחינתם? קרתה רעידת אדמה והלך הבניין

יעקב אשר:  במקרה הזה הם זכאים לדיור חלופי?      

שמואל זקן: הכיסוי כולל בהקשר הזה גם דיור חלופי לשנה והוא כולל גם את עלות כינון הנכס ואת עלות ההקמה מחדש של הנכס

שמואל זקן:  אמרתי, אפשר גם לרכוש בישראל מה שייחודי, שזה סכום ביטוח נוסף, אם נגיד עלות הכינון של הנכס שלך היא מיליון שקלים, אתה יכול לרכוש עוד מיליון שקלים, שני מיליון ושלושה מיליון שקלים ולקבל אותם על מנת לרכוש נכס חלופי בלי לוותר על הקרקע

דוד מור: הבעיה עם הכינון הוא תוך 12 חודשים

שמואל זקן: הבינוי תוך 12 חודשים

יעקב אשר: אני אתן לך דוגמה בעניין הזה, דווקא מחולון שם הבית קרס ונפל

יעקב אשר:  העירייה השתמשה בסמכויותיה, אספה מהר את סמכויותיה ומהר מאוד הכניסה יזם לתמונה שקיבל את ההטבות המקסימליות של תמ"א 38

יעקב אשר:  אני לא יודע לי מה הם עשו את זה שם

יעקב אשר:  אגב, אחת המסקנות שלי היא שצריך מסלול VIP לדברים האלה, בוודאי במבנים מסוכנים

יעקב אשר:  מה שקורה זה שברגע שיש יזם וליזם יש היתכנות כלכלית, הוא יכול להיכנס לנעלי המדינה או הביטוח

יעקב אשר:  ברגע שהוא נכנס ומבחינתו זה עסק וזה כלכלי, אז הסיפור של השכירות, המגורים החלופיים, אלה דברים קטנים

יעקב אשר:  אבל מה קורה אם זה יקרה בפריפריה? שוב, מה קורה אם זה יקרה במקום שאין עסק? לכן מה שהוא אומר לגבי 12 חודשים – אני לא יודע מה מקובל בעולם בדברים הללו, בביטוחים האלה

שמואל זקן: בהרבה מקומות יש הרבה פחות מזה

שמואל זקן:  חודשים בודדים

שמואל זקן:  חצי שנה

שמואל זקן:  אני לא זוכר שראיתי כיסוי ביטוחי שהוא יותר משנה בשכר דירה אבל אנחנו נבדוק את זה

שמואל זקן:  באופן כללי אנחנו כל הזמן בוחנים

קריאה: מה קורה אם בבניין חצי מהדיירים ביטחו וחצי לא?     

דוד מור: זה המון כסף שמתפוצץ אצל היזם ותמיד הוא רוצה עוד

דוד מור:  זה נתון שצריך לקחת אותו בחשבון

יעקב אשר: ממתי זה קורה שיזמים עוד?     

דוד מור: נתת את הדוגמה של חולון

דוד מור:  אתה יודע כמה זמן הם תקועים שם בהליכים משפטיים כשיש כספים? תמיד רוצים עוד

יעקב אשר: אני הבנתי שכבר עובדים שם

דוד מור: עובדים? הם תקועים בבתי משפט עם חברות הביטוח

יעקב אשר: אני מדבר לגבי הבנייה

יעקב אשר:  ייזום הבנייה

יעקב אשר:  אני ראיתי את הבניין שמתחילים לעבוד שם

דוד מור: בהדמיה

יעקב אשר: לא

יעקב אשר:  הייתי בשטח

יעקב אשר:  במקרה אתמול הייתי בחולון

שמואל זקן: דרך אגב, בהקשר של המבנה בחולון, כבר בשלב ראשון, אחרי שאנחנו דיברנו עם החברות, אפילו שהאירוע שם לא היה חד משמעי, החברות פיצו

יעקב אשר: כן, הייתה כאן הנחיה אבל זה לא יחזיק מים

שמואל זקן: אני אומר שזה לא האירוע המקביל לרעידת אדמה

יעקב אשר: תודה שמואל

יעקב אשר:  אנחנו אמורים לסכם את הדיון ונסכם אותו במשפטים קלים ואחר כך מנהלת הוועדה תוציא את הסיכום שלנו

יעקב אשר:      כמו שאמרתי בהתחלה ואני אומר את זה גם בסוף, הוועדה התכנסה היום לדיון ראשוני, מבחינתי לדיון פתיחה בעניין הזה ואנחנו הולכים לעשות סדרה של דיונים - מבחינתנו זה יהיה כמו שימוע – עם החלטות, עם מעקבים וכולי

יעקב אשר:  נצטרך להקדיש לזה זמן רב

יעקב אשר:      בעיקרון אני הולך על חלוקה של נושאים שפחות או יותר ראינו תוך כדי הדיון כאשר הנושא הראשון הוא חיזוק והתחדשות עירונית שהוא נושא בפני עצמו, הנושא השני הוא היערכות להפעלת רשות בחרום כולל חילוץ והצלה כל ההיבט הזה שהוא היבט מסוג אחר

יעקב אשר:  הנושא השלישי הוא תשתיות חיוניות כולל שינוע

יעקב אשר:  אני אומר בגדול

יעקב אשר:  יתווספו לזה הרבה פרטים קטנים

יעקב אשר:  הנושא הרביעי, עליו היום דיברנו פחות, ביטוח, שיקום וכל מה שבתוך הכלל הזה

יעקב אשר:       אני מודיע כאן – יושב ראש ועדת ההיגוי והתיאום, כך אני קורא לזה כי אתה בעצם אחראי על התיאום בין משרדי הממשלה – שעד שלא יהיה לנו ברור השרשור של עץ המבנה הזה, מי אחראי על מי ועל מה, איך פועלים הגופים האלה ביחד למי יש אחריות ולא חלוקת אחריות בין כמה אנשים – אנחנו לא נעזוב אתכם בעניין הזה

יעקב אשר:  זאת אומרת, לא אתכם, לא את המל"ל ואת רח"ל שהיום בכלל לא פגשנו

יעקב אשר:      אני חושב שהיה דיון בו צפו הרבה מאוד דברים

יעקב אשר:  הנושא הכבד ביותר מבחינתנו הוא התכנון - וצריך לשבת ולהפיק לקחים ולראות – והאוצר

יעקב אשר:   הגעתם היום למלכות ויש היום שר אוצר עם שתי רגליים על האדמה, שמבין היטב שהנושא הזה הוא לא לוקסוס, זאת לא עזרה, זה לא מגזרי, זה לא כלום אלא זה פשוט הצלת נפשות ואיכות חיים שתבוא ביחד

יעקב אשר:  זה גם להציל לאנשים את החיים וגם לתת להם איכות חיים

יעקב אשר:  שניים במחיר אחד

יעקב אשר:       אני אומר לכם שאני אעשה ככל יכולתי כוועדה יחד עם חברי הוועדה, עד כמה שנוכל, כדי להוציא את הדברים האלה לפועל

חנה הלינה קופרמן: אתה לא מדבר על חומרים מסוכנים?     

יעקב אשר: את רוצה להחליף אותי? אמרתי תשתיות

יעקב אשר:  במילה תשתיות יש מים, דלק, גז ועוד כמה דברים שאת לא אוהבת

חנה הלינה קופרמן: אני כן אוהבת

חנה הלינה קופרמן:  תודה רבה

יעקב אשר: אנחנו אוהבים את זה אבל רחוק

יעקב אשר:  אני נמצא כאן הרבה שעות רצוף ולדעתי אפילו לא רגע אחד בחינם

יעקב אשר:  אני רואה בזה דבר נכון

יעקב אשר:      הנושא של סקר מבנים הוא MUST, להגיע ולעשות אותו

יעקב אשר:  אלה גם סכומי כסף קטנים

יעקב אשר:  צריך לראות שרשויות מקומיות, לא רק בשבר הסורי-אפריקאי אלא גם מסביבו, יעשו את זה

יעקב אשר:  זה מבוא לכל תוכנית עבודה

יעקב אשר:  זו התחלה

יעקב אשר:  זה אפילו לא תוכנית מגירה אלא הרבה יותר חשוב וברור וזה קל לעשות את זה

יעקב אשר:  אם אתה מפיל את זה על רשות מקומית אבל מפיל עם זה גם כמה שקלים לעניין הזה כדי להחזיק מהנדס או הנדסאי או מישהו שיודע לעשות את הדבר הזה

יעקב אשר:  אין לי כל ספק שהרשויות המקומיות ירימו את הכפפה הזאת

יעקב אשר:      כמובן קידום חקיקה בכל הנושאים הכבדים האלה בהם דיברנו בתכנון ובנייה ובדברים הללו

יעקב אשר:      הוועדה מודה לממשלה שמינתה אתמול ועדת שרים מיידית

יעקב אשר:  אנחנו מאחלים בהצלחה לשר הביטחון, ומבחינתנו אנחנו בטוחים שהוא האיש הנכון במקום הנכון יחד עם הגופים האחרים

יעקב אשר:  אנחנו קוראים לו להקים מינהלת ייעודית ולדאוג לתקצוב שלה

יעקב אשר:      אנחנו מכאן, מהוועדה הזאת, שהיום היא אחראית על נושא של היערכות לרעידות אדמה, ניתן את כל הגב ואת כל הגיבוי לכל מאבק תקציבי כזה או אחר

יעקב אשר:  זה מאבק הכי צודק, הכי נכון

יעקב אשר:      בסיום דבריי אני רוצה קודם כל להודות למנהלת הוועדה ולצוות הוועדה

יעקב אשר:      אני רוצה לנצל את ההזדמנות ולומר תודה רבה לאנשי משמר הכנסת ועובדי הכנסת שעברו ועוברים כאן היום יום נורא מבחינתם

קריאה: רעידת אדמה

יעקב אשר: עם נזיפות

יעקב אשר:  אני בטוח שזה לא ברמה האישית אבל באמת מכאן אני רוצה להודות לאנשי משמר הכנסת ולעובדי הכנסת המסורים

יעקב אשר:  אני מודה לכם בשמי ובשם כולנו על המסירות שלהם ועל העבודה שלהם

יעקב אשר:  זה חלק מהעבודה כאן

יעקב אשר:  יש דברים מיותרים אבל בסופו של דבר אנחנו מחזקים אותם ואת כולנו

יעקב אשר:      אנחנו נתראה בישיבות הבאות

יעקב אשר:  אני מבקש שאם יש נושאים שרוצים להעלות באותם ארבעת התחומים בהם דיברנו, אפשר לשלוח לוועדה

יעקב אשר:  אנחנו עוברים על כל נייר אבל לא מגילות

יעקב אשר:       גברתי מנהלת הוועדה, הישיבה נעולה

יעקב אשר:  תודה רבה